Национална здравноосигурителна касаброй: 78, от дата 4.10.2019 г.Официален раздел / МИНИСТЕРСТВА И ДРУГИ ВЕДОМСТВАстр.2

Правилник за изменение и допълнение на Правилника за устройството и дейността на Националната здравноосигурителна каса

Правилник за изменение и допълнение на Правилника за устройството и дейността на Националната здравноосигурителна каса (обн., ДВ, бр. 19 от 2019 г.; изм. и доп., бр. 40 и 61 от 2019 г.)§ 1. В чл. 31, ал. 2 се правят следните изменения: 1. Точка 1 се изменя така: „1. дирекция „Контрол, анализи и прогнози на дейността по задължителното здравно осигуряване;“.

2. Точка 7 се отменя.§ 2. В чл. 32 се правят следните изменения и допълнения: 1. В основния текст думите „Дирекция „Контрол на медицинската, денталната помощ и лекарства“ се заменят с „Контрол, анализи и прогнози на дейността по задължителното здравно осигуряване“.

2. Създават се т. 18 – 31: „18. анализира, изготвя и обобщава периодични справки по основни показатели на разходите за здравноосигурителни плащания на НЗОК; 19. анализира статистически данни за икономическото, социалното и демографското състояние в страната и прогнозира отражението им върху здравноосигурителната система; 20. разработва принципи и показатели за анализ и оценка на здравноосигурителната система; 21. изготвя анализи и прогнози за органите на управление на НЗОК по аспекти на потреблението на медицински и/или дентални услуги, лекарствени продукти, медицински изделия, диетични храни за специални медицински цели и др.; 22. осъществява дейности по идентифициране и управление на риска в системата на НЗОК; 23. разработва и извършва оценка на механизми и модели за управление на разходите за медицинска и/или дентална помощ, за лекарствени продукти, медицински изделия и диетични храни за специални медицински цели, заплащани от НЗОК; 24. изготвя финансова оценка на въздействието и оценка на риска при промени в нормативните актове и на управленски решения; 25. изготвя доклади и становища относно състоянието на здравноосигурителната система и очакваното ù развитие в краткосрочен и средносрочен план; 26. определя и анализира външни и вътрешни фактори на влияние върху здравноосигурителната система с цел улесняване вземането на оперативни решения и оценка на рисковете; 27. изготвя прогнози за необходимите средства за осъществяване дейността на НЗОК, както и при въвеждането на нови технологии, лекарствени продукти, медицински изделия и/или промени в пакета здравни дейности, гарантирани от бюджета на НЗОК; 28. извършва анализ на събраната от лечебните заведения информация в резултат на проследяването на ефекта от терапията по чл. 259, ал. 1, т. 10 от ЗЛПХМ при условията и по реда, определени в наредбата по чл. 261а, ал. 5 от ЗЛПХМ; 29. участва в подготовката на НРД за медицинските дейности, за денталните дейности, анекси към тях, решения на Надзорния съвет на НЗОК, условията и реда за сключване на договори с притежателите на разрешение за търговия с лекарствени продукти в аптеки и др.; 30. участва в анализирането на резултатите от прилагането на нормативни актове и действащата нормативна уредба в областта на здравното осигуряване; 31. участва в работни групи и комисии и дава становища на органите на управление на НЗОК по въпроси, свързани с функционалната компетентност на дирекцията.“§ 3. Член 38 се отменя.§ 4. В таблицата към приложението към чл. 19, ал. 3 и 4 се правят следните изменения и допълнения: 1. В колона „Административно звено“ ред „Дирекция „Контрол на медицинската, денталната помощ и лекарства“ се заменя с „Контрол, анализи и прогнози на дейността по задължителното здравно осигуряване“, а в колона „Численост – брой 2267“ на същия ред числото „40“ се заменя с „57“.

2. В колона „Административно звено“ ред „Дирекция „Анализ, планиране и прогнози на дейността на НЗОК“ и числото „17“ на същия ред в колона „Численост – брой 2267“ се отменят.

Заключителна разпоредба§ 5. Правилникът за изменение и допълнение на Правилника за устройството и дейността на Националната здравноосигурителна каса е приет с Решение № РД-НС-04-88 от 24.09.2019 г. на Надзорния съвет на НЗОК и влиза в сила от датата на обнародването му в „Държавен вестник“.

Председател на Надзорния съвет: Жени Начева