Наредба за изменение и допълнение на Наредба № 27 от 2003 г. за статистиката на платежния баланс

БЪЛГАРСКА НАРОДНА БАНКА

Наредба за изменение и допълнение на Наредба № 27 от 2003 г. за статистиката на платежния баланс (обн., ДВ, бр. 69 от 2003 г.; изм. и доп., бр. 111 от 2003 г. и бр. 7 от 2007 г.) § 1. В чл. 2, ал. 1, т. 1 числото „25 000“ се заменя със „100 000“. § 2. В чл. 2, ал. 2 след думата „образец“ се поставя точка и текстът до края се заличава. § 3. В чл. 3 се правят следните изменения и допълнения: 1. В ал. 1 числото „25 000“ се заменя със „100 000“, а след думата „образец“ се поставя точка и текстът до края се заличава.

2. Създава се ал. 3: „(3) Статистическата форма по ал. 1 се съхранява от банката посредник или съответно от БНБ, когато плащането се извършва чрез нея.“ § 4. В чл. 4 се създава ал. 3: „(3) Банките не подават статистическа форма по чл. 3, ал. 1, когато извършват от свое име и за своя сметка плащане и превод на стойност равна на или надвищаваща 100 000 лв. Информацията за плащането и превода се включва в регистъра по чл. 2, ал. 1, т. 1. “ § 5. В чл. 5, изречение второ думата „БНБ“ се заменя с „подуправителя на БНБ, ръководещ управление „Банково“. § 6. В чл. 6, ал. 1 се правят следните изменения: 1. В т. 1 числото „5000“ се заменя с „50 000“, а след думата „образец“ се поставя точка и текстът до края се заличава.

2. В т. 2 думата „банкова“ се заличава, а след думата „образец“ се поставя точка и текстът до края се заличава.

3. В т. 3 след думата „образец“ се поставя точка и текстът до края се заличава. § 7. В чл. 7 се създава ал. 5: „(5) Приемане и удостоверяване на декларациите по електронен път в БНБ се извършва по ред, определен в указания на подуправителя на БНБ, ръководещ управление „Банково“, при спазване на Закона за електронния документ и електронния подпис и Закона за електронното управление.“ § 8. В чл. 8 се правят следните изменения и допълнения: 1. В ал. 1 след думата „уведомяват“ се добавя „писмено“.

2. В ал. 2 думата „банкови“ се заличава, а след думата „чужбина“ се поставя запетая и се добавя „при прекратяване на декларирана пряка инвестиция в чужбина или при продажба на декларирания недвижим имот в чужбина в срок до 15 работни дни от настъпилата промяна“. § 9. В чл. 9, ал. 1 се правят следните изменения: 1. В т. 1 след думата „лица“ се поставя точка и текстът до края се заличава.

2. В т. 2 след думата „чужбина“ се поставя точка и текстът до края се заличава.

3. В т. 3 числото „5000“ се заменя с „50 000“, а след думата „лв.“ текстът до края се заличава.

4. В т. 4 след думите „50 000 лв.“ текстът до края се заличава. § 10. Член 10 се изменя така: „Чл. 10. Местните юридически лица и едноличните търговци отчитат тримесечно със статистически форми пред БНБ преките си инвестиции в чужбина.“ § 11. Създава се чл. 10а: „Чл. 10а. Българската народна банка може да извършва регулярни периодични проучвания с цел събиране на допълнителна статистическа информация по ред, определен от подуправителя на БНБ, ръководещ управление „Банково“. § 12. В чл. 12, ал. 1 след думата „чужбина“ се поставя точка и текстът до края се заличава. § 13. В чл. 13 се правят следните изменения и допълнения: 1. В ал. 1 след думата „факс“ запетаята се заличава и се добавя „или“, а след думата „пощата“ се поставя точка и текстът до края се заличава.

2. Създава се ал. 3: „(3) Подаването на отчетите по тази глава по електронен път в БНБ се извършва по ред, определен в указания на подуправителя на БНБ, ръководещ управление „Банково“, при спазване на изискванията на Закона за електронния документ и електронния подпис и Закона за електронното управление.“ § 14. Създава се чл. 15: „Чл. 15. (1) Подуправителят на БНБ, ръководещ управление „Банково“, определя с указания образците на статистически форми и декларации по тази наредба.

(2) Указанията, издадени по тази наредба, се публикуват на интернет страницата на БНБ. Образците на статистически форми и декларации се предоставят на хартиен носител и на място в БНБ.“ § 15. Създава се допълнителна разпоредба: „Допълнителна разпоредба § 1а. По смисъла на тази наредба „презграничен превод“ е прехвърляне по банков път на суми в национална или в чужда валута по нареждане на клиент на една банка в полза на клиент на друга банка, при което двете банки се намират в различни държави.“ § 16. Приложения № 1, 2, 3, 4, 5, 6, 7, 8, 9, 10 и 11 се отменят.

Заключителна разпоредба § 17. Тази наредба се издава на основание чл. 7, ал. 11 и чл. 10, ал. 3 от Валутния закон, приета е с Решение № 145 от 1.12.2009 г. на Управителния съвет на Българската народна банка и влиза в сила от 1 януари 2010 г.

За управител: Д. Костов