Наредба за изменение и допълнение на Наредба № 2 от 2011 г. за специалните изисквания за участие в одобрените схеми за национални доплащания и за специфично подпомагане

Наредба за изменение и допълнение на Наредба № 2 от 2011 г. за специалните изисквания за участие в одобрените схеми за национални доплащания и за специфично подпомагане (обн., ДВ, бр. 18 от 2011 г.; изм., бр. 36, 39 и 51 от 2011 г.) § 1. Създава се чл. 8а: „Чл. 8а. (1) Министърът на земеделието и храните определя със заповед размера на плащането: 1. на хектар за допустимите за подпомагане хектари по чл. 2; 2. на килограм тютюн по сортови групи съгласно чл. 3; 3. за едно допустимо за подпомагане животно по чл. 4, 5, 6 и 7.

(2) Заповедта по ал. 1 се публикува на интернет страниците на Министерството на земеделието и храните и на Държавен фонд „Земеделие“.“ § 2. В чл. 10, ал. 3 думите „е в размер 110 % от помощта по схемата за поддържане на производството на краве мляко в икономически уязвими ферми и“ се заличават. § 3. В чл. 11, ал. 3 думите „е в размер 90 % от помощта по схемата за поддържане на производството на краве мляко в икономически уязвими ферми и“ се заличават. § 4. Създава се чл. 15а: „Чл. 15а. (1) Министърът на земеделието и храните определя със заповед размера на плащането за едно допустимо за подпомагане животно по чл. 9, 10, 11, 13 и 14.

(2) Заповедта по ал. 1 се публикува на интернет страниците на Министерството на земеделието и храните и на Държавен фонд „Земеделие“.“

За министър: Светла Боянова