Постановление № 231 от 8 октомври 2013 г. за одобряване на допълнителни бюджетни кредити по бюджета на съдебната власт за 2013 г.

ПОСТАНОВЛЕНИЕ № 231 ОТ 8 ОКТОМВРИ 2013 Г. за одобряване на допълнителни бюджетни кредити по бюджета на съдебната власт за 2013 г.

МИНИСТЕРСКИЯТ СЪВЕТ ПОСТАНОВИ: Чл. 1. Одобрява допълнителни бюджетни кредити в размер 2 570 000 лв. по бюджета на съдебната власт за 2013 г., от които 2 500 000 лв. за текущи разходи на Прокуратурата на Република България и 70 000 лв. на Върховния административен съд за предстоящо честване на юбилей по случай 100 години от създаването на съда.

Чл. 2. (1) Средствата по чл. 1 да се осигурят чрез преструктуриране на разходите по централния бюджет за 2013 г.

(2) Министърът на финансите по предложение на Висшия съдебен съвет да извърши налагащите се от чл. 1 промени по съответните бюджети за 2013 г. по реда на чл. 34, ал. 1 от Закона за устройството на държавния бюджет.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на финансите и на Висшия съдебен съвет. § 3. Постановлението влиза в сила от деня на обнародването му в „Държавен вестник“.

Министър-председател: Пламен Орешарски

За главен секретар на Министерския съвет: Нина Ставрева