Решение за изменение на Решение на Народното събрание за привеждане на акта за създаване на Военна академия “Георги Стойков Раковски” в съответствие със Закона за отбраната и въоръжените сили на Република България и Закона за висшето образование

РЕШЕНИЕ за изменение на Решение на Народното събрание за привеждане на акта за създаване на Военна академия “Георги Стойков Раковски” в съответствие със Закона за отбраната и въоръжените сили на Република България и Закона за висшето образование (обн., ДВ, бр. 20 от 2001 г.; изм., бр. 75 от 2002 г.)

Народното събрание на основание чл. 86, ал. 1 от Конституцията на Република България и чл. 215, ал. 1 от Закона за отбраната и въоръжените сили на Република България във връзка с чл. 16, ал. 1, т. 3 от Закона за висшето образование РЕШИ: В Решение на Народното събрание за привеждане на акта за създаване на Военна академия “Георги Стойков Раковски” в съответствие със Закона за отбраната и въоръжените сили на Република България и Закона за висшето образование (обн., ДВ, бр. 20 от 2001 г.; изм., бр. 75 от 2002 г.) точка 3 се изменя така: “3. Предоставя на Военната академия “Георги Стойков Раковски” за управление недвижим имот - публична държавна собственост, намиращ се в София, бул. Евлоги Георгиев 82, представляващ част от урегулиран поземлен имот, застроен с 34 сгради, с обща застроена и незастроена площ 199 877,36 кв. м, от които 21 746,97 кв. м застроена площ.”

Решението е прието от XXXIX Народно събрание на 9 март 2005 г. и е подпечатано с официалния печат на Народното събрание.

Председател на Народното събрание: Борислав Великов