Постановление № 329 от 20 декември 2018 г. за извършване на промени на утвърдените с чл. 22, ал. 3 от Закона за държавния бюджет на Република България за 2018 г. показатели по бюджета на Министерството на регионалното развитие и благоустройството

ПОСТАНОВЛЕНИЕ № 329

ОТ 20 ДЕКЕМВРИ 2018 Г. за извършване на промени на утвърдените с чл. 22, ал. 3 от Закона за държавния бюджет на Република България за 2018 г. показатели по бюджета на Министерството на регионалното развитие и благоустройството

МИНИСТЕРСКИЯТ СЪВЕТ ПОСТАНОВИ: Чл. 1. Увеличава утвърдените с чл. 22, ал. 3 от Закона за държавния бюджет на Република България за 2018 г. показатели по бюджета на Министерството на регионалното развитие и благоустройството, както следва: 1. със сумата 134 867 628 лв. се увеличава показателят максимален размер на ангажиментите за разходи, които могат да бъдат поети през 2018 г.; 2. със сумата 139 721 992 лв. се увеличава показателят максимален размер на нови задължения за разходи, които могат да бъдат натрупани през 2018 г.

Чл. 2. Министърът на регионалното развитие и благоустройството да извърши съответните промени по бюджета на Министерството на регионалното развитие и благоустройството за 2018 г. и да уведоми министъра на финансите.

Заключителни разпоредби § 1. Постановлението се приема на основание чл. 77 от Закона за държавния бюджет на Република България за 2018 г. § 2. Изпълнението на постановлението се възлага на министъра на регионалното развитие и благоустройството. § 3. Постановлението влиза в сила от 19 декември 2018 г.

Министър-председател: Бойко Борисов

Главен секретар на Министерския съвет: Веселин Даков