Министерство на земеделието, храните и горитеброй: 18, от дата 1.3.2019 г.Официален раздел / МИНИСТЕРСТВА И ДРУГИ ВЕДОМСТВАстр.159

Наредба за изменение и допълнение на Наредба № 7 от 2015 г. за прилагане на мярка 10 „Агроекология и климат“ от Програмата за развитие на селските райони за периода 2014 – 2020 г.

Наредба за изменение и допълнение на Наредба № 7 от 2015 г. за прилагане на мярка 10 „Агроекология и климат“ от Програмата за развитие на селските райони за периода 2014 – 2020 г. (обн., ДВ, бр. 16 от 2015 г.; изм., бр. 59 от 2015 г., бр. 19 от 2017 г. и бр. 18 от 2018 г.)§ 1. В чл. 14 се правят следните изменения и допълнения: 1. В т. 3 думите „– до 278 евро/ха“ се заличават и се създават букви „а“ и „б“: „а) до 278 евро/ха – за площи, заявени до 1.01.2018 г.; б) 247 евро/ха – за площи, заявени след 1.01.2018 г.;“.

2. В т. 4: а) в буква „а“ думите „– до 315 евро/ха“ се заличават и се създават букви „аа“ и „бб“: „аа) до 315 евро/ха – за площи, заявени до 1.01.2018 г.;бб) 266 евро/ха – за площи, заявени след 1.01.2018 г.;“

б) в буква „в“, в тире първо след думите „до 40 евро/ха“ се добавя „за площи, заявени до 1.01.2018 г., и 36 евро/ха – за площи, заявени след 1.01.2018 г.“.

3. В т. 7, буква „а“ думите „– до 223,95 евро/ха“ се заличават и се създават букви „аа“ и „бб“: „аа) до 223,95 евро/ха – за площи, заявени до 1.01.2018 г.;бб) 221, 39 евро/ха – за площи, заявени след 1.01.2018 г.;“.§ 2. В чл. 18 се правят следните изменения и допълнения: 1. В ал. 3, т. 1 накрая се добавя „за одобрени площи и/или животни и/или не са заявили площи и/или животни със съответния агроекологичен код на извършваните дейности по приложение № 5;“.

2. В ал. 4 текстът преди буква „а“ се изменя така: „(4) Земеделските стопани възстановяват получената до момента финансова помощ по съответното направление заедно със законните лихви в зависимост от кампанията на първоначално одобрение по мярката до кампанията, в която е прекратен агроекологичният ангажимент, както следва:“.§ 3. В чл. 20, ал. 2 се създава изречение второ: „При определяне на процентното съотношение ДФЗ – РА, закръгля получения резултат до втория знак след десетичната запетая.“§ 4. В чл. 28, ал. 1, т. 3 и 4 се изменят така: „3. е преминал агроекологично обучение с минимална продължителност 18 часа или демонстрационна дейност по мярка 1 „Трансфер на знания и действия по осведомяване“ от ПРСР 2014 – 2020 г. с минимална продължителност 3 дни или е доказал наличието на опит в извършването на дейността преди датата на одобрение на декларацията за прехвърляне на стопанството, в случай че прехвърлянето е извършено след втората година от поетото агроекологично задължение; 4. прехвърлителят и приобретателят подават пред областната дирекция на Държавен фонд „Земеделие“ (ОД на ДФЗ) по регистрация на прехвърлителя съвместна декларация по образец, одобрен от изпълнителния директор на ДФЗ – РА, за прехвърляне на стопанството, по реда на чл. 14, ал. 4 от Наредба № 5 от 2009 г. и в срока по чл. 14, ал. 9 от същата наредба.“§ 5. В чл. 50, ал. 1 думите „30 ноември“ се заменят с „края“.§ 6. В чл. 54, ал. 3 думите „Министерството на земеделието, храните и горите“ се заменят с „ДФЗ – РА“. § 7. В допълнителните разпоредби, в § 1, т. 5, буква „в“ след думите „Закона за народната просвета“ се добавя „(отм.), Закона за предучилищното и училищното образование“. § 8. В приложение № 8 към чл. 25 „Списък на застрашените от изчезване местни сортове, важни за селското стопанство“, в колона „Сорт“ ред 20 „Ивайловска капия“ се заличава.

Преходни и заключителни разпоредби§ 9. За кампания 2019 не се прилагат разпоредбите на чл. 20, ал. 6, 7 и 8.§ 10. Наредбата влиза в сила от деня на обнародването й в „Държавен вестник“.

Министър: Румен Порожанов