Постановление № 292 от 18 декември 2013 г. за одобряване на допълнителни разходи по републиканския бюджет за 2013 г.

ПОСТАНОВЛЕНИЕ № 292 ОТ 18 ДЕКЕМВРИ 2013 Г. за одобряване на допълнителни разходи по републиканския бюджет за 2013 г.

МИНИСТЕРСКИЯТ СЪВЕТ ПОСТАНОВИ: Чл. 1. Одобрява допълнителни средства в размер до 14 700 000 лв. по бюджета на Министерството на икономиката и енергетиката за разходване съгласно чл. 35, ал. 5 и 6 от Закона за енергетиката и чл. 58, ал. 2 от Закона за енергийната ефективност и при спазване на законодателството в областта на държавните помощи.

Чл. 2. Средствата по чл. 1 да се осигурят чрез допълнителни трансфери от бюджета на Министерството на околната среда и водите за 2013 г. за сметка на постъпилите приходи от продажба на квоти за емисии на парникови газове.

Чл. 3. Министърът на финансите по предложение на съответните първостепенни разпоредители с бюджетни кредити да извърши произтичащите от чл. 1 промени по съответните бюджети за 2013 г.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет и § 4 от преходните и заключителните разпоредби на Закона за изменение и допълнение на Закона за държавния бюджет на Република България за 2013 г. § 2. Изпълнението на постановлението се възлага на съответните първостепенни разпоредители с бюджетни кредити и на министъра на финансите. § 3. Постановлението влиза в сила от 18 декември 2013 г.

Министър-председател: Пламен Орешарски

За главен секретар на Министерския съвет: Нина Ставрева