Постановление № 290 от 30 октомври 2006 г. за предоставяне на средства от централния бюджет за 2006 г. по бюджета на Министерството на икономиката и енергетиката за насърчаване въвеждането на енергоспестяващи технологии в малките и средните предприятия

ПОСТАНОВЛЕНИЕ № 290 ОТ 30 ОКТОМВРИ 2006 Г. за предоставяне на средства от централния бюджет за 2006 г. по бюджета на Министерството на икономиката и енергетиката за насърчаване въвеждането на енергоспестяващи технологии в малките и средните предприятия

МИНИСТЕРСКИЯТ СЪВЕТ ПОСТАНОВИ: Чл. 1. (1) Министърът на финансите да предостави средства в размер 1 000 000 лв. по бюджета на Министерството на икономиката и енергетиката за извършване на обследване за енергийна ефективност с цел насърчаване въвеждането на енергоспестяващи технологии в малките и средните предприятия.

(2) Средствата по ал. 1 да се осигурят от централния бюджет за 2006 г. по реда на чл. 34, ал. 1 от Закона за устройството на държавния бюджет.

Чл. 2. Министърът на финансите по предложение на министъра на икономиката и енергетиката да извърши съответните промени по бюджета на Министерството на икономиката и енергетиката за 2006 г.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на икономиката и енергетиката и на министъра на финансите. § 3. Постановлението влиза в сила от деня на обнародването му в “Държавен вестник”.

Министър-председател: Сергей Станишев

Главен секретар на Министерския съвет: Севдалин Мавров