Административният съд – Велико Търново, на основание чл. 181, ал. 1 от Административнопроцесуалния кодекс съобщава, че е постъпил протест на прокурор от Окръжната прокуратура – Велико Търново, с който е протестирана в цялост като процесуално незаконосъобразна, алтернативно частично като материално незаконосъобразна, Наредбата за реда и условията, свързани с разкопаване на благоустроени общински терени и зелени площи при извършване на строителни и монтажни работи на елементи от техническата инфраструктура на община Стражица, приета с Решение № 515 по протокол № 44 от 31.07.2014 г. на Общинския съвет – гр. Стражица. Образувано е адм. д. № 494/2018 г. по описа на Административния съд – Велико Търново. Заинтересованите страни могат да се присъединят към оспорването до първото съдебно заседание. Делото е насрочено за 14.09.2018 г. от 10,30 ч.