Решение № 1471-НС от 7 ноември 2011 г. за обявяване за избрана за народен представител в 7. многомандатен избирателен район – Габрово, Катя Костова Колева от листата на ПП „ГЕРБ“ на мястото на Иван Тодоров Иванов

РЕШЕНИЕ № 1471-НС от 7 ноември 2011 г.

На 4 ноември 2011 г. на основание чл. 72, ал. 1, т. 1 и ал. 2 от Конституцията на Република България във връзка с чл. 122, ал. 6 от Изборния кодекс предсрочно са прекратени пълномощията на народния представител Иван Тодоров Иванов, избран от 7. многомандатен избирателен район – Габрово, издигнат от ПП „ГЕРБ“ в 41-вото Народно събрание.

На основание чл. 272, ал. 1 от Изборния кодекс Централната избирателна комисия РЕШИ: Обявява за избрана за народен представител в 7. многомандатен избирателен район – Габрово, Катя Костова Колева от листата на ПП „ГЕРБ“.

Решението да се обнародва в „Държавен вестник“.

Председател: Красимира Медарова

Секретар: Севинч Солакова