Решение № 728 от 9 септември 2004 г. за предоставяне на концесия за добив на подземни богатства по чл. 2, т. 5 от Закона за подземните богатства - строителни материали - варовици, представляващи изключителна държавна собственост, от находище “Студена-1”, намиращо се в землището на с. Студена, община Перник, област Перник

РЕШЕНИЕ № 728

ОТ 9 СЕПТЕМВРИ 2004 Г. за предоставяне на концесия за добив на подземни богатства по чл. 2, т. 5 от Закона за подземните богатства - строителни материали - варовици, представляващи изключителна държавна собственост, от находище “Студена-1”, намиращо се в землището на с. Студена, община Перник, област Перник

На основание чл. 4, ал. 1, т. 1 и чл. 6 и 7 във връзка с чл. 8, ал. 1 от Закона за концесиите, чл. 36, ал. 1 и § 17а, ал. 1 и 2 от преходните и заключителните разпоредби на Закона за приватизация и следприватизационен контрол

МИНИСТЕРСКИЯТ СЪВЕТ

РЕШИ: 1. Предоставя концесия за добив на подземни богатства по чл. 2, т. 5 от Закона за подземните богатства - строителни материали - варовици, представляващи изключителна държавна собственост, от находище “Студена-1”, село Студена, община Перник, област Перник.

2. Определя концесионна площ в размер 232 дка по контура на запасите на находище “Студена-1”, област Перник, при граници с координати на точките от № 1 до 9 включително съгласно схема на концесионния контур в координатна система “1970 г.”, които са неразделна част от концесионния договор.

3. Определя срок на концесията 25 години.

4. Определя за концесионер без търг или конкурс “СК-13-Пътстрой” - АД, Перник - търговско дружество по смисъла на § 17а, ал. 1 от преходните и заключителните разпоредби на Закона за приватизация и следприватизационен контрол.

5. Определя основните права и задължения по концесията, както следва: 5. 1. Основни права на концесионера: 5.1.1. да добива строителни материали - варовици, в границите на концесионната площ по т. 2; 5.1.2. право на собственост върху добитите варовици; 5.1.3. да извършва преработка, складиране и транспортиране на добитите варовици; 5.1.4. да ползва за срока на концесията съществуващата до момента на подписване на концесионния договор геоложка и техническа документация и информация; 5.1.5. да извършва за своя сметка в съответствие със съгласуваните с концедента и с компетентните органи цялостен работен проект и годишни работни проекти необходимите дейности, свързани с добива, включително допроучване и експлоатационно проучване на подземните богатства в границите на концесионната площ по т. 2. 5.

2. Основни задължения на концесионера: 5.2.1. да заплаща на концедента дължимите концесионни възнаграждения при условия и в срокове, определени в концесионния договор; 5.2.2. да изготви и представи на концедента: 5.2.2. 1. цялостен работен проект за добив и първична преработка на подземните богатства за осъществяване на свързаните с концесията дейности; срокът за представяне е 8 месеца от датата на подписване на концесионния договор; след съгласуване от концедента и одобряването му от министъра на околната среда и водите цялостният работен проект става неразделна част от концесионния договор; 5.2.2. 2. проект за рекултивация на концесионната площ по т. 2, съгласуван от компетентните органи; срокът за представяне е 8 месеца от датата на подписване на концесионния договор; проектът за рекултивация става неразделна част от концесионния договор; 5.2.2. 3. годишен работен проект за добив и първична преработка във връзка с осъществяването на свързаните с концесията дейности за всяка следваща година; срокът за представяне е 31 януари на съответната година; след съгласуване с концедента и с министъра на околната среда и водите годишният работен проект става неразделна част от концесионния договор; 5.2.2. 4. да изготви доклад с преизчисление на запасите на находището по т. 1 и да го представи в Министерството на регионалното развитие и благоустройството и в Министерството на околната среда и водите, като срокът за представянето му е 6 месеца от подписването на концесионния договор; 5.2.3. да разработва находището добросъвестно, като не допуска неправилна изборна експлоатация, която може да доведе до загуби на подземни богатства или до икономическа неизгодност за бъдещото разработване на находището; 5.2.4. да изземва подземните богатства от земните недра при минимални загуби, обедняване и замърсяване, като се спазват законите, правилниците и наредбите за правилното и безопасно разработване на находища на подземни богатства; 5.2.5. да допуска по всяко време до концесионната площ по т. 2 контролни органи и оторизирани представители на концедента и да им предоставя документи и информация, имащи отношение към изпълнението на задълженията по концесионния договор; 5.2.6. да води и предоставя на концедента или на посочен от него компетентен държавен орган подробна геоложка, техническа и друга документация и информация, изготвена във връзка с ползването на находището в границите на концесионната площ по т. 2; 5.2.7. да не предоставя на трети лица без разрешение на концедента геоложка, техническа или друга документация и информация, която притежава във връзка и по повод на концесията; 5.2.8. да застрахова обекта по т. 1, ако той може да бъде застрахован съгласно Закона за застраховането. 5.

3. Основни права на концедента: 5.3.1. да получава дължимите от концесионера концесионни възнаграждения при условия и в срокове, определени в концесионния договор; 5.3.2. право на собственост върху всяка геоложка, техническа и друга информация и документация, изготвена във връзка с разработването на находището по т. 1; 5.3.3. да контролира изпълнението на задълженията на концесионера по концесионния договор и условията на концесията, включително чрез право на достъп до концесионната площ по т. 2 и чрез получаване от концесионера на документи и информация; 5.3.4. да прекрати едностранно концесионния договор при неизпълнение от страна на концесионера на основни задължения и условията на концесията по това решение; условията и сроковете за упражняване на правото за едностранно прекратяване на договора се определят в концесионния договор. 5.

4. Основни задължения на концедента: 5.4.1. да не пречи на концесионера да осъществява правата си по концесията освен в случаите, уредени в нормативен акт и в концесионния договор; 5.4.2. да осъществява контрол за спазване на условията по концесията и за изпълнение на задълженията по концесионния договор.

6. Определя следните условия за осъществяване на концесията: 6. 1. При наличие на форсмажорни обстоятелства концедентът има право да посочи, а концесионерът е длъжен да приеме и да търпи трети лица да добиват и да се ползват от подземните богатства в границите на концесионната площ по т. 2. В случаите по предходното изречение концесионерът няма право на обезщетение. 6.

2. Контролът по спазването на условията и по изпълнението на правата и задълженията по концесията се осъществява от концедента или от оторизирани негови представители, като те изискват, а концесионерът е длъжен да им осигурява достъп до концесионната площ и да им предоставя съответните документи и информация. 6.

3. При осъществяване на концесията и на свързаните с нея дейности концесионерът е длъжен: 6.3.1. да изпълнява изискванията, свързани с опазването на околната среда, водите, защитените със закон територии и обекти, паметници на културата, националната сигурност, отбраната на страната и обществения ред; 6.3.2. да спазва изискванията за безопасни условия на труд, като внедрява нови технологии за експлоатация на находището, намаляващи рисковете от трудови злополуки и подобряващи хигиената на труда; 6.3.3. да спазва стриктно правилата и нормите за извършване на взривни работи; 6.3.4. да извършва всички дейности по предоставената концесия в съответствие с установените технически и технологични стандарти; 6.3.5. да не изгражда сгради и трайни съоръжения върху земята, на която или под която е находището на подземни богатства; 6.3.6. да спазва условията в издаденото решение по оценка на въздействието върху околната среда; 6.3.7. да изготви, а при необходимост и да актуализира проект за рекултивация на терените и след одобряването на проекта от компетентните органи да изпълнява одобрените и изискващи се рекултивационни мероприятия; 6.3.8. да стабилизира на терена граничните точки по контура на концесионната площ; 6.3.9. да изпълнява съгласуваните от концедента цялостен работен проект и годишни работни проекти. 6.

4. За осъществяване на концесията не се изискват задължителни подобрения. 6.

5. Правата и задълженията по концесията могат да се прехвърлят на трети лица при условията на чл. 25, ал. 2 от Закона за подземните богатства.

6.6. Концесионният договор влиза в сила от 17 януари 1997 г. - датата на прехвърляне на собствеността върху акциите.

7. Определя за начален срок на концесията датата на влизане в сила на концесионния договор.

8. Определя следните видове гаранции за изпълнение на задълженията по концесионния договор: 8. 1. Безусловни неотменяеми банкови гаранции от българска банка за гарантиране изпълнението на задължението за заплащане на концесионно възнаграждение: 8.1.1. за първия отчетен период гаранцията е в размер 1125 лв. и се представя на концедента в 30-дневен срок от датата на подписване на концесионния договор; 8.1.2. за всеки следващ отчетен период, определен по т. 9.1, гаранцията е в размер 30 на сто от концесионното възнаграждение за предходния период и се представя на концедента в 30-дневен срок след периода на плащане; 8.1.3. банковата гаранция по т. 8.1.1 и гаранциите по т. 8.1.2 са валидни до 60 дни от изтичането на съответния отчетен период. 8.

2. Откриване от страна на концесионера на специална банкова сметка в посочена от концедента банка за обезпечаване изпълнението на задълженията, свързани с опазване и възстановяване на околната среда и с рекултивацията: 8.2.1. в специалната банкова сметка по т. 8.2 концесионерът отчислява всяка година за срока на концесията сума, представляваща 1/25 част от стойността на паричните средства, предвидени за опазване на околната среда и за рекултивация в проекта по т. 5.2.2. 2; 8.2.2. за периода до сключване на концесионния договор гаранцията по т. 8.2 се представя на концедента в 30-дневен срок считано от датата на представяне на проекта по т. 5.2.2. 2; 8.2.3. за всяка следваща календарна година от срока на концесията гаранцията по т. 8.2 се представя на концедента до 31 януари на съответната година; 8.2.4. начинът за разпореждане със сметката по т. 8.2 се определя в концесионния договор. 8.

3. Дължат се неустойки при неизпълнение или при забавено изпълнение от страна на концесионера на договорните задължения и лихви за забавено изпълнение на парични задължения. Конкретните размери на неустойките и лихвите и моментът на неизпълнението на отделните задължения се определят в концесионния договор. 8.

4. Във всички случаи на неизпълнение от страна на концесионера концедентът има право да търси и обезщетение по общите правила.

9. Определя концесионното възнаграждение, както следва: 9. 1. Периодични парични възнаграждения за срока на концесията, дължими на 6-месечни вноски, като срокът за плащане е 30-о число на месеца, следващ съответния период. 9.

2. Отчетните периоди се определят от 1 януари до 30 юни и от 1 юли до 31 декември за всяка календарна година от срока на концесията. 9.

3. Размерът на възнаграждението се определя конкретно за всяка 6-месечна вноска на база 5 на сто върху стойността, определена съгласно чл. 3 и 4 от Методиката за определяне на конкретния размер на концесионното възнаграждение за добив на строителни и скално-облицовъчни материали, когато добитата суровина се реализира директно или след преработка. 9.

4. Минималният размер на концесионното възнаграждение за всяко 6-месечие от срока на концесията не може да бъде по-малък от сумата, определена на базата на 8500 куб. м трошени фракции произведена продукция и концесионното възнаграждение на един куб. м инертен материал за предходното 6-месечие. 9.

5. Размерът на сумата, определена по реда на т. 9.4, не може да бъде по-малък от 1125 лв. за всяко 6-месечие от срока на концесията. 9.

6. Заплащане на еднократно парично възнаграждение в размер 6000 лв., дължимо от концесионера до 20 дни от датата на подписване на концесионния договор. 9.

7. Определеното съгласно това решение концесионно възнаграждение се дължи от концесионера считано от 1 август 2003 г.

10. Определя други изисквания, свързани с концесията: 10. 1. Приложимо право по отношение на концесията е българското. 10.

2. Всички спорове по концесионния договор, които страните не са успели да решат по взаимно съгласие, се решават по съдебен ред.

11. Упълномощава министъра на регионалното развитие и благоустройството да сключи концесионния договор със “СК-13-Пътстрой” - АД, Перник, в срок един месец от обнародването на решението в “Държавен вестник”, да организира контрола по изпълнението му и да представлява концедента в правоотношенията, възникнали във връзка с договора, с изключение на тези по неговото прекратяване.

Министър-председател: Симеон Сакскобургготски

Главен секретар на Министерския съвет: Севдалин Мавров