Постановление № 278 от 24 ноември 2003 г. за предоставяне на допълнителни средства от републиканския бюджет за 2003 г. по бюджета на Министерството на здравеопазването

ПОСТАНОВЛЕНИЕ № 278 ОТ 24 НОЕМВРИ 2003 Г. за предоставяне на допълнителни средства от републиканския бюджет за 2003 г. по бюджета на Министерството на здравеопазването

МИНИСТЕРСКИЯТ СЪВЕТ ПОСТАНОВИ: Чл. 1. Министърът на финансите да предостави от републиканския бюджет за 2003 г. допълнителни средства по бюджета на Министерството на здравеопазването в размер 55 000 хил. лв., разпределени, както следва: 1. за уреждане задължения на лечебните и здравните заведения за електроенергия, топлоенергия и лекарства и на Министерството на здравеопазването за централни доставки на лекарства — 50 000 хил. лв.; 2. за капиталови разходи — 5000 хил. лв.

Чл. 2. Средствата по чл. 1 да се осигурят от икономии на разходите и/или от преизпълнение на приходите по републиканския бюджет за 2003 г.

Чл. 3. Министърът на финансите по предложение на министъра на здравеопазването да извърши налагащите се промени по бюджета на Министерството на здравеопазването за 2003 г.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на здравеопазването и на министъра на финансите.

Министър-председател: Симеон Сакскобургготски

Главен секретар на Министерския съвет: Севдалин Мавров