Постановление № 277 от 26 ноември 2010 г. за изменение и допълнение на нормативни актове на Министерския съвет

ПОСТАНОВЛЕНИЕ № 277 ОТ 26 НОЕМВРИ 2010 Г. за изменение и допълнение на нормативни актове на Министерския съвет

МИНИСТЕРСКИЯТ СЪВЕТ ПОСТАНОВИ: § 1. В Постановление № 121 на Министерския съвет от 2007 г. за определяне на реда за предоставяне на безвъзмездна финансова помощ по оперативните програми, съфинансирани от Структурните фондове и Кохезионния фонд на Европейския съюз (обн., ДВ, бр. 45 от 2007 г.; изм. и доп., бр. 38, 61, 81 и 95 от 2008 г., бр. 7, 16 и 93 от 2009 г. и бр. 31, 44 и 90 от 2010 г.), се правят следните изменения: 1. В чл. 7, ал. 5 думите „договарящият орган“ се заменят с „управляващият/договарящият орган“.

2. В чл. 14, ал. 1: а) думите „Договарящият орган“ се заменят с „Управляващият/договарящият орган“; б) в т. 17 думите „оценката на допустимостта“ се заменят с „допустимостта“.

3. В чл. 15, ал. 5 думите „договарящия орган“ се заменят с „управляващия/договарящия орган“.

4. В чл. 24: а) алинея 2 се изменя така: „(2) Оценката на проектните предложения се извършва в срок до 3 месеца от издаването на акта за определяне състава на оценителната комисия и включва: 1. оценка на административното съответствие и допустимостта; 2. техническа и финансова оценка.“; б) в ал. 5 думите „оценките на етап административно съответствие и допустимост“ се заменят с „оценката на административното съответствие и допустимостта“, а думите „двата етапа“ се заменят с „този етап“; в) алинея 6 се отменя; г) досегашната ал. 7 става ал. 6; д) досегашната ал. 8 става ал. 7 и в нея думите „Алинеи 5, 6 и 7“ се заменят с „Алинеи 5 и 6“; е) досегашните ал. 9 – 12 стават съответно ал. 8 – 11.

5. В чл. 29а се правят следните изменения: а) в т. 1 думите „и управление“ се заменят с „при управлението“; б) в т. 2 думите „чл. 27, ал. 3, т. 4“ се заменят с „чл. 27, ал. 5, т. 5“.

6. В чл. 32, ал. 3 думите „договарящия орган“ се заменят с „управляващия/договарящия орган“.

7. В § 1 от допълнителните разпоредби: а) точка 13 се изменя така: „13. „Оценка на административното съответствие и допустимостта“ е етап от оценката на проектното предложение, при който се извършва проверка относно формалното представяне на проектното предложение и на допустимостта на кандидатите и проектните дейности.“; б) точка 14 се отменя; в) досегашните т. 15 – 22 стават съответно т. 14 – 21.

8. В § 4 от допълнителните разпоредби думите „чл. 34, ал. 6“ се заменят с „чл. 34, ал. 7“. § 2. В чл. 3, ал. 1 от Постановление № 70 на Министерския съвет от 2010 г. за координация при управлението на средствата от Европейския съюз (обн., ДВ, бр. 31 от 2010 г.; изм. и доп., бр. 64 от 2010 г.) т. 7 се изменя така: „7. разглежда информация относно предложенията до Европейската комисия за големи проекти по смисъла на чл. 39 от Регламент (ЕО) № 1083 на Съвета от 2006 г. относно определянето на общи разпоредби за Европейския регионален фонд, Европейския социален фонд и Кохезионния фонд и за отмяна на Регламент (EO) № 1260/1999 преди оценката им от договарящия орган;“. § 3. В Постановление № 179 на Министерския съвет от 2010 г. за определяне на механизма за верифициране на разходите и изплащане на безвъзмездна финансова помощ по оперативните програми, съфинансирани от Структурните фондове и Кохезионния фонд на Европейския съюз (ДВ, бр. 64 от 2010 г.), се правят следните изменения и допълнения: 1. В чл. 3, ал. 1 след думите „безвъзмездна помощ“ запетаята и текстът до края се заличават.

2. В чл. 4, ал. 1 след думата „корекции“ се поставя запетая и думите „и/или допълнителна информация“ се заменят с „допълнителна информация и/или документи, удостоверяващи подлежащите на доказване обстоятелства“.

3. В чл. 5: а) алинея 1 се изменя така: „(1) Междинните и окончателните плащания към бенефициентите се извършват в срок 10 работни дни след одобряване/верифициране на документите/разходите от управляващия орган/междинното звено.“; б) създава се нова ал. 2: „(2) Плащанията по ал. 1 и по чл. 3, ал. 1 се извършват при наличие на разполагаем лимит или след залагане на лимит по десетразрядния код/банковата сметка на управляващия орган от страна на дирекция „Национален фонд“ на Министерството на финансите, наричана по-нататък „дирекция „Национален фонд“. За бенефициенти, за които е присвоен отделен десетразряден код, срокът започва да тече от датата на регистриране на платежното нареждане в Системата за електронни бюджетни разплащания (СЕБРА).“; в) досегашните ал. 2 и 3 стават съответно ал. 3 и 4. § 4. В Постановление № 322 на Министерския съвет от 2008 г. за определяне на условията, реда и механизма за функциониране на Информационната система за управление и наблюдение на средствата от Структурните фондове и Кохезионния фонд на Европейския съюз в Република България (обн., ДВ, бр. 1 от 2009 г.; изм. и доп., бр. 11, 79 и 93 от 2009 г. и бр. 31 от 2010 г.) се правят следните изменения и допълнения: 1. В чл. 4 се създава ал. 13: „(13) Достъп до информационната система може да бъде предоставен и на други органи/структури извън посочените в чл. 4, свързани с управлението на средства от Европейския съюз, след подаване на мотивирано писмо, придружено с искане съгласно утвърдения образец, до директора на дирекция „Информация и системи за управление на средствата от Европейския съюз“.“

2. В § 7 от заключителните разпоредби след думите „заместник министър-председателя и министър на финансите“ се поставя запетая и се добавя „министъра по управление на средствата от Европейския съюз“.

Преходна разпоредба § 5. Процедурите по Постановление № 121 на Министерския съвет от 2007 г. за определяне на реда за предоставяне на безвъзмездна финансова помощ по оперативните програми, съфинансирани от Структурните фондове и Кохезионния фонд на Европейския съюз, обявени преди влизането в сила на това постановление, се довършват по досегашния ред.

Министър-председател: Бойко Борисов

Главен секретар на Министерския съвет: Росен Желязков