Решение за възлагане на Сметната палата на одит на отпускането, получаването и разходването на допълнителната бюджетна субсидия от партиите, към които независимите народни представители в 41-ото Народно събрание са декларирали принадлежност

РЕШЕНИЕ за възлагане на Сметната палата на одит на отпускането, получаването и разходването на допълнителната бюджетна субсидия от партиите, към които независимите народни представители в 41-ото Народно събрание са декларирали принадлежност

Народното събрание на основание чл. 86, ал. 1 от Конституцията на Република България и чл. 7, ал. 1 от Закона за Сметната палата РЕШИ: 1. Възлага на Сметната палата на Република България да извърши одит за законосъобразността на определянето и отпускането от министъра на финансите на допълнителна бюджетна субсидия на партиите, към които независимите народни представители в 41-ото Народно събрание са декларирали принадлежност за периода 5 юли 2009 г. – 30 юни 2011 г. в рамките на мандата на 41-ото Народно събрание.

2. Задължава Сметната палата да предостави на Народното събрание одитните доклади за извършените одити на политическите партии за 2010 г. в законоустановения срок.

3. Срокът за внасяне в Народното събрание на окончателния доклад по т. 1 е 30 октомври 2011 г.

Решението е прието от 41-ото Народно събрание на 2 септември 2011 г. и е подпечатано с официалния печат на Народното събрание.

За председател на Народното събрание: Анастас Анастасов