Закон за ратифициране на Протокола за изменение на чл. 56 от Конвенцията за международно гражданско въздухоплаване

НАРОДНО СЪБРАНИЕ

УКАЗ № 284

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в „Държавен вестник" Законът за ратифициране на Протокола за изменение на чл. 56 от Конвенцията за международно гражданско въздухоплаване, приет от XXXIX Народно събрание на 16 юли 2003 г.

Издаден в София на 22 юли 2003 г.

Президент на републиката: Георги Първанов

Подпечатан с държавния печат.

Министър на правосъдието: Антон Станков

ЗАКОН за ратифициране на Протокола за изменение на чл. 56 от Конвенцията за международно гражданско въздухоплаване

Член единствен. Ратифицира Протокола за изменение на чл. 56 от Конвенцията за международно гражданско въздухоплаване, подписан на 6 октомври 1989 г. в Монреал.

Законът е приет от XXXIX Народно събрание на 16 юли 2003 г. и е подпечатан с официалния печат на Народното събрание.

Председател на Народното събрание: Огнян Герджиков