Наредба за изменение и допълнение на Наредба № 18 от 2007 г. за условията и реда за разпределяне на храни от интервенционни запаси за социално слаби лица

МИНИСТЕРСТВО НА ЗЕМЕДЕЛИЕТО И ПРОДОВОЛСТВИЕТО

Министерство на труда и социалната политика

МИНИСТЕРСТВО НА ЗДРАВЕОПАЗВАНЕТО

Наредба за изменение и допълнение на Наредба № 18 от 2007 г. за условията и реда за разпределяне на храни от интервенционни запаси за социално слаби лица (ДВ, бр. 87 от 2007 г.) § 1. В чл. 4, ал. 2 се правят следните изменения: 1. Точка 2 става точка 1 и след думата “храни” се поставя запетая и се добавя “регистрирани по Закона за храните”.

2. Точка 1 става т. 2 и се изменя така: “2. разполагат с временни пунктове за разпределение на храните на територията на цялата страна или във всички общини на определен район на страната, които не е необходимо да бъдат регистирани по Закона за храните.” § 2. В чл. 5, ал. 1 се създава точка 10: “10. заявление по образец за регистрация по реда на глава втора на Наредба № 105 от 2006 г. за условията и реда за създаване, поддържане, достъп и ползване на Интегрираната система за администриране и контрол, в случай че юридическото лице по чл. 4, ал. 1 не е регистрирано.” § 3. В чл. 6, ал. 2 се създава точка 4: “4. начинът за преразпределение на количествата продукти, останали след раздаването в края на годишния план.” § 4. Член 7 се изменя така: “Чл.7. (1) Храни от интервенционни запаси се предоставят на социално слаби лица, подпомагани по Наредба № 5 от 2003 г. за условията и реда за отпускане на целеви помощи за отопление (ДВ, бр. 53 от 2003 г.).

(2) Всяка година до 15 май Агенцията за социално подпомагане предоставя на Разплащателната агенция информация за броя на лицата по ал. 1 за предходния отоплителен сезон.

(3) За осъществяване на дейността по разпределяне на храните Агенцията за социално подпомагане чрез своите териториални звена предоставя ежегодно до 30 септември на Разплащателната агенция списъци на лицата по ал. 1, подпомагани през предходния отоплителен сезон. По предложение на Агенцията за социално подпомагане списъкът може да бъде актуализиран.” § 5. В чл. 9, ал. 2 т. 6 се заличава. § 6. В чл. 10, ал. 3 се създава т. 5: “5. изискване към спечелилия процедурата участник да учреди в полза на Разплащателната агенция гаранция за изпълнение на договора съгласно чл. 4, ал. 2, буква “б” на Регламент (ЕИО) № 3149/92 на Комисията от 29 октомври 1992 г. относно установяване на подробни правила за доставка на храни от интервенционни складове в полза на най-нуждаещите се в Общността.” § 7. В чл.16 се създава ал. 5: “(5) Храни, останали след раздаването в края на годишния план, се разпределят съгласно чл. 6, ал. 2, т. 4.

Допълнителна разпоредба § 8. Навсякъде в наредбата думите “пункт за разпределение”, съответно “пунктове за разпределение” се заменят с “временен пункт за разпределение”, съответно “временни пунктове за разпределение”.

Министър на земеделието и продоволствието: Н. Кабил

Министър на труда и социалната политика: Ем. Масларова

Министър на здравеопазването: Р. Гайдарски