Постановление № 151 от 21 юни 2006 г. за изменение и допълнение на Наредбата за възлагане на малки обществени поръчки, приета с Постановление № 249 на Министерския съвет от 2004 г.

ПОСТАНОВЛЕНИЕ № 151 ОТ 21 ЮНИ 2006 Г. за изменение и допълнение на Наредбата за възлагане на малки обществени поръчки, приета с Постановление № 249 на Министерския съвет от 2004 г. (обн., ДВ, бр. 84 от 2004 г.; попр., бр. 93 от 2004 г.; изм., бр. 59 от 2005 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 1 се правят следните изменения и допълнения: 1. В ал. 2: а) в т. 1, 2 и 3 думите “не повече от” се заменят с “по-малка или равна на”; б) точка 4 се изменя така: “4. конкурс за проект - от 10 000 до 30 000 лв. включително.”

2. В ал. 3 думата “поръчките” се заменя с “малките обществени поръчки”.

3. В ал. 4 думите “ал. 1” се заличават. § 2. Член 2 се изменя така: “Чл. 2. (1) Възложителите могат да не провеждат процедура за възлагане на малка обществена поръчка, но са длъжни да съберат не по-малко от 3 оферти, които съдържат техническо и финансово предложение, освен ако това е обективно невъзможно, когато поръчките имат следните стойности без данък върху добавената стойност: 1. за строителство - от 45 000 до 100 000 лв., а когато поръчката е с място на изпълнение извън страната - от 90 000 до 200 000 лв.; 2. за доставки или услуги - от 15 000 до 30 000 лв., а когато поръчката е с място на изпълнение извън страната - от 30 000 до 60 000 лв.

(2) Възложителите могат да не събират 3 оферти, когато поръчките имат следните стойности без данък върху добавената стойност: 1. за строителство - по-малка от 45 000 лв., а когато поръчката е с място на изпълнение извън страната - по-малка от 90 000 лв.; 2. за доставки или услуги - по-малка от 15 000 лв., а когато поръчката е с място на изпълнение извън страната - по-малка от 30 000 лв.

(3) В случаите по ал. 1, т. 2 и ал. 2, т. 2 възложителят може да не сключва писмен договор и да докаже сделката с първичните платежни документи.” § 3. В чл. 3 се правят следните изменения и допълнения: 1. В ал. 1 след думите “ публичен търг” запетаята се заличава и се добавя “или”, а думите “борсова сделка или открит конкурс за проект” се заличават.

2. Алинея 2 се изменя така: “(2) Възложителите вземат решение за възлагане на малка обществена поръчка чрез открит конкурс, освен ако са налице условията за договаряне с покана или обектът на поръчката позволява възлагането й чрез публичен търг.”

3. Създава се ал. 3: “(3) Възложителите вземат решение за провеждане на конкурс за проект за придобиване на план или идеен проект, избран от жури въз основа на проведен конкурс със или без присъждане на награди, главно в областта на териториалното устройство, архитектурата, инженеринговата дейност или обработката на данни.” § 4. В чл. 4 се правят следните изменения: 1. Алинеи 2 и 3 се изменят така: “(2) Публичен търг е процедура за възлагане на малки обществени поръчки за доставка, при която качествените показатели и характеристики на предмета на поръчката са изчерпателно и точно определени по такъв начин, че кандидатите могат да предлагат само цена по-ниска от началната тръжна цена.

(3) Договаряне с покана е процедура за възлагане на малки обществени поръчки, при която възложителят провежда преговори за определяне клаузите на договора с едно или повече определени от него лица.”

2. Алинеи 4 и 5 се отменят. § 5. В чл. 5 се правят следните изменения: 1. В ал. 1: а) в т. 1 думите “при възлагане чрез открит конкурс или чрез публичен търг” се заменят с “при открит конкурс или публичен търг”; б) в т. 2 думите “възлагане чрез открит” се заличават; в) точка 3 се изменя така: “3. поканата за участие в процедурата и документацията, ако такава се предвижда - при договаряне с покана.”

2. В ал. 2 думите “и в електронен вид” се заличават. § 6. Член 6 се изменя така: “Чл. 6. (1) Обявлението за малка обществена поръчка се изготвя съгласно образеца по чл. 19, ал. 7 ЗОП и се изпраща за обнародване на електронната страница на “Държавен вестник” едновременно с изпращането му за вписване в Регистъра на обществените поръчки.

(2) Възложителят може да предвиди в обявлението изискване за създаване на юридическо лице, когато участникът, определен за изпълнител, е обединение на физически и/или юридически лица; новосъздаденото юридическо лице е обвързано от офертата, подадена от обединението.

(3) Възложителят запазва правото за участие в процедури за възлагане на малки обществени поръчки за специализирани предприятия или кооперации на лица с увреждания, когато обектът на поръчката е включен в списък, утвърден от Министерския съвет, или поръчката се изпълнява по програми за защита на заетостта на лица с увреждания. Възложителят посочва изискването в обявлението за откриване на малка обществена поръчка.

(4) Възложителят може да предвиди в обявлението и допълнителни изисквания за изпълнението на малката обществена поръчка, свързани с опазването на околната среда, безработицата и откриването на работни места за лица с увреждания, при спазване изискванията на чл. 9. В тези случаи при изготвянето на офертата участниците посочват и начина на изпълнение на допълнителните изисквания.” § 7. Член 7 се изменя така: “Чл. 7. (1) Възложителите могат да определят изпълнител на обществена поръчка при открит конкурс чрез използване на електронен търг, когато техническите спецификации на малката обществена поръчка могат да бъдат точно определени.

(2) Електронен търг не може да се прилага за малки обществени поръчки за услуги или строителство, които имат за предмет интелектуална дейност.

(3) Възложителят посочва използването на електронен търг в обявлението за малка обществена поръчка.

(4) Електронният търг не може да се прилага, ако предотвратява, ограничава или нарушава конкуренцията. При провеждането на електронен търг не може да се променя предметът на поръчката, посочен в обявлението и в спецификациите.

(5) Провеждането на електронен търг се извършва при условията и по реда на чл. 31 - 34 от Правилника за прилагане на Закона за обществените поръчки.” § 8. В чл. 8 се правят следните изменения и допълнения: 1. В ал. 1: а) в т. 4 накрая се поставя запетая и се добавя “определени съгласно чл. 30 - 33 ЗОП”; б) в т. 5 думите “обществената поръчка е” се заменят със “се изискват при обществена поръчка”; в) създава се нова т. 7: “7. минималните изисквания, на които трябва да отговарят вариантите и специалните изисквания за тяхното представяне, когато възложителят допуска варианти”; г) досегашните т. 7 и 8 стават съответно т. 8 и 9; д) досегашната т. 9 се отменя.

2. Алинея 2 се изменя така: “(2) Методиката по ал. 1, т. 6 съдържа точни указания за определяне на оценката по всеки показател и за определяне на комплексната оценка на офертата, включително за относителната тежест, която възложителят дава на всеки от показателите за определяне на икономически най-изгодната оферта. Относителната тежест на отделните показатели може да бъде изразена чрез максимални стойности в рамките на общата оценка.”

3. В ал. 4 се създава изречение второ: “Лицата имат право да разгледат документацията на място, преди да я закупят.”

4. Алинея 5 се изменя така: “(5) При поискване от заинтересуваното лице, придружено от платежен документ за стойността на документацията, възложителят е длъжен да я изпрати за сметка на лицето, отправило искането.” § 9. В чл. 10 се правят следните изменения и допълнения: 1. В ал. 1: а) в изречение първо числото “10” се заменя със “7”, думата “подаване” се заменя с “получаване” и думата “кандидат” се заменя с “участник”; б) в изречение второ думата “5-дневен” се заменя с “3-дневен”.

2. В ал. 2: а) в изречение първо след думите “ал. 1” се добавя “едновременно”, думата “кандидати” се заменя с “лица”, а думите “кандидата, който е направил” се заменят с “лицето, направило”; б) в изречение второ думата “кандидати” се заменя с “лица”. § 10. В чл. 11 се правят следните изменения: 1. В ал. 1 думата “кандидат” се заменя с “участник”.

2. В ал. 2 думата “подаване” се заменя с “получаване”, а думата “кандидат” се заменя с “участник”. § 11. В чл. 12 се правят следните изменения и допълнения: 1. В ал. 1 думата “кандидат” се заменя с “участник”.

2. В ал. 2 думите “не е ограничил” се заменят с “е допуснал” и думата “кандидатът” се заменя с “участникът”.

3. Създава се нова ал. 3: “(3) За разглеждане се приемат само вариантите, които отговарят на минималните изисквания, посочени от възложителя.”

4. Досегашната ал. 3 става ал. 4 и в нея думата “кандидат” се заменя с “участник”. § 12. В чл. 13 се правят следните изменения и допълнения: 1. В ал. 1: а) в т. 2 думата “техническите” се заменя с “икономическо и финансово състояние по чл. 50 ЗОП и за технически”; б) в т. 3 думите “ал. 1” се заменят с “ал. 1 и 5”; в) в т. 5 думата “кандидатът” се заменя с “участникът”; г) създават се нови т. 10 и 11: “10. документ за внесена гаранция за участие, когато такава се изисква съгласно обявлението; 11. друга информация, посочена в обявлението или в документацията за участие;” д) досегашната т. 10 става т. 12 и в нея думата “кандидата” се заменя с “участника”.

2. Алинея 2 се отменя.

3. В ал. 3 думата “кандидатът” се заменя с “участникът” и думите “ал. 1, т. 1 - 4 и 10” се заменят с “ал. 1, т. 1, 3 и 4”.

4. В ал. 4 думата “кандидат” се заменя с “участник”, думите “ал. 1, т. 1 - 5 и 10” се заменят с “ал. 1, т. 1 - 4” и думите “от всяко” се заменят със “за всяко”.

5. В ал. 5: а) в изречение първо думата “кандидатът” се заменя с “участникът” и думите “ал. 1, т. 2 - 5 и 10” се заменят с “ал. 1, т. 2 - 4”; б) изречение второ се изменя така: “Ако участникът е обединение, документите се представят за всяко физическо или юридическо лице, включено в обединението.” § 13. В чл. 14 се правят следните изменения и допълнения: 1. В ал. 1 думата “кандидата” се заменя с “участника”, а думата “кандидатът” се заменя с “участникът”.

2. В ал. 4 думата “кандидатите” се заменя с “участниците”, а след думата “срок” се добавя “за получаване”.

3. Създават се ал. 5 и 6: “(5) Офертата може да се представи и по електронен път при условията и по реда на Закона за електронния документ и електронния подпис. В този случай участникът е длъжен да представи на възложителя всички документи, които не са в електронен вид по реда на ал. 1, преди изтичането на срока за получаване на офертите.

(6) Офертите, изпратени по електронен път, се получават и съхраняват при условията и по реда на Правилника за прилагане на ЗОП.” § 14. В чл. 15 се правят следните изменения: 1. В ал. 1 думата “кандидатите” се заменя с “участниците”.

2. В ал. 3 думата “кандидати” се заменя с “участници”. § 15. В чл. 16 се правят следните изменения и допълнения: 1. В ал. 2 накрая се добавя “и проектите”.

2. В ал. 3 след думите “възлагане на” се добавя “малка”, цифрата “3” се заменя с “4” и накрая се добавя “или след прекратяване на процедурата”. § 16. В чл. 17 се правят следните изменения и допълнения: 1. Алинея 2 се изменя така: “(2) Обменът на информация може да се извърши по пощата, по факс, по електронен път при условията и по реда на Закона за електронния документ и електронния подпис или чрез комбинация от тези средства по избор на възложителя. Избраните средства за комуникация трябва да са общодостъпни.”

2. Създават се ал. 3 и 4: “(3) Решенията на възложителя, за които той е длъжен да уведоми кандидатите, се връчват лично срещу подпис или се изпращат с препоръчано писмо с обратна разписка, по факс или по електронен път при условията и по реда на Закона за електронния документ и електронния подпис.

(4) Обменът и съхраняването на информация в хода на провеждане на процедурата за възлагане на малка обществена поръчка се извършват по начин, който гарантира целостта, достоверността и поверителността на офертите и проектите.” § 17. В чл. 19, ал. 1 се правят следните изменения и допълнения: 1. Думите “декларират, че” се заличават.

2. В т. 1 и 2 след думата “кандидат” се добавя “или участник”. § 18. В чл. 20 се правят следните изменения и допълнения: 1. Алинея 2 се изменя така: “(2) Член на комисията, който не може да изпълнява задълженията си по обективни причини или е отстранен поради наличие на обстоятелства по чл. 19, ал. 1, се замества от резервен член, а ако това е невъзможно, възложителят издава заповед за определяне на нов член.”

2. Създава се ал. 3: “(3) Когато член на комисията за провеждане на процедурата за малка обществена поръчка е отстранен поради наличие на обстоятелства по чл. 19, ал. 1, направената от него оценка на оферти не се взема предвид.” § 19. Член 21 се изменя така: “Чл. 21. (1) Комисията предлага за отстраняване от участие в процедурата участник: 1. който не е представил някой от необходимите документи по чл. 13; 2. за когото са налице обстоятелства по чл. 47, ал. 1 и 5 ЗОП и посочените в обявлението обстоятелства по чл. 47, ал. 2 ЗОП; 3. който е представил оферта, която е непълна или не отговаря на предварително обявените условия на възложителя; 4. който е представил оферта, която не отговаря на изискванията на чл. 14, ал. 2.

(2) Участниците са длъжни в процеса на провеждане на процедурата да уведомяват възложителя за всички настъпили промени в обстоятелствата по чл. 47, ал. 1 и 5 ЗОП и посочените в обявлението обстоятелства по чл. 47, ал. 2 ЗОП в 7-дневен срок от настъпването им.” § 20. В чл. 22 се правят следните изменения и допълнения: 1. Досегашният текст става ал. 1.

2. Създават се ал. 2, 3 и 4: “(2) Когато избраният критерий е икономически най-изгодната оферта, възложителят е длъжен да определи показателите, относителната им тежест и методиката за определяне на оценката по всеки показател. Когато по обективни причини е невъзможно да бъде посочена относителната тежест за всеки показател, възложителят ги подрежда по важност в низходящ ред.

(3) Критериите по ал. 1 се прилагат само по отношение на офертите на участниците, които не са отстранени от участие в процедурата и които отговарят на обявените от възложителя изисквания за икономическо и финансово състояние, професионална квалификация и технически възможности.

(4) Когато критерият за оценка на офертите е икономически най-изгодната оферта и възложителят е посочил в обявлението, че допуска представяне на варианти, на оценяване подлежат всички предложени варианти, които отговарят на обявените изисквания. В тези случаи участникът участва в класирането само с варианта, получил най-висока оценка.” § 21. Член 23 се изменя така: “Чл. 23. Процедурата за възлагане на малка обществена поръчка завършва: 1. със сключване на договор с определения изпълнител, или

2. с решение за прекратяването й.” § 22. В чл. 24 се правят следните изменения и допълнения: 1. В ал. 1: а) точка 1 се изменя така: “1. не е подадена нито една оферта или заявление за участие в публичен търг или не е допуснат нито един участник или кандидат;” б) в т. 2 след думите “всички оферти” се добавя “или заявления за участие в публичен търг”; в) точка 4 се изменя така: “4. първият или вторият класиран участник откаже да сключи договор;” г) в т. 5 думите “необходимостта за” се заменят с “необходимостта от”; д) в т. 6 думата “установи” се заменя със “са установени”; е) създава се т. 7: “7. поради наличие на някое от основанията по чл. 32 не сключва договор за малка обществена поръчка.”

2. Алинея 2 се изменя така: “(2) Възложителят е длъжен да изпрати копие от решението по ал. 1 до участниците и до изпълнителния директор на агенцията в 3-дневен срок от издаването му.”

3. В ал. 4 думата “кандидатите” се заменя с “участниците”. § 23. В чл. 25 след думите “възлагане на” се добавя “малка”, думата “обект” се заменя с “предмет” и навсякъде думата “оспорено” се заменя с “обжалвано”. § 24. В чл. 26 се правят следните изменения: 1. В ал. 1 думата “Кандидатът” се заменя с “Участникът”.

2. Алинея 5 се отменя. § 25. В чл. 27, ал. 2 думата “Кандидатът” се заменя с “Участникът”. § 26. В чл. 28 се правят следните изменения и допълнения: 1. Алинея 1 се изменя така: “(1) Възложителят освобождава гаранциите за участие на отстранените и на класираните участници в срок 3 работни дни след изтичане на срока за обжалване на решението на възложителя за определяне на изпълнител.”

2. Алинея 2 се отменя.

3. В ал. 3 след думите “възлагане на” се добавя “малка”, думата “кандидати” се заменя с “участници” и думата “оспорване” се заменя с “обжалване”.

4. В ал. 4 думите “2 и 3” се заличават. § 27. В чл. 29 се правят следните изменения и допълнения: 1. Думата “кандидатът” се заменя с “участникът”, а след думите “възлагане на” се добавя “малка”.

2. Точки 1 и 2 се изменят така: “1. оттегля офертата или заявлението за участие в публичен търг след изтичане на срока за получаване на оферти или заявления за участие; 2. обжалва решението на възложителя за определяне на изпълнител - до решаване на спора.”

3. В т. 3 думите “в срока по чл. 31, ал. 3” се заличават. § 28. В чл. 31 се правят следните изменения и допълнения: 1. Алинея 1 се изменя така: “(1) Възложителят сключва писмен договор за малка обществена поръчка с участника, определен за изпълнител на поръчката в резултат на проведена процедура.”

2. В ал. 2 думата “кандидата” се заменя с “участника, въз основа на които e”.

3. Алинея 3 се изменя така: “(3) Възложителят сключва договора по ал. 1 в 15-дневен срок след изтичането на срока за обжалване на решението за определяне на изпълнител в случаите, когато не е подадена жалба или е подадена жалба, но не е поискано налагане на временна мярка.”

4. Създава се нова ал. 4: “(4) Когато срещу решението за определяне на изпълнител е подадена жалба и е направено искане за налагане на временна мярка, възложителят сключва договор в 15-дневен срок от влизането в сила на определението, с което се отхвърля искането за налагане на временна мярка.”

5. Досегашната ал. 4 става ал. 5.

§ 29. Член 32 се изменя така: “Чл. 32. (1) Договорът за малка обществена поръчка не се сключва с участникa, определен за изпълнител, който при подписването на договора: 1. не представи документ за регистрация в съответствие с изискването на чл. 6, ал. 2; 2. не изпълни задължението по чл. 47, ал. 9 и чл. 48, ал. 2 ЗОП; 3. не представи определената гаранция за изпълнение на договора.

(2) В случаите по ал. 1 възложителят може да определи за изпълнител класирания на второ място участник и да сключи договор с него или да прекрати процедурата.” § 30. В чл. 33, ал. 1 думите “променят или допълват” се заменят с “изменят” и накрая точката се заменя със запетая и се добавя “освен в случаите по чл. 43, ал. 2 ЗОП”. § 31. В чл. 34 се правят следните изменения и допълнения: 1. В ал. 1 след думата “сключен” се добавя “в резултат на проведена процедура”.

2. В ал. 2 думите “чл. 17, т. 4” се заменят с “чл. 19, ал. 7”.

3. Алинея 3 се изменя така: “(3) Информацията по ал. 1, оповестяването на която противоречи на закон, не се вписва в Регистъра на обществените поръчки. В този случай възложителят мотивира това пред агенцията.”

4. Създават се ал. 4 и 5: “(4) Информация, която съгласно образеца по чл. 19, ал. 7 ЗОП не е предназначена за публикуване, се използва за статистически цели.

(5) В края на всяко тримесечие възложителят изпраща обобщена информация по образец, утвърден от изпълнителния директор на Агенцията по обществени поръчки, за всички малки обществени поръчки, реализирани при условията на чл. 2. ” § 32. В чл. 35 се правят следните изменения и допълнения: 1. В ал. 1 думата “представяне” се заменя с “получаване”.

2. В ал. 2 думите “не по-рано от” се заменят с “между”, а думите “не по-късно от” и “по чл. 6, ал. 1” се заличават.

3. Създават се ал. 3 и 4: “(3) Срокът по ал. 1 може да се намали със 7 дни, когато обявлението е попълнено оn-line или е въведено директно в регистъра чрез XML форма от упълномощен потребител, идентифициран чрез електронен подпис.

(4) Срокът по ал. 1 може да се намали с 5 дни, ако от датата на обнародване на обявлението в електронен вид възложителят предостави пълен достъп по електронен път до документацията за участие в процедурата и ако в обявлението е посочен интернет адрес, на който тя може да бъде намерена. Това намаление на срока може да се прилага заедно с намалението на срока по ал. 3. ” § 33. Член 36 се изменя така: “Чл. 36. (1) При определяне на срока за получаване на офертите възложителят трябва да се съобрази с обема на документацията за участие в процедурата и с времето, необходимо за изготвяне на офертите.

(2) Възложителят удължава срока за получаване на офертите с не повече от 30 дни, когато е постъпило искане, че първоначално определеният срок е недостатъчен, поради необходимост от: 1. разглеждане на място на допълнителни документи към документацията; 2. оглед на мястото на изпълнение.

(3) Възложителят може да удължи срока за получаване на офертите с не повече от 30 дни, когато в срока, определен за получаване на офертите, няма постъпила оферта.

(4) Промяната в срока за получаване на оферти трябва да бъде обнародвана на електронната страница на “Държавен вестник” и вписана в регистъра. Когато удълженият срок е определен в дни, той започва да тече от датата на обнародването.” § 34. В чл. 37 се правят следните изменения: 1. В ал. 1 думата “приемане” се заменя с “получаване”.

2. В ал. 2 думите “по чл. 6, ал. 1, т. 10” се заменят с “на валидност на офертите”. § 35. В чл. 38 се правят следните изменения и допълнения: 1. В ал. 1 думата “кандидатите” се заменя с “участниците”.

2. Алинеи 2 и 3 се изменят така: “(2) Комисията отваря офертите по реда на тяхното постъпване и проверява съответствието им със списъка по чл. 13, ал. 1, т. 12.

(3) При отваряне на офертите най-малко трима от членовете на комисията подписват плика с предлаганата цена, а когато критерият за оценка е икономически най-изгодната оферта, се подписват и всички приложения на участника, които комисията ще оценява съгласно обявените критерии.”

3. В ал. 4 думите “Кандидатите, участващи” се заменят с “Участниците”, а думите “ал. 3” се заменят с “ал. 2 и 3”.

4. Алинея 6 се изменя така: “(6) Комисията може по всяко време да проверява заявените от участниците данни, да иска разяснения относно сертификатите и документите, представени съгласно чл. 50 - 53 ЗОП, както и да изисква писмено представяне в определен срок на допълнителни доказателства за обстоятелствата, посочени в офертата.”

5. Алинея 7 се отменя. § 36. В чл. 39 се правят следните изменения и допълнения: 1. В ал. 1 думата “кандидат” се заменя с “участник”.

2. В ал. 2: а) думата “фактори” се заменя с “обстоятелства”; б) в т. 3 думата “кандидата” се заменя с “участника”; в) създава се т. 5: “5. получаване на държавна помощ”.

3. Алинея 3 се изменя така: “(3) Когато участникът не представи в срок писмената обосновка или комисията прецени, че посочените обстоятелства не са обективни, комисията предлага на възложителя офертата да се отхвърли.”

4. Създава се ал. 4: “(4) Когато комисията установи, че офертата на участник е с необичайно ниска цена поради получена държавна помощ, за която не е представено доказателство в определения срок, тя предлага офертата да се отхвърли.” § 37. Член 40 се изменя така: “Чл. 40. (1) Комисията разглежда допуснатите оферти и ги оценява в съответствие с предварително избрания критерий, посочен в обявлението.

(2) Когато възложителят е допуснал представяне на варианти в офертата, комисията не може да отхвърли вариант само на основание, че изборът на този вариант би довел до сключване на договор за услуги вместо на договор за доставки или обратно.

(3) Комисията класира участниците въз основа на резултатите, получени при разглеждане и оценяване на офертите.” § 38. В чл. 41, ал. 1 се правят следните изменения и допълнения: 1. Точка 2 се изменя така: “2. списък на участниците и офертите, предложени за отстраняване от процедурата, и мотивите за предложението за отстраняването им;”.

2. В т. 4 думата “офертите” се заменя с “допуснатите оферти” и думата “кандидатите” се заменя с “участниците”.

3. В т. 5 думата “кандидатите” се заменя с “участниците”. § 39. В чл. 42 се правят следните изменения и допълнения: 1. В ал. 1 думата “кандидатите” се заменя с “участниците”, думата “кандидата” се заменя с “участника” и думите “не по-късно” се заменят с “в срок”.

2. В ал. 2 думата “участие в” се заличава, а думата “кандидати” се заменя с “участници”.

3. В ал. 3 думата “кандидатите” се заменя с “участниците”.

4. В ал. 4 думите “страна на кандидат” се заменят с “участник” и накрая се добавя “или предотвратява, ограничава или нарушава конкуренцията”.

5. Създава се ал. 5: “(5) При писмено искане от участник възложителят е длъжен в 3-дневен срок от получаване на искането да предостави копие от протокола при условията на ал. 4. ” § 40. В чл. 43 се правят следните изменения и допълнения: 1. В ал. 1 след думата “договор за” се добавя “малка”, а думата “кандидата” се заменя с “участника”.

2. Алинея 2 се изменя така: “(2) При отказ на участника, определен за изпълнител, да сключи договор възложителят може да прекрати процедурата или да определи за изпълнител втория класиран участник и да сключи договор с него.” § 41. Наименованието на раздел I от глава пета се изменя така: “Откриване на процедурата”. § 42. Член 44 се изменя така: “Чл. 44. При възлагане на малка обществена поръчка чрез публичен търг одобреното с решение на възложителя обявление трябва да съдържа и: 1. началната тръжна цена; 2. стъпката, чрез която се намалява началната тръжна цена, определена от възложителя, и която се определя в размер между 1 и 10 на сто от началната тръжна цена; 3. мястото, деня и началния час на провеждането на търга.” § 43. Член 45 се изменя така: “Чл. 45. (1) При провеждане на публичен търг възложителят изпраща обявлението за малка обществена поръчка едновременно до “Държавен вестник” за обнародване на електронната му страница и до агенцията за вписване в Регистъра на обществените поръчки най-малко 20 дни преди крайния срок за получаване на заявленията за участие.

(2) Срокът по ал. 1 може да се намали със 7 дни, когато обявлението е попълнено оn-line или е въведено директно в регистъра чрез XML форма от упълномощен потребител, идентифициран чрез електронен подпис.

(3) Възложителят може да удължи срока за получаване на заявления за участие с не повече от 30 дни, когато в срока, определен за получаване на заявления, няма постъпило заявление.

(4) Промяната в срока за получаване на заявления за участие трябва да бъде обнародвана в “Държавен вестник” и вписана в регистъра. Когато удълженият срок е определен в дни, той започва да тече от датата на обнародването.” § 44. Наименованието на раздел II от глава пета се изменя така: “Провеждане на търга”. § 45. Член 46 се изменя така: “Чл. 46. За участие в публичен търг кандидатите подават заявление за участие, към което прилагат: 1. удостоверение за актуално състояние или документ за регистрация на чуждестранно лице съобразно националното му законодателство, а когато е физическо лице - копие от документ за самоличност; 2. декларация за липса на обстоятелствата по чл. 47, ал. 1 и 5 ЗОП; 3. декларация за липса на обстоятелствата по чл. 47, ал. 2 ЗОП, посочени от възложителя в обявлението за малка обществена поръчка; 4. документ за внесена гаранция за участие, когато такава се изисква съгласно обявлението.” § 46. Член 47 се изменя така: “Чл. 47. (1) Комисията за провеждане на публичен търг се назначава от възложителя след изтичането на срока за приемане на заявленията за участие и се обявява в деня, определен за провеждане на процедурата.

(2) В деня и часа, определени за провеждането на търга, председателят на комисията проверява присъствието на членовете й и обявява откриването му.

(3) Лицата, които представляват кандидатите, подали заявления за участие, се явяват и легитимират пред тръжната комисия чрез представяне на документ за самоличност и пълномощно - в случаите на упълномощаване.

(4) Ако в деня и часа, определени за провеждането на търга, не се яви представител на някой от кандидатите, комисията го отстранява от участие, а внесената от него гаранция се задържа.” § 47. Член 48 се изменя така: “Чл. 48. (1) След откриването на търга комисията проверява съдържанието на подадените заявления за участие.

(2) Председателят на комисията обявява допуснатите до участие в търга, както и тези, които не се допускат до участие поради: 1. непредставяне на някой от документите по чл. 46; 2. наличие на обстоятелство по чл. 47, ал. 1 и 5 ЗОП и на посочените в обявлението обстоятелства по чл. 47, ал. 2 ЗОП.” § 48. В чл. 49, ал. 1 думата “наддаването” се заменя с “търгът”, а думата “офертите” се заменя със “заявленията”. § 49. В чл. 50 се правят следните изменения и допълнения: 1. В ал. 1 изречение първо се изменя така: “Търгът започва с обявяване от председателя на комисията на началната тръжна цена и стъпката за намаляването й и се извършва чрез обявяване от кандидатите на последователни суми, всяка от които е по-ниска от предходната с една стъпка, разграничени от председателя на тръжната комисия със звуков сигнал.”

2. В ал. 2 думата “наддаването” се заменя с “търгът”, а думите “на наддаване” се заменят със “за намаляване”.

3. Алинея 3 се изменя така: “(3) В случай че кандидат откаже да обяви цена, която е по-ниска от предходната с една стъпка, председателят поканва следващия поред кандидат да обяви същата цена. Кандидатът, пропуснал дадена цена, продължава участието си, освен ако изрично обяви, че се отказва от по-нататъшно участие в търга, което се отбелязва в протокола.”

4. Алинея 4 се изменя така: “(4) В случай че никой от кандидатите не обяви цена, която е по-ниска от последната достигната цена, председателят обявява три пъти нейния размер, като преди третото обявяване прави предупреждение, че е последна. Когато няма друго предложение, председателят обявява приключването на търга със звуков сигнал, обявява кандидата, предложил най-ниската цена, и закрива търга.”

5. Алинея 5 се отменя. § 50. В чл. 51, ал. 4 думите “оферти и” се заличават. § 51. В чл. 52 се правят следните изменения и допълнения: 1. В ал. 1 след думите “договор за” се добавя “малка”.

2. В ал. 2 думата “определя” се заменя с “може да прекрати процедурата или да определи”. § 52. В чл. 53 се правят следните изменения и допълнения: 1. В ал. 1: а) след думата “възлагат” се добавя “малки”; б) в т. 1 думите “т. 1 - 3” се заменят с “т. 1 и 2”; в) точка 2 се изменя така: “2. в случаите по чл. 24, ал. 1, т. 3 поканят за участие в процедурата участниците, които са представили оферти и отговарят на изискванията, посочени в обявлението за открит конкурс”; г) точка 4 се изменя така: “4. поради непреодолима сила е невъзможно спазването на сроковете по чл. 35;” д) точки 12 и 13 се изменят така: “12. обект на поръчката е доставката на стоки, определени по списък, предложен от Държавната комисия по стоковите борси и тържищата и одобрен от Министерския съвет с Правилника за прилагане на ЗОП; 13. поръчката е за услуги по чл. 5, ал. 1, т. 2 ЗОП;” е) точки 14 и 15 се отменят.

2. Алинея 2 се изменя така: “(2) В случаите по ал. 1, т. 8 и 11 договорът за допълнителна поръчка не може да бъде по-дълъг от 3 години.”

3. Създава се ал. 3: “(3) В случаите по ал. 1, т. 12 договорът се сключва по реда на Закона за стоковите борси и тържищата.” § 53. В чл. 54 се правят следните изменения и допълнения: 1. В ал. 1 думите “поканата и документацията за участие” се заменят с “поканата, а когато е предвидено - и документацията за участие”.

2. Алинеи 2 и 3 се изменят така: “(2) В поканата за участие в договарянето възложителят определя предмета на поръчката, изисквания за изпълнението й, датата и мястото на провеждане на договарянето.

(3) В поканата възложителят може да постави изискване за представяне на: 1. доказателства за икономическото и финансовото състояние по чл. 50 ЗОП; 2. доказателства за техническите възможности и/или квалификация на кандидата по чл. 51 ЗОП; 3. изискване за представяне на първоначална оферта, ако това е необходимо.”

3. Алинеи 4 и 5 се отменят. § 54. Член 55 се изменя така: “Чл. 55. Поканата за участие в договаряне с покана се изпраща до посочените в решението лица и до агенцията с изключение на случаите по чл. 53, ал. 1, т. 12.” § 55. Наименованието на раздел II от глава шеста се изменя така: “Провеждане на договарянето и определяне на изпълнител”. § 56. В чл. 56 се правят следните изменения и допълнения: 1. Алинея 1 се изменя така: “(1) Комисията за провеждане на процедурата се назначава от възложителя след изпращане на поканите за участие в договарянето.”

2. В ал. 2: а) думите “на договаряне с покана” и “заявление, което съдържа” се заличават; б) в т. 2 думите “ал. 1” се заменят с “ал. 1 и 5”.

3. Създават се ал. 3 и 4: “(3) Когато кандидатът предвижда участие на подизпълнители, декларацията по ал. 2, т. 2 се представя за всеки от тях.

(4) Когато кандидат в процедурата е обединение, което не е юридическо лице, декларацията по ал. 2, т. 2 се представя от всеки участник в обединението.” § 57. В чл. 57 се правят следните изменения и допълнения: 1. В ал. 1 след думите “договарянето с” се добавя “всеки от”, а думите “и в документацията за поръчката” се заменят със “за участие”.

2. Алинея 2 се изменя така: “(2) Когато поканените от възложителя кандидати са повече от един, направените предложения и постигнатите договорености с всеки кандидат се отразяват в отделен протокол, който се подписва от членовете на комисията и от кандидата.”

3. В ал. 4 думите “ал. 1” се заличават. § 58. Глава седма “Борсова сделка” се отменя. § 59. Наименованието на глава осма се изменя така: “Конкурс за проект”. § 60. В чл. 59 се правят следните изменения и допълнения: 1. Създава се ал. 1: “(1) Разпоредбите на тази глава се прилагат при провеждане на конкурс за проект: 1. организиран като част от процедура за възлагане на малка обществена поръчка за услуга; 2. с присъждане на награди и/или плащания за участниците в конкурса.”

2. Досегашният текст става ал. 2 и в нея думите “Открит конкурс” се заменят с “Конкурс”. § 61. Член 61 се изменя така: “Чл. 61. (1) Възложителят изпраща обявление за провеждане на конкурс за проект едновременно до “Държавен вестник” за обнародване на електронната му страница и до агенцията за вписване в Регистъра на обществените поръчки най-малко 33 дни преди крайния срок за получаване на проектите.

(2) Срокът по ал. 1 може да се намали със 7 дни, когато обявлението е попълнено оn-line или е въведено директно в регистъра чрез XML форма от упълномощен потребител, идентифициран чрез електронен подпис.

(3) Срокът по ал. 1 може да се намали с 5 дни, ако от датата на обнародване на обявлението в електронен вид възложителят предостави пълен достъп по електронен път до конкурсната програма и ако в обявлението е посочен интернет адрес, на който тя може да бъде намерена. Това намаление на срока може да се прилага заедно с намалението на срока по ал. 3.

(4) Обявлението за конкурс за проект се изготвя съгласно образеца по чл. 19, ал. 7 ЗОП.” § 62. В чл. 63, ал. 4 думите “При открит конкурс за проект участниците” се заменят с “Участниците”. § 63. Член 64 се изменя така: “Чл. 64. (1) Журито разглежда проектите и съставя протокол за класирането в съответствие с критериите, посочени в обявлението.

(2) Журито отстранява от класирането участниците в конкурса, които не отговарят на изискванията за професионална квалификация и правоспособност, посочени в обявлението.

(3) В срок 5 дни след приключване работата на журито възложителят обявява с решение класирането на участниците в конкурса съгласно протокола на журито, както и наградите или другите плащания.

(4) Възложителят изпраща информация за проведения конкурс до агенцията за вписване в Регистъра на обществените поръчки не по-късно от 7 дни след вземане на решението по ал. 3. ” § 64. В чл. 66 ал. 1 се изменя така: “(1) Актовете за установяване на нарушения по наредбата се съставят от длъжностни лица на Агенцията за държавна финансова инспекция в срок 6 месеца от деня, в който нарушителят е открит, но не по-късно от 3 години от извършването му.”

Преходни и заключителни разпоредби § 65. Процедурите за възлагане на малки обществени поръчки, за които е взето решение за откриването им преди влизането в сила на наредбата, се приключват по досегашния ред. § 66. Постановлението се приема на основание § 150, ал. 1 от преходните и заключителните разпоредби на Закона за изменение и допълнение на Закона за обществените поръчки (ДВ, бр. 37 от 2006 г.). § 67. Постановлението влиза в сила от 1 юли 2006 г.

Министър-председател: Сергей Станишев

Главен секретар на Министерския съвет: Севдалин Мавров