Постановление № 178 от 24 юни 2011 г. за закриване на Изпълнителната агенция по почвените ресурси към министъра на земеделието и храните

ПОСТАНОВЛЕНИЕ № 178 ОТ 24 ЮНИ 2011 Г. за закриване на Изпълнителната агенция по почвените ресурси към министъра на земеделието и храните

МИНИСТЕРСКИЯТ СЪВЕТ ПОСТАНОВИ: Чл. 1. (1) Закрива Изпълнителната агенция по почвените ресурси към министъра на земеделието и храните.

(2) Дейностите, осъществявани от закритата агенция, преминават, както следва: 1. към Министерството на земеделието и храните – съгласно устройствения правилник на министерството; 2. към Института по почвознание „Никола Пушкаров“ – София, в структурата на Селскостопанската академия – в съответствие с предмета на дейност на института.

Чл. 2. (1) Ликвидацията на закритата агенция да се извърши от комисия, назначена от министъра на земеделието и храните, в срок 4 месеца от влизането в сила на постановлението. Разходите по ликвидацията са за сметка на утвърдените разходи на закритата агенция по бюджета за 2011 г.

(2) Имуществото, архивите, както и неуредените задължения и вземания на закритата агенция се поемат от Министерството на земеделието и храните. За преминаването на имуществото на закритата агенция се съставя предавателно-приемателен протокол от комисията по ал. 1.

Чл. 3. (1) Трудовите и служебните правоотношения със служителите от закритата агенция се уреждат при условията и по реда на чл. 123 от Кодекса на труда и чл. 87а от Закона за държавния служител и в съответствие с определените в Устройствения правилник на Министерството на земеделието и храните функции и численост.

(2) Трудовите и служебните правоотношения със служителите от закритата агенция извън случаите по ал. 1 се уреждат при условията и по реда на чл. 328, ал. 1, т. 1 от Кодекса на труда, съответно на чл. 106, ал. 1, т. 1 от Закона за държавния служител.

Чл. 4. Министърът на финансите по предложение на министъра на земеделието и храните да извърши съответните промени по бюджета на Министерството на земеделието и храните.

Заключителни разпоредби § 1. Отменя се Устройственият правилник на Изпълнителната агенция по почвените ресурси към министъра на земеделието и храните, приет с Постановление № 100 на Министерския съвет от 2001 г. (обн., ДВ, бр. 41 от 2001 г.; изм. и доп., бр. 88 от 2001 г., бр. 31 от 2003 г., бр. 26 от 2006 г., бр. 62 от 2007 г., бр. 71 и 76 от 2008 г.). § 2. В Устройствения правилник на Министерството на земеделието и храните, приет с Постановление № 265 на Министерския съвет от 2009 г. (обн., ДВ, бр. 90 от 2009 г.; изм. и доп., бр. 4, 41 и 52 от 2010 г. и бр. 39 от 2011 г.), се правят следните изменения и допълнения: 1. В чл. 30, т. 1 думата „две“ се заменя с „три“ и след думите „със седалище“ се добавя „София“.

2. В чл. 31, ал. 2: а) създава се нова т. 5: „5. извършват анализ и обработка на дигитални модели на релефа за прилагане на програмите за необлагодетелствани райони и добри земеделски практики, Агроекология, НАТУРА 2000;“ б) досегашните т. 5 и 6 стават съответно т. 6 и 7; в) създава се т. 8: „8. извършва интерпретиране на информацията от ортофотоизображения за други нужди на земеделието;“ г) досегашната т. 7 става т. 9.

3. В приложението към чл. 15, ал. 2: а) числото „561“ се заменя с „581“; б) числото „343“ се заменя с „363“; в) числото „107“ се заменя със „127“; г) след ред „Централно управление“ се създава нов ред: „Регионален център „Поддържане на бази данни на СИЗП“ – София 20“. § 3. В Постановление № 125 на Министерския съвет от 2006 г. за приемане на Устройствен правилник на Министерството на земеделието и храните (обн., ДВ, бр. 48 от 2006 г.; изм. и доп., бр. 15, 62 и 77 от 2007 г., бр. 76 и 83 от 2008 г., бр. 3, 42, 84 и 90 от 2009 г., бр. 4, 22, 41, 84 и 101 от 2010 г. и бр. 9 и 15 от 2011 г.) се правят следните изменения: 1. В чл. 2, ал. 2 т. 13 се отменя.

2. В приложението към чл. 2, ал. 3 т. 13 се отменя. § 4. В Правилника за прилагане на Закона за опазване на земеделските земи, приет с Постановление № 240 на Министерския съвет от 1996 г. (обн., ДВ, бр. 84 от 1996 г.; изм. и доп., бр. 100 от 1997 г., бр. 14, 48 и 63 от 2000 г., бр. 41 и 66 от 2001 г., бр. 31 от 2003 г., бр. 41 от 2004 г., бр. 75 и 78 от 2006 г., бр. 45 и 95 от 2008 г., бр. 62 от 2009 г. и бр. 39 от 2011 г.), се правят следните изменения: 1. В чл. 4, ал. 1 думите „Изпълнителната агенция по почвените ресурси към министъра на земеделието и храните“ се заменят с „Института по почвознание „Никола Пушкаров“ – София, в структурата на Селскостопанската академия“.

2. В чл. 5, ал. 6, т. 1 думите „от Изпълнителната агенция по почвените ресурси или“ се заличават.

3. В чл. 6, ал. 1 думите „Изпълнителната агенция по почвените ресурси към министъра на земеделието и храните“ се заменят с „Института по почвознание „Никола Пушкаров“ – София, в структурата на Селскостопанската академия“. § 5. В чл. 4а от Правилника за прилагане на Закона за собствеността и ползването на земеделските земи, приет с Постановление № 74 на Министерския съвет от 1991 г. (обн., ДВ, бр. 34 от 1991 г.; изм. и доп., бр. 60 и 80 от 1991 г., бр. 34 от 1992 г., бр. 8, 72 и 87 от 1993 г., бр. 2, 100 и 103 от 1994 г., бр. 5, 48 и 95 от 1995 г., бр. 28 от 1997 г.; попр., бр. 43 от 1997 г.; изм. и доп., бр. 57, 61, 112 и 122 от 1997 г., бр. 18 от 1998 г., бр. 18 и 113 от 1999 г., бр. 41 и 44 от 2001 г., бр. 31 от 2003 г., бр. 69 и 86 от 2004 г., бр. 75 от 2006 г.; попр., бр. 17 от 2007 г.; изм. и доп., бр. 45 от 2008 г., бр. 62 от 2009 г., бр. 41 от 2010 г. и бр. 39 от 2011 г.), след думите „Министерството на околната среда и водите“ се поставя точка и текстът докрая се заличава. § 6. В чл. 6, ал. 2 от Наредбата за реда за определяне на цени на земеделските земи, приета с Постановление № 118 на Министерския съвет от 1998 г. (обн., ДВ, бр. 64 от 1998 г.; изм. и доп., бр. 63 от 1999 г., бр. 98 от 2000 г., бр. 41 и 44 от 2001 г., бр. 96 от 2002 г., бр. 31 от 2003 г., бр. 59 от 2005 г., бр. 75 и 78 от 2006 г., бр. 62 от 2007 г., бр. 45 от 2008 г., бр. 62 от 2009 г. и бр. 39 от 2011 г.), думите „от Изпълнителната агенция по почвените ресурси“ и запетаята след тях се заличават. § 7. В Наредбата за категоризиране на земеделските земи при промяна на тяхното предназначение, приета с Постановление № 261 на Министерския съвет от 1996 г. (обн., ДВ, бр. 90 от 1996 г.; изм. и доп., бр. 96 от 2002 г. и бр. 31 от 2003 г.), се правят следните изменения: 1. В чл. 3 ал. 1 се изменя така: „(1) Искането за издаването на акт за категоризиране на земеделска земя, предназначението на която се предлага да бъде променено, както и в случаите, когато земята е екологически замърсена или се предлага категоризиране на рекултивирана площ, предназначена за земеделско ползване, се отправя до областната дирекция „Земеделие и гори“ към Министерството на земеделието и храните по местонахождението на земята.“

2. В чл. 8, ал. 2 думите „на Изпълнителната агенция по почвените ресурси“ се заличават, след думите „министъра на земеделието и храните“ се поставя точка и текстът докрая се заличава.

3. В чл. 9, ал. 2 думите „от Изпълнителната агенция по почвените ресурси“ се заменят с „по възлагане с договор от Института по почвознание „Никола Пушкаров“ – София, в структурата на Селскостопанската академия“.

4. В § 1 от допълнителната разпоредба т. 4 се отменя.

5. Навсякъде в приложение № 1 към чл. 6, ал. 1 думите „дирекция „Земеделие и гори“ се заменят с „дирекция „Земеделие“.

6. Навсякъде в приложение № 2 към чл. 10, ал. 1 думите „Изпълнителната агенция по почвените ресурси“ и „дирекция „Земеделие и гори“ се заменят съответно с „Института по почвознание „Никола Пушкаров“ – София, в структурата на Селскостопанската академия“ и „дирекция „Земеделие“. § 8. В чл. 42, ал. 3, т. 3 от Наредбата за условията, на които трябва да отговарят качествените вина, произведени в определен район, реда и начина за тяхното утвърждаване, приета с Постановление № 53 на Министерския съвет от 2000 г. (обн., ДВ, бр. 31 от 2000 г.; изм. и доп., бр. 82 от 2001 г., бр. 8 от 2002 г., бр. 23 и 78 от 2005 г., бр. 7 от 2008 г. и бр. 93 от 2009 г.), думите „Изпълнителната агенция по почвените ресурси“ се заменят с „Института по почвознание „Никола Пушкаров“ – София, в структурата на Селскостопанската академия“. § 9. Министърът на земеделието и храните, министърът на околната среда и водите и министърът на регионалното развитие и благоустройството в срок 2 месеца от влизането в сила на постановлението да подготвят и предложат на Министерския съвет необходимите промени в наредбата по чл. 20, ал. 2 от Закона за почвите във връзка със закриването на Изпълнителната агенция по почвените ресурси към министъра на земеделието и храните.

За министър-председател: Цветан Цветанов

Главен секретар на Министерския съвет: Росен Желязков