Постановление № 262 от 13 септември 2011 г. за предоставяне на допълнителна субсидия на Българската национална телевизия за 2011 г.

ПОСТАНОВЛЕНИЕ № 262 ОТ 13 СЕПТЕМВРИ 2011 Г. за предоставяне на допълнителна субсидия на Българската национална телевизия за 2011 г.

МИНИСТЕРСКИЯТ СЪВЕТ ПОСТАНОВИ: Чл. 1. (1) Министърът на финансите да предостави от централния бюджет за 2011 г. допълнителна субсидия на Българската национална телевизия в размер 600 000 лв. за придобиване на изключителните права за заснемане и разпространение на мачовете от българското футболно първенство, сезон 2011 – 2012 г.

(2) Субсидията по ал. 1 да се осигури чрез преструктуриране на разходите по централния бюджет за 2011 г.

Чл. 2. Министърът на финансите да извърши произтичащите от чл. 1 промени по централния бюджет и по бюджета на Българската национална телевизия за 2011 г. по реда на чл. 34, ал. 1 от Закона за устройството на държавния бюджет.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на финансите и на генералния директор на Българската национална телевизия. § 3. Постановлението влиза в сила от деня на обнародването му в „Държавен вестник“.

Министър-председател: Бойко Борисов

Главен секретар на Министерския съвет: Росен Желязков