Наредба за изменение и допълнение на Наредба № 21 от 1998 г. за задължителните минимални резерви, които банките поддържат при Българската народна банка

Наредба за изменение и допълнение на Наредба № 21 от 1998 г. за задължителните минимални резерви, които банките поддържат при Българската народна банка (обн., ДВ, бр. 28 от 1998 г.; изм. и доп., бр. 118 от 1998 г.; попр., бр. 124 от 1998 г.; изм., бр. 50 от 2000 г., бр. 68 от 2002 г., бр. 110 от 2003 г.; изм. и доп., бр. 48 от 2004 г.; изм., бр. 103 от 2004 г.; изм. и доп., бр. 20 и 37 от 2005 г.) § 1. В чл. 2 се правят следните изменения и допълнения: 1. Точка 3 се изменя така: “3. чрез дългово/капиталови (хибридни) инструменти, при условие че тези инструменти отговарят на изискванията по чл. 5, ал. 2, т. 3 от Наредба № 8 от 2004 г. за капиталовата адекватност на банките;”.

2. Точка 4 се изменя така: “4. като подчинен срочен дълг, при условие че този дълг отговаря на изискванията по чл. 5, ал. 2, т. 4 от Наредба № 8 от 2004 г. за капиталовата адекватност на банките.” § 2. В чл. 9, ал. 1, т. 2 думите “1997 г.” се заменят с “2004 г.”.

Заключителна разпоредба § 3. Тази наредба е приета с Решение № 87 на Управителния съвет на БНБ от 15 юли 2005 г. и влиза в сила от 1 юли 2005 г.

Управител: Ив. Искров