Наредба за изменение и допълнение на Наредба № 2727 от 2010 г. за организацията и функционирането на Националната Шенгенска информационна система на Република България

Наредба за изменение и допълнение на Наредба № 2727 от 2010 г. за организацията и функционирането на Националната Шенгенска информационна система на Република България (ДВ, бр. 94 от 2010 г.) § 1. В чл. 10, ал. 1 точка 10 се отменя. § 2. В чл. 11, ал. 1 се правят следните изменения и допълнения: 1. Създава се нова т. 5: „5. Министерство на отбраната – служба „Военна полиция“;“.

2. Сегашната т. 5 става т. 6.

§ 3. В приложение № 1 „Списък на структурите на Министерството на вътрешните работи и други държавни органи с право на достъп до данни в НШИС и обхвата на достъпа“ в частта за Министерство на отбраната – служба „Военна полиция“, в колона „Национално законодателство“ след думите „на МО“ се добавя „индиректно чрез Бюрото „СИРЕНЕ“ в“.

Заключителна разпоредба § 4. Наредбата влиза в сила от датата на обнародването й в „Държавен вестник“.

Министър: Цв. Цветанов