Закон за изменение и допълнение на Закона за регистрация и контрол на земеделската и горската техника

УКАЗ № 320

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в “Държавен вестник” Законът за изменение и допълнение на Закона за регистрация и контрол на земеделската и горската техника, приет от ХL Народно събрание на 6 ноември 2008 г.

Издаден в София на 19 ноември 2008 г.

Президент на републиката: Георги Първанов

Подпечатан с държавния печат.

Министър на правосъдието: Миглена Тачева

ЗАКОН за изменение и допълнение на Закона за регистрация и контрол на земеделската и горската техника (обн., ДВ, бр. 79 от 1998 г.; изм., бр. 22 от 2003 г., бр. 74 и 88 от 2003 г., бр. 30, 34, 82 и 102 от 2006 г. и бр. 36, 43 и 69 от 2008 г.) § 1. В чл. 3 ал. 1 се изменя така: “(1) Законът се прилага за земеделска техника, горска техника и машини за земни работи, наричани по-нататък “техниката”.” § 2. В чл. 5 се правят следните изменения и допълнения: 1. Досегашният текст става ал. 1.

2. Създава се ал. 2: “(2) Ръководителите на специализираните администрации по ал. 1 са лица с висше техническо образование в областта на земеделската и горската техника и стаж по специалността не по-малко от 5 години.” § 3. В чл. 6 се правят следните изменения: 1. Алинея 1 се изменя така: “(1) Контролно-техническата инспекция осъществява дейностите по: 1. регистрация на техниката; 2. контрол на техническото състояние и безопасността на техниката, пусната на пазара и/или в употреба, както и по придобиването на правоспособност за работа с нея.”

2. В ал. 2 думите “на бюджетна издръжка” се заменят с “второстепенен разпоредител с бюджетни кредити”. § 4. В чл. 7, ал. 1 думите “на бюджетна издръжка” се заменят с “второстепенни разпоредители с бюджетни кредити”. § 5. В чл. 9 се правят следните изменения и допълнения: 1. В ал. 3: а) в текста преди т. 1 думите “министъра на земеделието и продоволствието чрез” се заличават; б) в т. 1 накрая се добавя “или единен идентификационен код”; в) създава се т. 7: “7. декларация от заявителя, че не са подадени документи за същия тип техника до компетентен орган на друга държава - членка на Европейския съюз, или на друга държава от Европейското икономическо пространство за одобрение на типа.”

2. В ал. 5 думите “министърът на земеделието и продоволствието по предложение на изпълнителния директор” се заменят с “изпълнителният директор”.

3. В ал. 7 в текста преди т. 1 думите “Министърът на земеделието и продоволствието” се заменят с “Изпълнителният директор на Контролно-техническата инспекция е компетентният орган по одобрение на типа и ”.

4. В ал. 11 в текста преди т. 1 думите “Министърът на земеделието и продоволствието” се заменят с “Изпълнителният директор на Контролно-техническата инспекция”.

5. В ал. 14 в текста преди т. 1 думите “Министерството на държавната политика при бедствия и аварии” се заменят с “Министерството на извънредните ситуации”, а след думите “и в случаите” се добавя “и при условията”. § 6. В чл. 9д се правят следните изменения и допълнения: 1. В ал. 1 се създава изречение второ: “Когато сертификатът за съответствие с одобрения тип е издаден на чужд език, той се придружава от превод на български език.”

2. В ал. 2 изречение първо се заличава. § 7. В чл. 10, ал. 1 след думите “чл. 5” се добавя “ал. 1”. § 8. В чл. 10а се създават т. 3 и 4: “3. не използват техника под въздействието на алкохол или други упойващи вещества; 4. използват техника, оборудвана със светлоотразители, светлоотразителни триъгълници, табели и знаци съгласно изискванията на наредбата по чл. 16, ал. 1. ” § 9. В чл. 11 се правят следните допълнения: 1. В ал. 1 накрая се добавя “и едноличните търговци”.

2. В ал. 4, т. 6 след думата “регистър” се добавя “или единен идентификационен код”. § 10. В чл. 12 след думите “собственост на” се добавя “регистрираната в страната”. § 11. В чл. 19 се правят следните изменения: 1. В ал. 1 числото “100” се заменя с “от 50 до 150”, а числото “200” се заменя с “300”.

2. В ал. 2 числото “200” се заменя с “300”. § 12. В чл. 20, ал. 2 след думите “юридическо лице” се добавя “или едноличен търговец”, а думата “което” се заменя с “който”. § 13. В чл. 21, ал. 2 след думите “юридическо лице” се добавя “или едноличен търговец”, а думата “което” се заменя с “който”. § 14. В чл. 22 се правят следните изменения: 1. В ал. 1 думите “и чл. 9д” се заменят с “чл. 9д или чл. 10”, а думите “250 до 1000” се заменят с “1000 до 2500”.

2. В ал. 2 думите “2000 до 5000” се заменят с “3000 до 10 000”. § 15. В чл. 22б, ал. 1 се правят следните изменения и допълнения: 1. В текста преди т. 1 числото “100” се заменя със “150”.

2. Създава се т. 5: “5. която в нарушение на чл. 10а, т. 4 не е оборудвана със светлоотразители, светлоотразителни триъгълници, табели и знаци.” § 16. В чл. 23 се правят следните изменения и допълнения: 1. В ал. 3 думите “Държавен фонд “Земеделие” се заменят с “Контролно-техническата инспекция”.

2. Създава се ал. 5: “(5) Изпълнителният директор на Контролно-техническата инспекция може да разпределя до 25 на сто от приходите по ал. 3 за допълнително материално стимулиране на служителите от Контролно-техническата инспекция при спазване на бюджетната процедура.” § 17. Параграф 21 от преходните и заключителните разпоредби на Закона за изменение и допълнение на Закона за регистрация и контрол на земеделската и горската техника (ДВ, бр. 74 от 2005 г.) се отменя.

Допълнителни разпоредби § 18. Навсякъде в закона думите “министърът на земеделието и продоволствието” и “министъра на земеделието и продоволствието” се заменят съответно с “министърът на земеделието и храните” и “министъра на земеделието и храните”. § 19. Навсякъде в закона единиците за измерване “км/ч”, “мм” и “кг” се заменят съответно с “km/h”, “mm” и “kg”.

Преходни и заключителни разпоредби § 20. В едномесечен срок от влизането в сила на този закон министърът на земеделието и храните извършва необходимите промени в подзаконовите нормативни актове по прилагането на закона. § 21. В Закона за фуражите (обн., ДВ, бр. 55 от 2006 г.; изм., бр. 36 и 54 от 2008 г.) се правят следните изменения и допълнения: 1. В чл. 15, ал. 2 думите “букви “а” и “б” се заличават.

2. В чл. 17, ал. 1, в текста преди т. 1 след думите “ал. 1” се добавя “и 2”.

3. В чл. 55, ал. 2 думите “до 25 на сто от разчета на годишния размер на средствата за работна заплата” се заменят с “20 на сто от реализираните приходи по чл. 54, ал. 1, т. 2 в рамките на бюджета за съответната година”. § 22. В Закона за ветеринарномедицинската дейност (обн., ДВ, бр. 87 от 2005 г.; изм., бр. 30, 31, 55 и 88 от 2006 г., бр. 51 и 84 от 2007 г. и бр. 13 и 36 от 2008 г.) се правят следните изменения: 1. В чл. 395, ал. 1 т. 3 и 8 се отменят.

2. Членове 397 и 398 се отменят. § 23. В Закона за съхранение и търговия със зърно(обн., ДВ, бр. 93 от 1998 г.; изм., бр. 101 от 2000 г., бр. 9 и 58 от 2003 г., бр. 69 и 105 от 2005 г., бр. 30, 34, 55 и 82 от 2006 г., бр. 16, 54 и 69 от 2008 г.) се правят следните изменения и допълнения: 1. В чл. 4, ал. 2 т. 7 се изменя така: “7. извършва контрол на количеството и качеството на зърното при интервенционно изкупуване на зърно и неговото съхранение;”.

2. В глава втора се създава чл. 4б: “Чл. 4б. (1) Средствата по чл. 4а се разходват за: 1. финансиране дейността на Националната служба по зърното и фуражите; 2. създаване и поддържане на списъка и регистъра по този закон; 3. капиталови разходи за развитие на материалната база; 4. оборудване на лаборатории на Националната служба по зърното и фуражите за контрол на зърното и зърнените продукти; 5. участие в международни и национални междулабораторни изпитвания; 6. изпълнение на програми за обучение на служители на Националната служба по зърното и фуражите; 7. създаване и поддържане на компютризирани системи за информация; 8. издателска и просветна дейност; 9. допълнително материално стимулиране, уредено с вътрешните правила за работната заплата.

(2) Средствата по ал. 1, т. 9 се определят в размер 20 на сто от реализираните приходи по чл. 4а, ал. 1, т. 2 в рамките на бюджета за съответната година.”

3. В чл. 11, ал. 3 след думите “чл. 14, ал. 2” се добавя “ и чл. 30, ал. 4 и 5”.

4. В чл. 31, ал. 1 думите “държавна интервенция на пазара” се заменят с “интервенционно изкупуване на зърно”.

5. В § 1 от допълнителните разпоредби: а) точка 11 се изменя така: “11. “Интервенционно изкупуване на зърно” е изкупуването от Разплащателната агенция на зърно с определени качествени показатели, произведено в страната, по интервенционни цени в определен период от време.”; б) точка 13 се изменя така: “13. “Интервенционен склад” е публичен склад или зърнохранилище, които са одобрени от Разплащателната агенция и от Националната служба по зърното и фуражите да приемат и съхраняват зърно въз основа на сключен договор за интервенционно изкупуване на зърно.” § 24. В Закона за подпомагане на земеделските производители (обн., ДВ, бр. 58 от 1998 г.; изм., бр. 79 и 153 от 1998 г., бр. 12, 26, 86 и 113 от 1999 г., бр. 24 от 2000 г., бр. 34 и 41 от 2001 г., бр. 46 и 96 от 2002 г., бр. 18 от 2004 г., бр. 14 и 105 от 2005 г., бр. 18, 30, 34, 59, 80, 96 и 108 от 2006 г., бр. 13, 53 и 59 от 2007 г., бр. 16, 36 и 43 от 2008 г.) се правят следните изменения и допълнения: 1. В чл. 44 ал. 3 се отменя.

2. В чл. 46: а) досегашният текст става ал. 1 и в нея след думата “доплащания” се добавя “на площ”; б) създава се ал. 2: “(2) Кандидатите за подпомагане по схеми за национални доплащания, които не са на площ, подават отделно заявление за съответната календарна година.”

3. В чл. 47, ал. 2 т. 1 се отменя.

Законът е приет от 40-то Народно събрание на 6 ноември 2008 г. и е подпечатан с официалния печат на Народното събрание.

Председател на Народното събрание: Георги Пирински