Наредба за изменение и допълнение на Наредба № 21 от 1998 г. за задължителните минимални резерви, които банките поддържат при Българската народна банка

БЪЛГАРСКА НАРОДНА БАНКА

Наредба за изменение и допълнение на Наредба № 21 от 1998 г. за задължителните минимални резерви, които банките поддържат при Българската народна банка (обн., ДВ, бр. 28 от 1998 г.; изм. и доп., бр. 118 от 1998 г.; попр., бр. 124 от 1998 г.; изм., бр. 50 от 2000 г.; бр. 68 от 2002 г., бр. 110 от 2003 г.; бр. 48 и 103 от 2004 г.; изм. и доп., бр. 20, 37, 62 и 93 от 2005 г.; бр. 19, 48 и 94 от 2006 г.; бр. 62 от 2007 г. и бр. 94 от 2008 г.) § 1. Член 3 се изменя така: “Чл. 3. (1) Банките поддържат задължителни минимални резерви в размер 10 на сто от депозитната база.

(2) В изключение от изсикванията по ал. 1, банките поддържат задължителни минимални резерви, както следва: 1. за привлечените средства от чужбина - в размер 5 на сто; 2. за привлечените средства от държавния и местните бюджети - 0 %.”

Заключителни разпоредби § 2. Изменението на чл. 3, ал. 1 влиза в сила считано от 1. ХII.2008 г. § 3. Изменението на чл. 3, ал. 2 влиза в сила считано от 1.I.2009 г. § 4. Тази наредба се издава на основание чл. 41, ал. 1 от Закона за Българската народна банка и е приета с Решение № 118 от 27. ХI.2008 г. на УС на БНБ.

Управител: Ив. Искров