Административният съд – Монтана, на основание чл. 188 във връзка с чл. 181, ал. 1 АПК съобщава, че е образувано адм. дело № 441/2016 г. по протест на прокурор при Окръжна прокуратура – Монтана, срещу чл. 23, ал. 3 в частта „като към заявлението си прилага служебна бележка от отдел „Местни приходи“ на Община Монтана за липса на задължения за предходната година“; чл. 26, т. 2 и чл. 29 в частта „когато не се заплаща таксата по чл. 28“ от Наредбата за реда и условията за извършване на търговска дейност на територията на община Монтана, приета с Решение № 144 от 24.07.2008 г., изменена с Решение № 473 от 27.05.2010 г., изменена и допълнена с Решение № 410 от 18.12.2012 г. на Общинския съвет – гр. Монтана. Конституирани страни по делото са: протестираща страна – прокурор при Окръжна прокуратура – Монтана, ответник – Общинският съвет – гр. Монтана, чрез председателя, и служебно конституирана страна – Окръжна прокуратура – Монтана. Административно дело № 441/2016 г. е насрочено за 28.10.2016 г. от 10 ч.