Постановление № 277 от 20 декември 2005 г. за изменение и допълнение на Наредбата за съществените изисквания и оценяване съответствието на строителните продукти, приета с Постановление № 230 на Министерския съвет от 2000 г.

ПОСТАНОВЛЕНИЕ № 277 ОТ 20 ДЕКЕМВРИ 2005 Г. за изменение и допълнение на Наредбата за съществените изисквания и оценяване съответствието на строителните продукти, приета с Постановление № 230 на Министерския съвет от 2000 г. (обн., ДВ, бр. 93 от 2000 г.; изм. и доп., бр. 75 от 2001 г., бр. 115 от 2002 г. и бр. 109 от 2003 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 5 ал. 4 се изменя така: “(4) Индивидуални (и несерийни) строителни продукти се считат годни за употреба, ако са изпълнени изискванията на чл. 20, ал. 1, т. 2, буква “в”, освен ако е предвидено друго в техническите спецификации за продуктите с особено важно значение за здравето и безопасността.” § 2. В чл. 6 ал. 3 се изменя така: “(3) Строителните продукти по чл. 5, ал. 4 се придружават с декларация за съответствие и с указания за прилагане на български език, съставени от производителя или от неговия упълномощен представител, а когато тези строителни продукти имат особено важно значение за здравето и безопасността, могат да се придружават и с маркировка за съответствие.” § 3. В чл. 7 се правят следните изменения и допълнения: 1. В ал. 1 след думите “Закона за техническите изисквания към продуктите” се добавя “(ЗТИП)”.

2. Алинея 2 се изменя така: “(2) Маркировката за съответствие се нанася от производителя или от неговия упълномощен представител върху самия продукт, върху прикрепен към него или към опаковката му етикет или върху придружаващите го документи в съответствие с изискванията на Наредбата за маркировката за съответствие, приета с Постановление № 191 на Министерския съвет от 2005 г. (ДВ, бр. 69 от 2005 г.).”

3. Създава се ал. 3: “(3) Маркировката за съответствие се придружава най-малко от следната допълнителна информация: 1. името или идентификационния знак на производителя и адреса на управление; 2. последните две цифри на годината, в която е поставена; 3. идентификационния номер на лицето, извършващо сертификация, и номера на сертификата за продуктите, за които системата за оценяване на съответствието изисква постоянен контрол на системата за производствен контрол; 4. номера и наименованието на техническата спецификация, на която съответства продуктът, и неговото предназначение, ако позоваването на техническата спецификация е недостатъчно; 5. стойностите на характеристиките и класовете на продукта, изисквани от техническата спецификация.” § 4. В чл. 11, ал. 2 се правят следните изменения и допълнения: 1. В т. 1 накрая се добавя “(носимоспособност).”

2. В т. 6 думата “топлоизолация” се заменя с “топлосъхранение”. § 5. В чл. 17 думата “топлоизолация” се заменя с “топлосъхранение”. § 6. В чл. 24 се правят следните изменения: 1. Алинея 1 се изменя така: “(1) Съответствието се удостоверява с маркировка за съответствие съгласно чл. 7 и със:”.

2. Алинея 3 се отменя. § 7. В чл. 25, ал. 1 се правят следните изменения и допълнения: 1. В ал. 1 думите “на производителя” се заличават.

2. Създава се нова т. 6: “6. информация за наличието на система за производствен контрол съгласно изискванията на раздел III за продуктите, за които е определена система за оценяване 3 или 4, както и за продуктите съгласно чл. 5, ал. 4, § 33 и 34;”.

3. Създава се т. 7: “7. стойности на характеристиките и класове на продукта, в случай че се изискват от техническата спецификация или позоваването й е недостатъчно;”.

4. Досегашната т. 6 става т. 8.

5. Създава се т. 9: “9. име и длъжност на лицето, което е упълномощено да подпише декларацията от името на производителя.” § 8. В чл. 28, ал. 1 се създава т. 8: “8. име и длъжност на лицето, което подписва сертификата.” § 9. В чл. 28г думите “сертифицирана по” се заменят със “съответстваща на”. § 10. В чл. 30, ал. 1 се правят следните изменения и допълнения: 1. Алинея 1 се изменя така: “(1) Лицето, което кандидатства за получаване на разрешение за оценяване на съответствието, трябва да отговаря на критериите съгласно чл. 10, ал. 1 ЗТИП, на изискванията на точките от БДС EN 45011, БДС EN 45012, БДС EN ISO/IEC 17020 и БДС EN ISO/IEC 17025, посочени в Ръководство А по § 39 от преходните и заключителните разпоредби на Постановление № 286 на Министерския съвет от 2003 г. (ДВ, бр. 109 от 2003 г.), в зависимост от системите за оценяване на съответствието на строителните продукти, за които кандидатства, и на следните изисквания:”.

2. Точка 2 се изменя така: “2. да има най-малко един одитор с опит в областта на строителните продукти, който да отговаря на изискванията на БДС EN ISO 19011 и да извършва контрол и оценка на производствения контрол, когато това се изисква от системите за оценяване на съответствието;”.

3. Точки 4 и 5 се изменят така: “4. да разполага със стандартите, съдържащи технически изисквания и методи за изпитване, отнасящи се до продуктите, посочени в заявлението; 5. да има система за управление на качеството;”.

4. В т. 10 се създава буква “г”: “г) персоналът, който извършва оценка на продукта с изискванията на техническите спецификации по чл. 5, ал. 1 и 2, да е нает на безсрочен трудов договор;”.

5. Създава се т. 12: “12. да има разработена писмена процедура за сключване на договор за оценяване на съответствието.” § 11. В чл. 31 се правят следните изменения и допълнения: 1. В ал. 2: а) точки 3 и 4 се изменят така: “3. списък на персонала и справка за професионалния опит и техническата му компетентност, копия от заверена справка за регистрация на трудовите договори в Националния осигурителен институт, копия от граждански договори, документи за образование, за допълнително придобита квалификация и професионална автобиография; 4. справка в табличен вид за оценяваните продукти и техните характеристики, както и за лабораториите, в които продуктите ще бъдат изпитвани, когато това се изисква от системата за оценяване на съответствието;”; б) точка 6 се изменя така: “6. справка в табличен вид за оценяваните продукти, за системите за оценяване на съответствието им и за съответните технически спецификации по чл. 5, ал. 1 и 2, спрямо които ще се оценява съответствието;”; в) точка 8 се изменя така: “8. декларации на лицето и на наетия от него персонал за обстоятелствата по чл. 10, ал. 1, т. 3, 5 и 8 ЗТИП;”; г) точка 11 се изменя така: “11. разпределение на персонала по групи продукти;”; д) точки 13 и 14 се изменят така: “13. копие от документи на одитора, удостоверяващи завършено образование, обучение за одитори, професионален и одиторски опит, съгласно изискванията на БДС EN ISO 19011; 14. наръчник по качество с приложени към него процедури по чл. 30, ал. 1, т. 8 - 12;”; е) точка 16 се изменя така: “16. документ за платена такса съгласно раздел V от Тарифа № 14 за таксите, които се събират в системата на Министерството на регионалното развитие и благоустройството и от областните управители, приета с Постановление № 175 на Министерския съвет от 1998 г. (обн., ДВ, бр. 94 от 1998 г.; попр., бр. 110 от 1998 г.; изм. и доп., бр. 55 от 1999 г., бр. 41 от 2000 г., бр. 99 от 2001 г., бр. 99 от 2002 г., бр. 114 от 2003 г., бр. 20 и 107 от 2004 г.; попр., бр. 108 от 2004 г.), за установяване съответствието на документите с изискванията на чл. 10, ал. 1 и 2 ЗТИП.”

2. Алинеи 4 и 5 се изменят така: “(4) В случаите по чл. 11, ал. 2 ЗТИП лицето, което кандидатства за получаване на разрешение за оценяване на съответствието, подава заявлението по ал. 1, придружено от: 1. документите по ал. 2; 2. копия от сертификати за акредитация в зависимост от продуктите, за които кандидатства.

(5) За разширяване обхвата на издадено разрешение за оценяване на съответствието се подава ново заявление.”

3. Създава се ал. 6: “(6) При положителен резултат от проверките на документите по ал. 2 кандидатът за разрешение за оценяване на съответствието заплаща такса съгласно раздел V от Тарифа № 14 за таксите, които се събират в системата на Министерството на регионалното развитие и благоустройството и от областните управители, за извършване проверка на място за установяване на техническата компетентност и способността за изпълнение на заявените процедури.” § 12. Член 32 се изменя така: “Чл. 32. Министърът на регионалното развитие и благоустройството утвърждава правила за извършване проверката на изискванията, предвидени в чл. 30, и на документите по чл. 31, ал. 2 в съответствие с изискванията на ЗТИП.” § 13. В чл. 33 ал. 1 се изменя така: “(1) Министърът на регионалното развитие и благоустройството издава разрешение за оценяване съответствието на строителните продукти или отказва издаването му с мотивирана заповед в срока, определен в чл. 12а, ал. 5 ЗТИП.” § 14. Член 35 се отменя. § 15. Член 37 се изменя така: “Чл. 37. (1) Лицата, получили разрешение за оценяване на съответствието, са длъжни: 1. да представят на министъра на регионалното развитие и благоустройството съответната информация и годишен отчет за извършени оценки, налични ресурси, подизпълнители, ситуации на конфликт на интереси и др. съгласно чл. 14а ЗТИП; 2. да уведомяват министъра на регионалното развитие и благоустройството за обстоятелствата по чл. 14б ЗТИП; 3. да водят регистър на издадените сертификати и изпитвателни протоколи и да го представят на министъра на регионалното развитие и благоустройството; 4. да участват в работата на сдружението на лицата за оценяване на съответствието и да спазват общите процедури и правила за работа, изработени от сдружението; 5. да разработват единни процедури за оценяване съответствието на строителните продукти с оглед осигуряване на единен за всички лица подход при оценяване на съответствието; 6. да участват в работата на техническите комитети към Българския институт по стандартизация в зависимост от обхвата на групите строителни продукти от разрешението; 7. да информират своевременно другите лица за оценяване на съответствието и министъра на регионалното развитие и благоустройството за всички издадени, отказани и отнети сертификати; 8. да се позовават на предоставения им обхват на разрешението при извършване оценяването на съответствието.

(2) Лицата по ал. 1 не могат да преотстъпват на трети лица своите права за оценяване на съответствието.” § 16. Член 41 се изменя така: “Чл. 41. За издаване на разрешение за оценяване на съответствието на строителни продукти се заплащат такси съгласно раздел V от Тарифа № 14 за таксите, които се събират в системата на Министерството на регионалното развитие и благоустройството и от областните управители.” § 17. В чл. 42, ал. 5 думите “издаването им” се заменят с “издаване на Европейски технически одобрения”. § 18. В чл. 43 се правят следните изменения и допълнения: 1. Алинея 1 се изменя така: “(1) Лицата, които издават БТО, получават разрешение със заповед на министъра на регионалното развитие и благоустройството, която се обнародва в “Държавен вестник.”

2. В ал. 2 т. 13 се изменя така: “13. да представя документ за платена такса съгласно раздел V от Тарифа № 14 за таксите, които се събират в системата на Министерството на регионалното развитие и благоустройството и от областните управители, за установяване съответствието на документите с изискванията на т. 1 - 12.”

3. Създава се нова ал. 3: “(3) При положителен резултат от проверките на документите по ал. 2 кандидатът за разрешение за издаване на БТО внася такса съгласно раздел V от Тарифа № 14 за таксите, които се събират в системата на Министерството на регионалното развитие и благоустройството и от областните управители, за извършване проверка на място за установяване на техническата компетентност и способността за изпълнение на дейностите по издаване на БТО.”

4. Досегашната ал. 3 става ал. 5.

5. Алинея 4 се изменя така: “(4) Проверката за изпълнението на изискванията и на документите по ал. 2 се извършва в съответствие с процедурата по чл. 32.” § 19. Член 47а се изменя така: “Чл. 47а. За издаване на разрешение за издаване на БТО се заплаща такса съгласно раздел V от Тарифа № 14 за таксите, които се събират в системата на Министерството на регионалното развитие и благоустройството и от областните управители.” § 20. Член 50 се изменя така: “Чл. 50. (1) Министърът на регионалното развитие и благоустройството определя със заповед комисия, която проверява периодично лицата, получили разрешения за оценяване съответствието на строителните продукти, за спазване на условията, при които е получено разрешението, и за изпълнение на процедурите за оценяване на съответствието съгласно чл. 14в ЗТИП.

(2) Проверките по ал. 1 са планирани и извънредни и се извършват на място.

(3) Планираните проверки по чл. 14в, ал. 1 ЗТИП обхващат: 1. технически досиета на оценяваните продукти, включително издадени сертификати, протоколи от изпитвания, доклади от одит на системите за производствен контрол на производителите, доклади за оценяване на съответствието, заявки и договори с производители; 2. функционирането на системата за управление на качеството; 3. състоянието на техническите средства за измерване и изпитване; 4. актуалността на прилаганите технически спецификации; 5. дейността на подизпълнителите при изпълнение на процедурите за оценяване на съответствието; 6. постъпилите жалби, възражения и рекламации и начините за тяхното уреждане.

(4) Извънредните проверки по чл. 14в, ал. 2 ЗТИП се извършват на място и обхващат: 1. допуснатите несъответствия с изискванията на чл. 30, за които е постъпила информация, причините за възникването им и начините за тяхното отстраняване; 2. пропуски при изпълнение на процедурите за оценяване на съответствието; 3. възможността на лицето, получило разрешение за оценяване на съответствието, да продължава да извършва дейността си по оценяване на съответствието.

(5) В случаите, когато комисията констатира нарушения по чл. 14в или 15 ЗТИП, тя изготвя и представя на министъра на регионалното развитие и благоустройството доклад за временно спиране на дейността или за отнемане разрешението на лицето.

(6) Контролът върху дейността на лицата, получили разрешения за издаване на БТО, се осъществява чрез извършване на планирани и извънредни проверки от комисия, определена със заповед на министъра на регионалното развитие и благоустройството.

(7) Проверките по ал. 6 включват изпълнението на изискванията на чл. 43, ал. 2, преглед на технически досиета и на издадени БТО, на състоянието на техническите средства за измерване и изпитване, на постъпили жалби, възражения, рекламации и начините за тяхното уреждане.” § 21. Член 51 се изменя така: “Чл. 51. В случай на констатирани несъответствия с условията, при които е издадено разрешението, министърът на регионалното развитие и благоустройството дава писмени предписания със срок за отстраняване на несъответствията и пропуските и за временно спиране на дейността по оценяване на съответствието и/или по издаване на БТО до отстраняването им.” § 22. Членове 52 и 53 се отменят. § 23. Член 54 се изменя така: “Чл. 54. Разрешението за оценяване на съответствието се отнема при условията и в случаите по чл. 15 ЗТИП.” § 24. Член 55 се изменя така: “Чл. 55. Разрешението за издаване на БТО се отнема, когато при проверките се установи, че лицето, получило разрешение за издаване на БТО: 1. е престанало да отговаря на някое от изискванията на чл. 43, ал. 2; 2. не е изпълнило в определения срок предписанията, дадени при проверките по чл. 50, ал. 7 и 8.” § 25. В § 1 от допълнителната разпоредба се създава т. 15: “15. “Индивидуални (и несерийни) продукти” са продукти, индивидуално проектирани и произведени по заявка за специфични цели, за чието производство е необходимо пренастройване на производствените машини, или продукти, произведени по специална поръчка с цел постигане на една или няколко експлоатационни характеристики, различни от тези на серийно произвежданите продукти, дори ако при производството е използван същият производствен процес или система.”

Заключителни разпоредби § 26. В преходните и заключителните разпоредби на Постановление № 286 на Министерския съвет от 2003 г. за изменение и допълнение на Наредбата за съществените изисквания и оценяване съответствието на строителните продукти, приета с Постановление № 230 на Министерския съвет от 2000 г. (ДВ, бр. 109 от 2003 г.), се правят следните изменения и допълнения: 1. В § 34 думите “акредитирана лаборатория” се заменят с “изпитване”.

2. В § 36, ал. 4 думите “и информацията се публикува в официалния бюлетин на Държавната агенция за метрология и технически надзор” се заличават.

3. Параграф 37 се изменя така: “§ 37. Строителните продукти, които са извън обхвата на приложение № 1 към чл. 1, ал. 2, се влагат в строежите при наличие на протокол от изпитване и/или документи, удостоверяващи съответствието им с изискванията на нормативните актове.”

4. В § 39 думата “одобрява” се заменя с “утвърждава със заповед”.

5. Параграф 40 се отменя. § 27. В Тарифа № 14 за таксите, които се събират в системата на Министерството на регионалното развитие и благоустройството и от областните управители, приета с Постановление № 175 на Министерския съвет от 1998 г. (обн., ДВ, бр. 94 от 1998 г.; попр., бр. 110 от 1998 г.; изм. и доп., бр. 55 от 1999 г., бр. 41 от 2000 г., бр. 99 от 2001 г., бр. 99 от 2002 г., бр. 114 от 2003 г., бр. 20 и 107 от 2004 г.; попр., бр. 108 от 2004 г.), раздел V се изменя така: “Раздел V

Такси за издаване на разрешения за оценяване съответствието на строителните продукти и за издаване на български технически одобрения Чл. 34. (1) За издаване на разрешения за оценяване съответствието на строителните продукти и за издаване на български технически одобрения се събират следните такси: 1. За установяване съответствието на документите с изискванията на чл. 10, ал. 1 и 2 ЗТИП и чл. 30, ал. 1 от Наредбата за съществените изисквания и оценяване съответствието на строителните продукти (НСИОССП): а) за проверка за пълнота на докумен- тацията 50 лв. б) за проверка за установяване съот- ветствието на документите с изиск- ванията на чл. 10, ал. 1 и 2 ЗТИП и чл. 30, ал. 1 НСИОССП 100 лв. в) за всяка подгрупа продукти от групите строителни продукти съглас- но приложение № 1 към чл. 1, ал. 2

НСИОССП 20 лв.

2. За проверка на място за установяване на техническата компетентност и спо- собността за изпълнение на дейностите по оценяване съответствието на строи- телните продукти: а) на лице за сертификация с лабора- тория 600 лв. б) на лице за сертификация без лаборатория 400 лв. в) на лице за контрол 400 лв. г) на лице за изпитване 300 лв.

3. За установяване съответствието на документите с изискванията на чл. 43, ал. 2 НСИОССП 100 лв.

4. За проверка на място за установяване на техническата компетентност и способ- ността за изпълнение на дейностите по издаване на български технически одобрения 500 лв.

5. За издаване на разрешение за оценя- ване на съответствието 250 лв.

6. За издаване на разрешение за изда- ване на български технически одоб- рения 250 лв.

(2) В таксите по ал. 1 не са включени разходите за командироване на специалистите, участващи в проверката на място или в контрола.

(3) За преиздаване на разрешение се заплаща такса в размер 100 лв.

(4) При представяне на сертификат за акредитация съгласно приложимите стандарти и в зависимост от продуктите и системите за оценяване на съответствието, за които лицето кандидатства, се заплаща 70 на сто от таксата по ал. 1, т. 2.

Министър-председател: Сергей Станишев

Главен секретар на Министерския съвет: Севдалин Мавров