Постановление № 320 от 20 декември 2017 г. за одобряване на вътрешнокомпенсирани промени на утвърдените разходи по области на политики/бюджетни програми по бюджета на Министерския съвет за 2017 г.

ПОСТАНОВЛЕНИЕ № 320 ОТ 20 ДЕКЕМВРИ 2017 Г. за одобряване на вътрешнокомпенсирани промени на утвърдените разходи по области на политики/бюджетни програми по бюджета на Министерския съвет за 2017 г.

МИНИСТЕРСКИЯТ СЪВЕТ ПОСТАНОВИ: Чл. 1. Одобрява вътрешнокомпенсирани промени на утвърдените разходи по области на политики/бюджетни програми по бюджета на Министерския съвет за 2017 г., както следва: 1. намаляване на утвърдените разходи по: а) бюджетна програма „Администрация“ с 3 578 000 лв.; б) бюджетна програма „Убежище и бежанци“ с 1 390 000 лв.; 2. увеличаване на утвърдените разходи по: а) област „Осигуряване дейността и организацията на работата на Министерския съвет“ с 1 320 000 лв., в т.ч. бюджетна програма „Министерски съвет и организация на дейността му“ с 641 000 лв. и бюджетна програма „Координация и мониторинг на хоризонтални политики“ с 679 000 лв.; б) „Политика в областта на управлението на средствата от ЕС“, бюджетна програма „Координация при управление на средствата от ЕС“ с 90 000 лв.; в) „Политика в областта на осъществяването на държавните функции на територията на областите в България“, бюджетна програма „Осъществяване на държавната политика на областно ниво“ със 171 000 лв.; г) „Политика в областта на правото на вероизповедание“, бюджетна програма „Вероизповедания“ с 21 000 лв.; д) „Политика в областта на архивното дело“, бюджетна програма „Национален архивен фонд“ с 299 000 лв.; е) бюджетна програма „Други дейности и услуги“ с 3 067 000 лв.

Чл. 2. Главният секретар на Министерския съвет да извърши налагащите се промени по бюджета на Министерския съвет за 2017 г. и да уведоми министъра на финансите.

Заключителни разпоредби § 1. Постановлението се приема на основание чл. 109, ал. 1 от Закона за публичните финанси. § 2. Изпълнението на постановлението се възлага на главния секретар на Министерския съвет. § 3. Постановлението влиза в сила от 20 декември 2017 г.

Министър-председател: Бойко Борисов

Главен секретар на Министерския съвет: Веселин Даков