Постановление № 270 от 19 ноември 2003 г. за предоставяне на средства от републиканския бюджет за 2003 г. за покриване недостига на средства за допълване норматива за текуща издръжка за делегираните „държавни дейности" за 2003 г. и за специализираните болници за долекуване и продължително лечение и за активно лечение - общински търговски дружества

МИНИСТЕРСКИ СЪВЕТ

ПОСТАНОВЛЕНИЕ № 270 ОТ 19 НОЕМВРИ 2003 Г. за предоставяне на средства от републиканския бюджет за 2003 г. за покриване недостига на средства за допълване норматива за текуща издръжка за делегираните „държавни дейности" за 2003 г. и за специализираните болници за долекуване и продължително лечение и за активно лечение - общински търговски дружества

МИНИСТЕРСКИЯТ СЪВЕТ ПОСТАНОВИ: Чл. 1. (1) Министърът на финансите да предостави по реда на чл. 34, ал. 1 от Закона за устройството на държавния бюджет средства от републиканския бюджет за 2003 г. в размер 65 045 хил. лв., както следва: 1. по бюджетите на общините съгласно приложение № 1-63 206 хил. лв. за допълване норматива за текуща издръжка за делегираните „държавни дейности", субсидии за здравна дейност и медицинска помощ и субсидии за организациите с нестопанска цел в съответните общини; 2. по бюджета на Министерството на труда и социалната политика-1839 хил.лв. за дирекциите „Социално подпомагане" на Агенцията за социално подпомагане.

(2) Със средствата по ал. 1, т. 1 приоритетно се разплащат просрочените задължения за електроенергия и топлоенергия.

Чл. 2. (1) Министърът на финансите да предостави по реда на чл. 34, ал. 1 от Закона за устройството на държавния бюджет средства от републиканския бюджет за 2003 г. по бюджета на Столичната община в размер 12 500 хил. лв. за подобряване на текущата издръжка за делегираните „държавни дейности".

(2) Със средствата по ал. 1 се увеличава издръжката на делегираните „държавни дейности" по решение на Столичния общински съвет, в което да се предвидят средства за приоритетно заплащане на просрочените задължения за електроенергия и топлоенергия.

Чл. 3. Средствата по чл. 1 и 2 да се осигурят от преизпълнение на приходите и/или от икономии на разходната част на републиканския бюджет за 2003 г.

Чл. 4. (1) Министърът на финансите до 15 ноември 2003 г. да измени със средствата по чл. 1, т.1 и чл. 2 размера на бюджетните взаимоотношения на общините с централния бюджет за 2003 г., като даде необходимите указания за разпределянето им по видове „държавни дейности".

(2) Министърът на финансите да извърши налагащите се от чл. 1, т. 2 промени по бюджета на Министерството на труда и социалната политика за 2003 г.

Чл. 5. (1) Министърът на финансите по предложение на министъра на здравеопазването до 15 ноември 2003 г. да предостави по реда на чл. 34, ал. 1 от Закона за устройството на държавния бюджет по бюджетите на общините съгласно приложение № 2 средства от републиканския бюджет за 2003 г. в размер 605,5 хил. лв. под формата на обща допълваща субсидия.

(2) Средствата по ал.1 се предоставят за субсидиране на специализираните болници за долекуване и продължително лечение и за активно лечение-общински търговски дружества, в размер 25 на сто от стандартите за издръжка за общинските болници, определени с Решение № 612 на Министерския съвет от 2002 г. за разделение на дейностите, финансирани чрез общинските бюджети, на държавни и общински и определяне на стандарти за численост на персонала и стандарти за издръжка на държавните дейности по образование, здравеопазване, социално подпомагане и социални услуги и култура през 2003 г.

(3) Средствата по ал. 1 да се осигурят от преизпълнение на приходите и/или от икономии на разходната част на републиканския бюджет за 2003 г.

(4) Със средствата по ал. 1 приоритетно се разплащат просрочените задължения за електроенергия и топлоенергия.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет във връзка с чл. 9, ал. 4 от Закона за държавния бюджет на Република България за 2003 г. § 2. Постановлението влиза в сила от 13 ноември 2003 г.

Министър-председател: Симеон Сакскобургготски

Главен секретар на Министерския съвет: Севдалин Мавров Виж приложенията в PDF-а на броя