Закон за изменение и допълнение на Закона за отбраната и въоръжените сили на Република България

УКАЗ № 149

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в “Държавен вестник” Законът за изменение и допълнение на Закона за отбраната и въоръжените сили на Република България, приет от ХL Народно събрание на 16 април 2008 г.

Издаден в София на 22 април 2008 г.

Президент на републиката: Георги Първанов

Подпечатан с държавния печат.

Министър на правосъдието: Миглена Тачева

ЗАКОН за изменение и допълнение на Закона за отбраната и въоръжените сили на Република България (обн., ДВ, бр. 112 от 1995 г.; изм., бр. 67 от 1996 г., бр. 122 от 1997 г., бр. 70, 93, 152 и 153 от 1998 г., бр. 12 от 1999 г., бр. 67 и 69 от 1999 г., бр. 49 и 64 от 2000 г., бр. 25 от 2001 г., бр. 1, 40, 45 и 119 от 2002 г., бр. 50, 86, 95 и 112 от 2003 г., бр. 93 и 111 от 2004 г., бр. 27, 38, 76, 88, 102 и 105 от 2005 г., бр. 30, 36, 56, 82, 91 и 102 от 2006 г., бр. 11, 41, 46, 59 от 2007 г., Решение № 9 на Конституционния съд от 2007 г. - бр. 68 от 2007 г.; изм., бр. 109 от 2007 г., бр. 13 от 2008 г., Решение № 2 на Конституционния съд от 2008 г. - бр. 28 от 2008 г.; изм., бр. 36 от 2008 г.) § 1. В чл. 70 се правят следните изменения и допълнения: 1. Досегашният текст става ал. 1.

2. Създават се ал. 2 и 3: “(2) Условията и редът за изпращане на български въоръжени сили извън територията на Република България се определят в този закон и в Закона за изпращане и използване на български въоръжени сили извън територията на Република България.

(3) В операции и мисии могат да участват и граждански лица. За срока на участието им в операцията или мисията им се присвоява военното звание, изискващо се за заемане на длъжността, и те имат статут на лица от постоянния резерв.” § 2. В чл. 73а, ал. 2 накрая се добавя “и се обнародват в “Държавен вестник”. § 3. Член 85 се отменя. § 4. В чл. 119 ал. 2, 3 и 4 се отменят. § 5. В чл. 121 се създава ал. 3: “(3) Кадровите военнослужещи могат да бъдат назначавани на срочен договор за кадрова военна служба със срок до завръщане на титуляря по чл. 260, ал. 1 или 2.” § 6. В чл. 128 се създава т. 9: “9. със завръщане на титуляря на длъжността от отпуск по чл. 260, ал. 1 или 2.” § 7. Член 191 се отменя. § 8. В чл. 215, ал. 4 преди думите “Заместник-началниците” се добавя “Началниците или”. § 9. В чл. 234 се правят следните изменения: 1. В ал. 1 думите “храна или левовата равностойност” и запетаята след тях се заличават.

2. В ал. 2 думите “се изплащат порционни пари, които” се заменят със “се осигурява храна или левовата й равностойност, която”. § 10. Член 240а се изменя така: “Чл. 240а. (1) Върху незастроени имоти - частна държавна собственост, в урбанизирани територии, предоставени на Министерството на отбраната и на изпълнителните агенции към министъра на отбраната, могат да се изграждат жилищни, общественообслужващи и спортни обекти за задоволяване нуждите на кадровите военнослужещи и гражданските лица в Министерството на отбраната, в Българската армия и в структурите на подчинение на министъра на отбраната.

(2) За изграждане на обектите по ал. 1 може да се учреди възмездно право на строеж със заповед на министъра на отбраната.

(3) Правото на строеж се учредява след провеждане на търг при условия и по ред, определени от Министерския съвет. В условията на търга може да се предвиди заплащането на правото на строеж да се извърши чрез равностойно имотно обезщетение в новопостроената сграда на базата на оценка, извършена от независим оценител.

(4) На основание на заповедта и след изпълнение на процедурата по ал. 3 министърът на отбраната сключва договор.

(5) Новоизградените жилищни обекти, получени като обезщетение по ал. 3, са ведомствен жилищен фонд на Министерството на отбраната и се използват за отдаване под наем или за продажба на кадрови военнослужещи при условията и по реда, определени в акта на Министерския съвет по чл. 240, ал. 1. ” § 11. В чл. 252 се създава ал. 3: “(3) Условията и редът за финансовата или материалната помощ и за безвъзмездното ползване на помещенията или сградите по ал. 1 и 2 се определят с акт на министъра на отбраната.” § 12. В чл. 271, ал. 2 изречение второ се заличава. § 13. В чл. 275 ал. 6 се изменя така: “(6) На гражданските лица в Министерството на отбраната, в Българската армия и в структурите на подчинение на министъра на отбраната се осигурява храна или левовата й равностойност при условията на чл. 234, ал. 2. ” § 14. В чл. 276, ал. 2 преди думите “На гражданските лица” се добавя “При извършване на дейности със специфичен характер”. § 15. Параграф 40 от преходните и заключителните разпоредби на Закона за изменение и допълнение на Закона за отбраната и въоръжените сили на Република България (ДВ, бр. 93 от 2004 г.) се отменя.

Преходни и заключителни разпоредби § 16. Кадровите военнослужещи, на които до влизането в сила на този закон са връчени предизвестия за прекратяване на договора за кадрова военна служба на основание на отменения § 40, ал. 4 от преходните и заключителните разпоредби на Закона за изменение и допълнение на Закона за отбраната и въоръжените сили на Република България (ДВ, бр. 93 от 2004 г.), се освобождават от кадрова военна служба на основание чл. 128б, ал. 1, т. 3.

§ 17. В Закона за данъците върху доходите на физическите лица (обн., ДВ, бр. 95 от 2006 г.; изм., бр. 52, 64 и 113 от 2007 г. и бр. 28 от 2008 г.) в чл. 24, ал. 2, т. 1, буква “д” думите “Закона за отбраната и въоръжените сили на Република България” се заличават, а след думите “Закона за Министерството на вътрешните работи” се добавя “и по чл. 234, ал. 2 и чл. 275, ал. 6 от Закона за отбраната и въоръжените сили на Република България”.

Законът е приет от 40-то Народно събрание на 16 април 2008 г. и е подпечатан с официалния печат на Народното събрание.

Председател на Народното събрание: Георги Пирински