Постановление № 296 от 8 декември 2008 г. за предоставяне на хуманитарна помощ на Молдова за намаляване на негативните последици от природното бедствие, сполетяло страната

ПОСТАНОВЛЕНИЕ № 296 ОТ 8 ДЕКЕМВРИ 2008 Г. за предоставяне на хуманитарна помощ на Молдова за намаляване на негативните последици от природното бедствие, сполетяло страната

МИНИСТЕРСКИЯТ СЪВЕТ ПОСТАНОВИ: Чл. 1. (1) Предоставя чрез Министерството на външните работи финансова помощ на Молдова под формата на финансови средства в размер 97 792 лв.

(2) Помощта да се предостави на разпореждане на международна организация с хуманитарни функции, която оперира на терен.

Чл. 2. Средствата по чл. 1 да се осигурят за сметка на предвидените в централния бюджет за 2008 г. средства за официална помощ за развитие.

Чл. 3. Министърът на финансите да извърши налагащите се промени по бюджета на Министерството на външните работи за 2008 г. по реда на чл. 34, ал. 1 от Закона за устройството на държавния бюджет.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на външните работи и на министъра на финансите. § 3. Постановлението влиза в сила от 4 декември 2008 г.

Министър-председател: Сергей Станишев

За главен секретар на Министерския съвет: Веселин Даков