Административният съд – Пловдив, на основание чл. 218, ал. 1 ЗУТ съобщава, че „Кингс Табако“ – ЕАД, със седалище и адрес на управление Пловдив, ул. Авксентий Велешки 23, представлявано от Бойко Димитров Качулев, е оспорило Заповед № 09-ОА-2930 от 18.11.2009 г. на кмета на Община Пловдив, с която е одобрено изменение на ПУП ПРЗ на част от кв. 162 нов (306 – стар) по плана на Централна градска част – Пловдив, като се променя отреждането на УПИ І – административна сграда, като същото се привежда в съответствие с имотните идентификатори по КК и става І-552.697, административна сграда с ново ниско, средно и високо застрояване, свързано със застрояването в УПИ II и XVI и ново подземно застрояване с устройствени показатели за зона „Ц“, Плътност на застр.< 70 %, Кинт <4.0, Озеленяване > 20 %, Паркиране – 100 %, по корекцията на регулацията със зелени надписи и зачертавания, нанесеното застрояване с червени плътни и прекъснати линии, подземното застрояване с тънки прекъснати червени линии и матрица с устройствени показатели със син цвят и работен устройствен план на част от кв. 162 – нов (306 – стар) по плана на централна градска част – Пловдив, с едно-, три-, четири-, пет- и шестетажно застрояване с височини в абсолютни коти 163,70 м, 168,20 м, 171,20 м, 172 м, 174,20 м, 175 м, 177,20 м, 178 м и коти била 175,70 м, 178,80 м, 181,68 м и в относителни коти 4,50 м, 9,00 м, 12,00 м, 12,80 м, 15,00 м, 15,80 м, 18,00 м, 18,80 м и коти била 16,50 м, 19,60 м, 22,48 м в УПИ I по нанесените застрояване, етажност и котировки с червен и черен цвят и корекциите със зелен цвят, за което е образувано административно дело № 1574 по описа на съда за 2010 г., първо отделение, ІІІ състав. Заинтересованите лица могат да се конституират като ответници по делото в едномесечен срок от обнародване на обявлението чрез заявление, което съдържа: трите имена и адреса, телефон, факс и електронен адрес, ако има такъв – за българските граждани; трите имена и личния номер за чужденец и адреса, заявен в съответната администрация, телефон, факс и електронен адрес, ако има такъв; фирмата на търговеца или наименованието на юридическото лице, изписани и на български език, седалището и последния посочен в съответния регистър адрес на управление и електронния му адрес; номер на делото; акта, който се оспорва, и органа, който го е издал; изявление, че заинтересованото лице желае да бъде конституирано в производството като ответник; подпис на заявителя. Към заявлението следва да се приложат писмени доказателства, удостоверяващи качеството на заинтересовано лице на заявителя. Административно дело № 1574/2010 е насрочено за 18.10.2011 г. в 11 ч.