Закон за изменение и допълнение на Закона за защита на класифицираната информация

УКАЗ № 91

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в “Държавен вестник” Законът за изменение и допълнение на Закона за защита на класифицираната информация, приет от ХL Народно събрание на 21 март 2008 г.

Издаден в София на 28 март 2008 г.

Президент на републиката: Георги Първанов

Подпечатан с държавния печат.

Министър на правосъдието: Миглена Тачева

ЗАКОН за изменение и допълнение на Закона за защита на класифицираната информация (обн., ДВ, бр. 45 от 2002 г.; попр., бр. 5 от 2003 г.; изм., бр. 31 от 2003 г., бр. 52, 55 и 89 от 2004 г., бр. 17 и 82 от 2006 г. и бр. 46, 57, 95 и 109 от 2007 г.) § 1. В чл. 18, ал. 5 думите “председателя на” се заличават. § 2. В чл. 90, ал. 1 думите “министъра на вътрешните работи” се заменят с “председателя на Държавна агенция “Национална сигурност”. § 3. В чл. 134, ал. 1 преди думите “в зависимост от компетентността им” се добавя “или упълномощен от него заместник-председател”. § 4. В допълнителните разпоредби в § 1, т. 5 след думите “за обществен ред” се добавя “или заместниците им, когато са упълномощени от тях”.

Законът е приет от 40-то Народно събрание на 21 март 2008 г. и е подпечатан с официалния печат на Народното събрание.

За председател на Народното събрание: Любен Корнезов