Постановление № 118 от 25 май 2009 г. за подготовката, координацията и финансирането на 12-ата среща на Съвещателния борд на Генералния секретар на ООН по водоснабдяването и санитацията и на паралелната министерска конференция на страните от региона на Черно море, които ще се проведат от 25 до 29 май в София

ПОСТАНОВЛЕНИЕ № 118 от 25 май 2009 г. за подготовката, координацията и финансирането на 12-ата среща на Съвещателния борд на Генералния секретар на ООН по водоснабдяването и санитацията и на паралелната министерска конференция на страните от региона на Черно море, които ще се проведат от 25 до 29 май в София

МИНИСТЕРСКИЯТ СЪВЕТ ПОСТАНОВИ: Чл. 1. (1) Министерската конференция на страните от региона на Черно море на тема “Водоснабдяването и санитацията в малките населени места на страните от Черноморския регион” да се проведе под патронажа на министър-председателя Сергей Станишев.

(2) Създава се организационен комитет за подготовката и координацията на 12-ата среща на Съвещателния борд на Генералния секретар на ООН по водоснабдяването и санитацията и на паралелната министерска конференция, както следва: Председател: Асен Гагаузов - министър на регионалното развитие и благоустройството

Членове: Любомир Кючуков - заместник-министърна външните работи

Любка Качакова - заместник-министър наоколната среда и водите

Димчо Михалевски - заместник-министърна регионалното развитие и благоустройството

Йордан Узунов - член на Съвещателнияборд на Генералния секретар на ООН по водитеи санитацията Чл. 2. (1) Необходимите средства за провеждане на 12-ата среща на Съвещателния борд на Генералния секретар на ООН по водоснабдяването и санитацията и на паралелната министерска конференция, както и за разходите по пристигането, пребиваването в Република България и отпътуването на членовете на Борда и разходите по пребиваването в Република България на министрите и поканените членове на международни организации са в размер до 362 755 лв.

(2) Средствата в размер до 362 755 лв. се осигуряват чрез преструктуриране на разходите по бюджета на Министерството на регионалното развитие и благоустройството - 181 378 лв., и по бюджета на Министерството на околната среда и водите - 181 377 лв.

(3) Министърът на финансите по предложение на министъра на регионалното развитие и благоустройството и на министъра на околната среда и водите да извърши налагащите се промени по бюджета на Министерството на регионалното развитие и благоустройството и на Министерството на околната среда и водите за 2009 г.

(4) Министърът на регионалното развитие и благоустройството и министърът на околната среда и водите да представят отчет за разходваните средства, като се отчете възможността за спонсориране на част от предвидените финансови средства от страна на поканените международни и финансови институции.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на регионалното развитие и благоустройството, на министъра на околната среда и водите и на министъра на финансите. § 3. Постановлението влиза в сила от деня на обнародването му в “Държавен вестник”.

Министър-председател: Сергей Станишев

За главен секретар на Министерския съвет: Веселин Даков