Наредба за изменение и допълнение на Наредба № РД-07-5 от 2008 г. за условията и реда за отпускане на целева помощ за отопление

Наредба за изменение и допълнение на Наредба № РД-07-5 от 2008 г. за условията и реда за отпускане на целева помощ за отопление (обн., ДВ, бр. 49 от 2008 г.; изм., бр. 59 и 67 от 2008 г., бр. 72 от 2009 г., бр. 52 от 2010 г., бр. 45 от 2012 г., бр. 48 и 57 от 2013 г.) § 1. В чл. 3 се създава нова ал. 4: „(4) При промяна на цената на електроенергията, която води до промяна на месечния размер на целевата помощ за отопление по ал. 1 до десет процента за съответния отоплителен сезон, целевата помощ може да се определи по реда на ал. 3 в размера й от предходния отоплителен сезон.“

Преходни и заключителни разпоредби § 2. В случаите, при които с издадените до влизането в сила на тази наредба заповеди за отпускане на целева помощ за отопление е определен размер на помощта, който съответства на размера, определен по реда на чл. 3, ал. 3 за отоплителен сезон 2013/2014 г., не се издават нови заповеди. § 3. Наредбата влиза в сила от 1 ноември 2013 г.

Министър: Хасан Адемов