Административен съд - Бургас, на основание чл. 181, ал. 1 и 2 АПК съобщава, че е постъпило оспорване от Цветанка Стоянова Стоянова със съдебен адрес Бургас, ул. Отец Пайсий 11, ет. 3, против заповед № 2771 от 15. Х. 2008 г. на зам.-кмет по УТС при община Бургас, с която считано от 8. Х. 2008 г. се забранява издаване на мотивирани предписания за допускане и изготвяне на ПУП - ПРЗ с цел промяна предназначението на земеделски имоти за неземеделски нужди за землищата Бургас, Меден рудник, Горно Езерово, Долно Езерово, Сарафово, Крайморие и допускане изменение на действащ ПУП за територията на Бургас, свързани с промяна на устройствената зона. По оспорването е образувано адм. д. № 1857/2008 по описа на Административен съд - Бургас.