Постановление № 151 от 29 юни 2007 г. за допълнение на Наредбата за реда и начина за въвеждане на бандеролите за бутилирани алкохолни напитки, приета с Постановление № 157 на Министерския съвет от 2006 г.

ПОСТАНОВЛЕНИЕ № 151 ОТ 29 ЮНИ 2007 Г. за допълнение на Наредбата за реда и начина за въвеждане на бандеролите за бутилирани алкохолни напитки, приета с Постановление № 157 на Министерския съвет от 2006 г. (ДВ, бр. 54 от 2006 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 4 се правят следните допълнения: 1. В ал. 1 след думата “складодържатели” се поставя запетая и се добавя “лицата, които въвеждат на територията на страната бутилирани алкохолни напитки от друга държава членка”.

2. Създава се ал. 3: “(3) При необходимост министърът на финансите може със заповед да удължи срока по ал. 2, но с не повече от 6 месеца. Заповедта се обнародва в “Държавен вестник”.” § 2. В чл. 7 се правят следните допълнения: 1. В ал. 1 след думата “износ” се добавя “или за друга държава членка”.

2. В ал. 2 след думата “износ” се добавя “или изпращане до друга държава членка”.

Министър-председател: Сергей Станишев

Главен секретар на Министерския съвет: Севдалин Мавров