Административният съд – Добрич, на основание чл. 181, ал. 1 и 2 във връзка с чл. 188 АПК съобщава, че е постъпил протест от прокурор в Окръжна прокуратура – Добрич, на Наредба № 1 за осигуряване на обществения ред, поддържането и опазването на общинската собственост и околната среда, приета с решение № 50.1 от 20.09.2011 г. на Общинския съвет – Добрички, в частта на чл. 3, ал. 4 във връзка с ал. 3 на същия член, свързана с налагането на наказание глоба в размер от 20 до 100 лв. На основание чл. 189, ал. 2 АПК всеки, който има правен интерес, може да се присъедини към оспорването или да встъпи като страна наред с административния орган до началото на устните състезания при всяко положение на делото, без да има право да иска повтаряне на извършени процесуални действия. По протеста е образувано адм. дело № 606/2016 г. по описа на Aдминистративния съд – Добрич.