Решение № 203 от 31 март 2003 г. за предоставяне на концесия върху част от минералната вода от находище „Каменар", с. Каменар, община Поморие, област Бургас, обект - изключителна държавна собственост, разкрита чрез сондаж № ТК-1

РЕШЕНИЕ № 203 ОТ 31 МАРТ 2003 Г. за предоставяне на концесия върху част от минералната вода от находище „Каменар", с. Каменар, община Поморие, област Бургас, обект - изключителна държавна собственост, разкрита чрез сондаж № ТК-1

На основание чл. 4, ал. 1, т. 7 и ал. 2, чл. 6, ал. 1, чл. 7 и чл. 8, ал. 1 от Закона за концесиите във връзка с чл. 47, ал. 1, т.1 и ал. 3 и т.32 от приложение № 2 към чл. 14, т. 2 от Закона за водите

МИНИСТЕРСКИЯТ СЪВЕТ

РЕШИ: 1. Предоставя концесия върху част от минералната вода от находище „Каменар", с. Каменар, община Поморие, област Бургас, обект - изключителна държавна собственост, включително върху водовземното съоръжение сондаж № ТК-1 и пояс I от неговата санитарно-охранителна зона след изграждане на оградата: 1.1. Определя общ годишен експлоатационен ресурс в обем 10 800 куб. м минерална вода.

1.2. Определя предмета на концесията като предоставяне особено право на ползване върху минералната вода по т. 1, включително върху водовземното съоръжение сондаж № ТК-1 и пояс I от неговата санитарно-охранителна зона.

2. Определя срок на концесията 10 години.

3. Определя концесионера чрез провеждане на присъствен конкурс.

4. Определя депозит за участие в конкурса в размер 2000 лв. Депозитът да се преведе по банков път в банкова сметка, посочена от конкурсната комисия по чл. 17, ал. 2 от Правилника за прилагане на Закона за концесиите, до изтичането на крайния срок за подаване на заявленията за участие в конкурса.

5. Определя основните права и задължения по концесията, както следва: 5. 1. Основни права на концесионера: 5.1.1. да използва минералната вода за бутилиране на минерална вода, газирани и други напитки, в състава на които се включва минерална вода; 5.1.2. да ползва водовземното съоръжение сондаж № ТК-1 за добив на минерална вода при режим, определен в концесионния договор; 5.1.3. да ползва за срока на концесията съществуващата до момента на подписването на концесионния договор хидрогеоложка и техническа документация и информация, предоставена от концедента; 5.1.4. да изгради за своя сметка производствени сгради и съоръжения за използване на ресурса по т. 1.1 при спазване на условията и реда на Закона за устройство на територията в срок до 24 месеца от сключването на концесионния договор. 5.

2. Основни задължения на концесионера: 5.2.1. да заплати еднократно концесионно възнаграждение за предоставяне на концесията при сключването на концесионния договор; 5.2.2. да заплаща на концедента и на община Поморие съответната част от дължимите годишни концесионни възнаграждения при условия и в срокове, определени в концесионния договор; 5.2.3. да осигури съвременни технически и технологични средства за оползотворяване на ресурса по т. 1.1; да осигури подходящи условия на труд, социални и битови придобивки на заетите в производството лица при спазване на действащото законодателство във връзка с условията на концесията по т. 7.3; 5.2.4. да не прехвърля на трети лица правата или задълженията по концесионния договор; 5.2.5. да ползва минералната вода в съответствие с изискванията за устойчиво развитие, като не допуска неправилна експлоатация, която може да доведе до увреждане и/или загуба на ресурс; 5.2.6. да експлоатира водовземното съоръжение при режима, определен по реда на т. 5.1.2; 5.2.7. да изгради за своя сметка извън пояс I на санитарно-охранителната зона на водовзем-ното съоръжение сондаж № ТК-1 производствени сгради и съоръжения и необходимата инфраструктура за използване на ресурса по т. 1.1 в срок до две години от сключването на концесионния договор при спазване на условията и реда на Закона за устройство на територията; 5.2.8. да допуска по всяко време до концесионния обект, до водоизточника и до съоръженията контролни органи и упълномощени представители на концедента и да им предоставя документи и писмена информация, имащи отношение към изпълнението на задълженията по концесионния договор; 5.2.9.да осъществява всички дейности по предоставената концесия в съответствие с действащите нормативни актове и стандарти; 5.2.10. да води и предоставя на концедента подробна хидрогеоложка, техническа и друга документация и информация, свързана с обекта по т. 1 и определена с концесионния договор; 5.2.11. да изготвя и представя на концедента до 15-о число на месеца, следващ отчетния период, справка по образец, утвърден от концедента, за дължимото концесионно възнаграждение, а до края на първото тримесечие на всяка текуща година - копие от годишния счетоводен отчет за приходите и разходите на концесионера за предходната година; 5.2.12. да разработи програма за непрекъснато обучение за повишаване на професионалната квалификация на заетите лица с цел запазване на заетостта им, както и за обучение на новопостъпилите лица съгласно изискванията на работните места; 5.2.13. да предоставя ежегодно на концедента информация за състоянието на заетостта; 5.2.14.да извърши за своя сметка ремонт на каптажното съоръжение на сондаж № ТК-1, свързан с подобряване на санитарно-хигиенните условия, по проект, одобрен от концедента, да изгради оградата на пояс I от санитарно-охранителната зона и да осигури физическата защита на водовземното съоръжение за срока на концесията; 5.2.15. да оборудва водовземното съоръжение с водомери за измерване на добиваните и използваните водни количества в бутилиращото предприятие, както и с устройства за измерване на водното ниво по проект, съгласуван с концедента; 5.2.16. да поддържа оборудването и да осигури прекратяването на самоизлива от сондаж Б-53 за срока на концесията; 5.2.17.да стопанисва с грижата на добър стопанин водовземното съоръжение, каптажното съоръжение и съоръженията на санитарно-охранителната му зона, както и да предприема за своя сметка всички необходими действия за поддръжката и ремонта им за срока на концесията; 5.2.18. да спазва изискванията, свързани с опазването на околната среда, защитените територии и обекти, националната сигурност, отбраната на страната, обществения ред и паметниците на културата, съгласно действащото законодателство; 5.2.19. да провежда необходимите санитарно-технически мероприятия, които подобряват режима на минералната вода от находището и водовземното съоръжение, съгласно ежегодна програма, одобрена от министъра на околната среда и водите; 5.2.20. да предприема необходимите действия за подновяване сертификата на минералната вода от сондаж № ТК-1 след изтичането на срока му и при разпространяването на минералната вода в търговската мрежа да предоставя на търговеца копие от сертификата на минералната вода, заверено с дата, свеж подпис и печат на фирмата, като неразделна част от фактурата за всяка продадена партида; 5.2.21. да приеме и да търпи при наличие на форсмажорни обстоятелства трети лица, посочени от държавата, да ползват минералната вода - обект на концесията; в случаите по предходното изречение концесионерът няма право на възнаграждение и не дължи концесионно възнаграждение; 5.2.22. да предаде на концедента в изправно състояние водовземното съоръжение след прекратяването на концесионния договор. 5.

3. Основни права на концедента: 5.3.1. да получи дължимите от концесионера концесионни възнаграждения при условия и в срок, определени в концесионния договор; 5.3.2. да получава лихви, неустойки и обезщетения при неизпълнение на условията по договора, определени в неговата санкционна част; 5.3.3. право на собственост върху всяка режимна, хидрогеоложка, техническа и друга информация и документация, изготвена във връзка с опазването и мониторинга на минералната вода и с експлоатацията и поддръжката на во-довземното съоръжение и пояс I от санитарно-охранителната му зона; 5.3.4. да контролира изпълнението на задълженията на концесионера по концесионния договор и условията на концесията, включително чрез право на достъп на упълномощени от концедента лица до концесионния обект и чрез получаване от концесионера на документи и информация; 5.3.5. да прекрати едностранно концесионния договор при неизпълнение от страна на концесионера на основни задължения и условия по концесията, включително при неизпълнение на задължението по т. 5.2.4 и на условието по т. 7.3.

5. 4. Основни задължения на концедента: 5.4.1. да оказва съдействие на концесионера при осъществяване на правата му по концесията при условията на чл. 40 от Правилника за прилагане на Закона за концесиите; 5.4.2.да осъществява контрол по изпълнението на договора.

6. Определя за начален срок на концесията датата на представяне на банковата гаранция по т. 9.2.

7. При осъществяване на концесията и на свързаните с нея дейности концесионерът е длъжен да спазва следните условия: 7.1. Минералната вода да се използва съгласно т. 5.1.1.

7.2. Да спазва изискванията за рационално използване и опазване на минералните води.

7.3. Да осъществява дейността си за оползотворяване на ресурса по т. 1, като създава работни места с предимство за лица с физически увреждания съгласно програма, приложена към конкурсното предложение, и условията на концесионния договор.

8. За осъществяване на концесията не се изискват задължителни подобрения.

9. Определя следните видове гаранции за изпълнение на задълженията по концесионния договор: 9.1. Парична гаранция в размер 1/4 от минималното годишно концесионно възнаграждение за гарантиране изпълнението на задължението за заплащане на концесионното възнаграждение, която се представя от концесионера при условия и по ред, определени в договора.

9.2. Банкова гаранция за гарантиране инвестиционните намерения на концесионера за усвояването на ресурса по т. 1.1 в размер 10 на сто от бъдещата инвестиция. Представянето на банковата гаранция по предходното изречение е условие за влизането в сила на концесионния договор. Концесионерът представя банковата гаранция не по-късно от 6 месеца от подписването на концесионния договор.

9.3. Специална банкова сметка в посочена от концедента банка за обезпечаване изпълнението на задълженията, свързани с опазването и мониторинга на минералната вода, защитата на околната среда от вредни въздействия и поддържането на водовземното съоръжение. В сметката концесионерът отчислява всяко тримесечие за срока на концесията сума в размер не по-малък от 4 на сто върху дължимото за срока концесионно възнаграждение, но не повече от 5000 лв. Начинът за разпореждане със сметката се определя в концесионния договор.

9.4. Неустойки и лихви, дължими при неизпълнение или при забавено изпълнение от страна на концесионера на договорните задължения.

Конкретните размери на неустойките и лихвите и моментът на неизпълнение на отделните задължения се определят в концесионния договор. 9.

5. Във всички случаи на неизпълнение от страна на концесионера концедентът има право да търси освен определените в т. 9.1 - 9.3 гаранции и обезщетение по общите правила.

10. Определя минимални размери на концесионното възнаграждение, както следва: 10.1. Еднократно парично възнаграждение за предоставяне на концесията в размер не по-малко от 2000 лв., дължимо от концесионера в срок до един месец от подписването на концесионния договор.

10.2. Годишно концесионно възнаграждение, определено на базата на използваното количество минерална вода, чиято минимална единична стойност за 1 куб. м минерална вода е левовата равностойност на 2,54 щ. д. по централния курс на Българската народна банка в деня на плащането.

10.3. Минимално годишно концесионно възнаграждение, определено върху не по-малко от 70 на сто от предоставения общ годишен ресурс и определената единична стойност за 1 куб. м минерална вода. Концесионерът заплаща годишно концесионно възнаграждение в зависимост от действително използваното количество минерална вода в случаите по т. 5.2.6, което може да бъде по-ниско от определеното минимално годишно възнаграждение по предходното изречение, но за срок не по-дълъг от 24 месеца от сключването на концесионния договор, при условие че извършва строителство на производствени сгради и съоръжения за използване на ресурса по т. 1.1.

11. Размерът на годишното концесионно възнаграждение ще бъде определен с решението на Министерския съвет за определяне на концесионера в съответствие с постигнатите условия от проведения конкурс.

12. Годишното концесионно възнаграждение се заплаща от концесионера на 4 тримесечни вноски.

13. Концесионерът заплаща на община Поморие 30 на сто от годишното концесионно възнаграждение по ред, определен в концесионния договор.

14. Увеличаването на предоставеното количество минерална вода по т. 1.1 се извършва след провеждане на нова конкурсна процедура.

15. Упълномощава министъра на околната среда и водите да организира и проведе конкурса за определяне на концесионера по чл. 8, ал. 2 от Закона за концесиите. Конкурсът да се проведе при следните конкурсни условия, подредени по степен на важност: оптимално усвояване на предоставения ресурс, включително гратисен период; предложения със социална значимост; инвестиционни намерения и финансови условия и показатели; общ производствен и търговски опит на кандидата.

Министър-председател: Симеон Сакскобургготски

Главен секретар на Министерския съвет: Севдалин Мавров