Постановление № 242 от 8 октомври 2009 г. за изменение и допълнение на нормативни актове на Министерския съвет

ПОСТАНОВЛЕНИЕ № 242 ОТ 8 ОКТОМВРИ 2009 Г. за изменение и допълнение на нормативни актове на Министерския съвет

МИНИСТЕРСКИЯТ СЪВЕТ ПОСТАНОВИ: § 1. В Устройствения правилник на Министерството на външните работи, приет с Постановление № 161 на Министерския съвет от 2008 г. (ДВ, бр. 64 от 2008 г.), се правят следните изменения и допълнения: 1. В чл. 5: а) създава се нова ал. 4: „(4) Министърът на външните работи или оправомощен от него заместник-министър, изпълняващ функциите на председател на Съвета по европейските въпроси: 1. координира изпълнението на задълженията, произтичащи от членството на Република България в Европейския съюз; 2. координира изготвянето на оперативни документи, свързани с изпълнението на задълженията, произтичащи от членството на Република България в Европейския съюз; 3. координира изготвянето и съгласуването на проектите на рамкови позиции по въпросите, които се разглеждат от Европейския съвет, Съвета на Европейския съюз и спомагателните му органи, както и в процеса на комитология; 4. координира изготвянето и съгласуването на проектите на позиции за заседанията на Европейския съвет и на Съвета на Европейския съюз; 5. ръководи заседанията на Съвета по европейските въпроси; 6. осъществява общия контрол по функционирането на координационния механизъм по европейските въпроси; 7. координира дейността на работните групи към Съвета по европейските въпроси и на звената по европейските въпроси към министерствата и другите администрации; 8. формулира и поставя пред Съвета по европейските въпроси и пред Министерския съвет конкретни проблеми, свързани с членството на Република България в Европейския съюз.“; б) досегашната ал. 4 става ал. 5.

2. В чл. 6 ал. 4 се отменя.

3. Глава трета „Министър по европейските въпроси“ се отменя.

4. В чл. 20: а) в ал. 1 числото „25“ се заменя с „26“; б) в ал. 3 числото „1700“ се заменя с „1705“.

5. В чл. 27, т. 2 думите „или министърът по европейските въпроси“ се заличават.

6. В чл. 28, т. 12 думите „или от министъра по европейските въпроси“ се заличават.

7. В чл. 32 се създава т. 18: „18. дирекция „Процесуално представителство пред съдебните институции на Европейския съюз“.“

8. Създава се чл. 44а: „Чл. 44а. (1) Дирекция „Процесуално представителство пред съдебните институции на Европейския съюз организира осъществяването на процесуалното представителство и правната защита на Република България пред съдебните институции на Европейския съюз, като: 1. съгласува проектите на позиции във връзка с чл. 23, 24, 24а, 24б, 24в и 24г от Постановление № 85 на Министерския съвет от 2007 г. за организация и координация по въпросите на Европейския съюз (обн., ДВ, бр. 35 от 2007 г.; изм. и доп., бр. 53 и 64 от 2008 г. и бр. 34, 71 и 78 от 2009 г.); 2. изготвя или организира подготовката на съдебни книжа и документи по всяко дело, по което Република България е страна или има правен интерес, в изпълнение на решение на Министерския съвет за одобряване на позиция; 3. представлява точка за контакт за получаване на официалните уведомления от Секретаря на Съда на Европейските общности и от Секретаря на Първоинстанционния съд; 4. поддържа регистър относно делата в съдебните институции на Европейския съюз, по които Република България е страна; 5. проучва и анализира практиката на съдебните институции на Европейския съюз във връзка с дейността на дирекцията по т. 2; 6. съвместно със Секретариата на Съвета по европейските въпроси наблюдава осъществяването на необходимите мерки, свързани с изпълнението на влезлите в сила решения на съдебните институции на Европейския съюз по дела, по които Република България е страна; 7. предоставя информация относно делата, по които Република България е страна; 8. осигурява организационно и технически работата на Съвета за правна защита.

(2) При подготовката на защитата и позицията на Република България по делата пред съдебните институции на Европейския съюз директорът на дирекция „Процесуално представителство пред съдебните институции на Европейския съюз“ има право да изисква и да получава в определен от него срок документи и информация от всички държавни органи, органите на съдебната власт, органите на местното самоуправление, от физически и юридически лица.“

9. В приложение № 1 към чл. 20, ал. 4: а) в заглавието числото „1700“ се заменя с „1705“; б) на ред „Политически кабинет, включително съветници, експертни и технически сътрудници“ числото „73“ се заменя със „70“; в) на ред „Специализирана администрация“ числото „1102“ се заменя с „1110“; г) след ред „дирекция „Консулски отношения“ 259“ се създава нов ред: „дирекция „Процесуално представителство пред съдебните институции на Европейския съюз“ 8“. § 2. В Постановление № 85 на Министерския съвет от 2007 г. за организация и координация по въпросите на Европейския съюз (обн., ДВ, бр. 35 от 2007 г.; изм. и доп., бр. 53 и 64 от 2008 г. и бр. 34, 71 и 78 от 2009 г.) се правят следните изменения и допълнения: 1. В чл. 18, ал. 3: а) точка 1 се изменя така: „1. Постоянното представителство на Република България към Европейския съюз изпраща официалното писмо и документите от Европейската комисия относно досъдебната фаза от процедурите по ал. 1 до дирекция „Координация по въпросите на Европейския съюз“ в администрацията на Министерския съвет, до дирекциите „Процесуално представителство пред съдебните институции на Европейския съюз“, „Европейски съюз“ и „Правна“ на Министерството на външните работи, както и до компетентната териториална дирекция на Министерството на външните работи съгласно чл. 39 от Устройствения правилник на Министерството на външните работи в случаите на производство по чл. 227 от Договора за създаване на Европейската общност;“; б) в т. 4 думите „в администрацията на Министерския съвет“ се заменят с „на Министерството на външните работи“; в) в т. 6 думите „в администрацията на Министерския съвет“ се заменят с „на Министерството на външните работи“.

2. В чл. 19: а) в ал. 1 думите „в администрацията на Министерския съвет“ се заменят с „на Министерството на външните работи“; б) в ал. 2 думите „в администрацията на Министерския съвет“ се заменят с „на Министерството на външните работи“.

3. В чл. 20, ал. 1 думите „в администрацията на Министерския съвет“ се заменят с „на Министерството на външните работи“.

4. В чл. 21: а) в ал. 4, т. 2 думите „в администрацията на Министерския съвет“ се заменят с „на Министерството на външните работи“; б) в ал. 7 думите „в администрацията на Министерския съвет“ се заменят с „на Министерството на външните работи“.

5. В чл. 23: а) в ал. 1 думите „в администрацията на Министерския съвет“ се заменят с „на Министерството на външните работи“; б) алинея 2 се изменя така: „(2) В 7-дневен срок от получаването на документите по ал. 1 заинтересуваният министър внася за съгласуване в дирекция „Координация по въпросите на Европейския съюз“ в администрацията на Министерския съвет, както и в дирекция „Процесуално представителство пред съдебните институции на Европейския съюз“, в дирекция „Европейски съюз“ и в дирекция „Правна“ на Министерството на външните работи, а в случаите на производство по чл. 227 от Договора за създаване на Европейската общност – и в компетентната дирекция на Министерството на външните работи съгласно Устройствения правилник на Министерството на външните работи, проект на позиция заедно с правни и фактически аргументи и всички относими доказателства.“; в) в ал. 5 думите „в администрацията на Министерския съвет“ се заменят с „на Министерството на външните работи“.

6. В чл. 24 след думите „Процесуално представителство пред съдебните институции на Европейския съюз“ се добавя „на Министерството на външните работи“.

7. В чл. 24а, ал. 1 след думите „Процесуално представителство пред съдебните институции на Европейския съюз“ се добавя „на Министерството на външните работи“.

8. В чл. 24б, ал. 1 след думите „Процесуално представителство пред съдебните институции на Европейския съюз“ се добавя „на Министерството на външните работи“.

9. В чл. 24в, ал. 1 след думите „Процесуално представителство пред съдебните институции на Европейския съюз“ се добавя „на Министерството на външните работи“.

10. В чл. 24г, ал. 1 след думите „Процесуално представителство пред съдебните институции на Европейския съюз“ се добавя „на Министерството на външните работи“.

11. В чл. 25: а) в ал. 1 думите „в администрацията на Министерския съвет“ се заменят с „на Министерството на външните работи“; б) в ал. 2 думите „администрацията на Министерския съвет“ се заменят с „Министерството на външните работи“; в) в ал. 3 думите „администрацията на Министерския съвет“ се заменят с „Министерството на външните работи“.

12. Навсякъде в постановлението думите „дирекция „Координация по въпросите на Европейския съюз и международните финансови институции“ се заменят с „дирекция „Координация по въпросите на Европейския съюз“. § 3. В Единния класификатор на длъжностите в администрацията, приет с Постановление № 47 на Министерския съвет от 2004 г. (обн., ДВ, бр. 18 от 2004 г.; изм. и доп., бр. 46 от 2004 г., бр. 58, 74 и 78 от 2005 г., бр. 24, 40 и 46 от 2006 г., бр. 11, 46, 61, 88 и 100 от 2007 г., бр. 3, 34, 37, 52, 64, 71, 91 и 108 от 2008 г. и бр. 2, 3, 18, 34 и 44 от 2009 г.), се правят следните изменения и допълнения: 1. Ред Б1. „Главен правителствен процесуален агент в администрацията на Министерския съвет“ се заличава.

2. Създава се нов ред Б2: „Б2. Главен правителствен процесуален агент в Министерството на външните работи Магистър І младши 6 години Служебно“.

3. На ред Б3 думите „старши правителствен процесуален агент в администрацията на Министерския съвет“ се заменят със „старши правителствен процесуален агент в Министерството на външните работи“.

4. На ред Б4 думите „правителствен процесуален агент в администрацията на Министерския съвет“ се заличават.

5. На ред Б5 след думите „старши финансов инспектор“ се добавя „правителствен процесуален агент в Министерството на външните работи“. § 4. В чл. 7 от Наредбата за прилагане на Единния класификатор на длъжностите в администрацията, приета с Постановление № 47 на Министерския съвет от 2004 г. (обн., ДВ, бр. 18 от 2004 г.; изм. и доп., бр. 46 и 72 от 2004 г., бр. 83 от 2005 г., бр. 28 от 2006 г., бр. 64 и 71 от 2008 г. и бр. 2, 18 и 34 от 2009 г.), се правят следните изменения: 1. Алинея 2 се изменя така: „(2) Длъжността „правителствен процесуален агент в Министерството на външните работи“ се ползва в Министерството на външните работи и е свързана с осъществяването на процесуално представителство на Република България пред съдебните институции на Европейския съюз, с осъществяването на действия, свързани с организирането и подготовката на позиция по всяко дело, по което Република България е страна или има правен интерес, както и на действия, свързани с изпълнението на влезлите в сила решения на съдебните институции на Европейския съюз.“

2. В ал. 7 думите „в администрацията на Министерския съвет“ се заменят с „в Министерството на външните работи“. § 5. В чл. 2, ал. 4 от Постановление № 229 на Министерския съвет от 2009 г. за приемане на Устройствен правилник на Министерския съвет и на неговата администрация (ДВ, бр. 78 от 2009 г.) се създава т. 6: „6. председателят на Държавната агенция за българите в чужбина.“ § 6. В Постановление № 221 на Министерския съвет от 1999 г. за приемане на Устройствен правилник на Министерството на външните работи и за преобразуване и закриване на административни структури към министъра на външните работи (обн., ДВ, бр. 105 от 1999 г.; изм. и доп., бр. 7, 12 и 16 от 2000 г., бр. 97 от 2001 г., бр. 85 от 2002 г., бр. 76 и 86 от 2003 г., бр. 10, 49 и 84 от 2005 г. и бр. 19 от 2006 г.) се правят следните изменения: 1. В чл. 5, ал. 2 т. 2 се отменя.

2. В приложение № 2 към чл. 5, ал. 3 т. 2 се отменя. § 7. В чл. 3, ал. 1 от Устройствения правилник на Държавната агенция за българите в чужбина, приет с Постановление № 243 на Министерския съвет от 2006 г. (ДВ, бр. 77 от 2006 г.), думите „министъра на външните работи“ се заменят с „Министерския съвет“.

Заключителна разпоредба § 8. Постановлението влиза в сила от 2 октомври 2009 г. с изключение на § 5,6 и 7, които влизат в сила три дни след обнародването на постановлението в „Държавен вестник“.

Министър-председател: Бойко Борисов

Главен секретар на Министерския съвет: Росен Желязков