Административният съд – Ловеч, на основание чл. 218, ал. 1 и 2 ЗУТ съобщава, че е постъпила жалба от Агенция „Пътна инфраструктура“ – София, чрез инж. Георги Иванов Грозданов – директор на Областно пътно управление – Ловеч, с административен адрес за кореспонденция: Ловеч, ул. Васил Йонков 5 (ОПУ – Ловеч), срещу Заповед № 1386 от 1.11.2016 г., издадена от кмета на община Угърчин, с която е одобрил план за изменение на подробен устройствен план (ПУП) – план за регулация и застрояване (ПРЗ) за поземлен имот с идентификатор № 68076.363. 7, местност Червения мост, по кадастралната карта на с. Сопот, община Угърчин, област Ловеч, в обхват: урегулиране на УПИ I-363.7 от ПИ с идентификатор № 68076.363. 7 и отреждане на УПИ I-363.7 – „За къща за гости“, с дадено в него застрояване, по която е образувано адм.д. № 341 по описа за 2016 г. на Административния съд – Ловеч. Заинтересуваните лица могат да подадат молба за конституиране като ответници по адм.д. № 341/2016 г. на Административния съд – Ловеч, в едномесечен срок от обнародването на обявлението в „Държавен вестник“.