Постановление № 302 от 7 ноември 2006 г. за преобразуване на Професионалната гимназия по каменообработване - с. Кунино, от държавно училище към Министерството на образованието и науката в училище по изкуствата към Министерството на културата

ПОСТАНОВЛЕНИЕ № 302 ОТ 7 НОЕМВРИ 2006 Г. за преобразуване на Професионалната гимназия по каменообработване - с. Кунино, от държавно училище към Министерството на образованието и науката в училище по изкуствата към Министерството на културата

МИНИСТЕРСКИЯТ СЪВЕТ ПОСТАНОВИ: Чл. 1. Професионалната гимназия по каменообработване - с. Кунино, се преобразува считано от 1 октомври 2006 г. от държавно училище към Министерството на образованието и науката в училище по изкуствата към Министерството на културата.

Чл. 2. Министърът на финансите на основание чл. 34, ал. 2 от Закона за устройството на държавния бюджет да извърши необходимите промени по бюджетите на Министерството на образованието и науката и на Министерството на културата за 2006 г.

Заключителни разпоредби § 1. В т. 1 “Държавни училища” на приложение № 5 към чл. 5, ал. 3 от Постановление № 216 на Министерския съвет от 1999 г. за приемане на Устройствен правилник на Министерството на образованието и науката (обн., ДВ, бр. 104 от 1999 г.; попр., бр. 106 от 1999 г.; изм. и доп., бр. 28 от 2000 г., бр. 59 и 94 от 2001 г., бр. 46, 82 и 110 от 2003 г., бр. 49, 89 и 109 от 2004 г., бр. 7, 19, 27, 49 и 78 от 2005 г. и бр. 48 и 52 от 2006 г.) числото “28 912” се заменя с “28 891”. § 2. В приложение № 2 към чл. 5, ал. 2 от Постановление № 204 на Министерския съвет от 1999 г. за определяне на второстепенни разпоредители с бюджетни кредити към министъра на културата и за преобразуване и закриване на държавни културни институти (обн., ДВ, бр. 105 от 1999 г.; изм. и доп., бр. 112 от 1999 г., бр. 24, 49, 64 и 94 от 2000 г., бр. 24, 28 и 88 от 2001 г., бр. 9, 26 и 65 от 2002 г., бр. 1, 46, 54 и 63 от 2003 г., бр. 17, 19, 37, 41, 42, 49, 102 и 112 от 2004 г., бр. 1, 29, 44, 49, 56 и 100 от 2005 и бр. 22, 30, 52, 77 и 78 от 2006 г.) се правят следните изменения и допълнения: 1. В т. 1 числото “1619” се заменя с “1640”.

2. Създава се т. 1.23: “1.23. Професионална гимназия по каменообработване - с. Кунино.” § 3. Постановлението се приема на основание чл. 5, ал. 1 във връзка с чл. 13 от Закона за закрила и развитие на културата и чл. 34, ал. 3 от Закона за народната просвета. § 4. Изпълнението на постановлението се възлага на министъра на културата и на министъра на образованието и науката.

Министър-председател: Сергей Станишев

За главен секретар на Министерския съвет: Галина Маринска