Правилник за изменение и допълнение на Правилника за устройството и дейността на Националната здравноосигурителна каса

НАЦИОНАЛНА ЗДРАВНООСИГУРИТЕЛНА КАСА

Правилник за изменение и допълнение на Правилника за устройството и дейността на Националната здравноосигурителна каса (обн., ДВ, бр. 27 от 2010 г.; изм. и доп., бр. 75 от 2010 г.) § 1. В чл. 5, ал. 5 се правят следните изменения: 1. В т. 1 думите „общата администрация е подчинена на подуправителя на НЗОК“ се заличават.

2. В т. 2 думите „специализираната администрация е подчинена на управителя на НЗОК“ се заличават. § 2. В чл. 6 се правят следните допълнения: 1. Точка 18 се допълва, както следва: „определя представители на НЗОК в Акредитационния съвет към Министерството на здравеопазването съгласно чл. 88а, ал. 5 от Закона за лечебните заведения;“.

2. Създава се нова т. 29: „29. одобрява прогнозните обеми и цени на медицинската помощ по чл. 55, ал. 2, т. 2 в съответствие със становището на министъра на финансите и на министъра на здравеопазването по чл. 19, ал. 7, т. 12;“.

3. Създава се нова т. 30: „30. одобрява методиките за остойностяване и за заплащане на медицинската помощ по чл. 55, ал. 2, т. 2 в съответствие със становището на министъра на финансите и на министъра на здравеопазването по чл. 55е, ал. 1. “ § 3. В чл. 12 ал. 4 се отменя. § 4. В чл. 16, ал. 1 се правят следните изменения: 1. Точка 6 се изменя така: „6. обявява и провежда конкурси за директори на РЗОК в съответствие с изискванията и правилата по чл. 15, ал. 1, т. 11 ЗЗО, сключва, изменя и прекратява трудовите договори с директорите на РЗОК и с работещите в ЦУ на НЗОК;“.

2. В т. 19, буква „д“ думата „персонала“ се заменя с „администрацията“.

3. В т. 19 буква „ж“ се отменя.

4. В т. 21, буква „а“ думите „структурите и“ се заличават.

5. Точка 25 се изменя така: „25. определя представителите на НЗОК в комисията по цените на лекарствените продукти и в комисията по Позитивния лекарствен списък и ги внася чрез министъра на здравеопазването в Министерския съвет, както и представителите на НЗОК в Комисията по прозрачност и Висшия съвет по фармация, както и в други комисии, съвети и работни групи във външни институции;“.

6. Създават се нови т. 26 – 31: „26. разработва прогнозните обеми и цени по чл. 55г, ал. 1 и ги изпраща за становище на министъра на финансите и на министъра на здравеопазването; 27. предлага за одобряване от надзорния съвет прогнозните обеми и цени по т. 12; 28. обнародва в „Държавен вестник“ обемите и цените на медицинската помощ, приети по реда на чл. 55д, ал. 6; 29. внася за приемане от Министерския съвет одобрените по реда на чл. 55г, ал. 4 обеми и цени на медицинската помощ в случаите по чл. 55д, ал. 9 заедно със становището на министъра на финансите и на министъра на здравеопазването; 30. предлага за одобряване от надзорния съвет методиките за остойностяване и за заплащане на медицинската помощ по чл. 55, ал. 2, т. 2; 31. внася за приемане от Министерския съвет одобрените по реда на чл. 55е, ал. 2 от надзорния съвет методики по т. 16 заедно със становището на министъра на финансите и на министъра на здравеопазването.“

7. Досегашната т. 26 става съответно т. 32. § 5. В чл. 16, ал. 2 думите „заместник-директорите“ се заменят с „подуправителя и главния секретар“. § 6. В чл. 16 ал. 3 се изменя така: „(3) При отсъствие управителят на НЗОК определя със заповед заместник, който да осъществява функциите на управител на НЗОК.“ § 7. В чл. 16 се създава нова ал. 4: „(4) При осъществяване на своите правомощия управителят на НЗОК се подпомага от подуправител, началник-кабинет, главен секретар и съветник.“ § 8. В чл. 17 ал. 2 се изменя така: „(2) Председателят на НС на НЗОК сключва договор за управление с избрания от Народното събрание управител, съответно – с подуправителя в случаите на временно изпълняване на длъжността управител при предсрочно прекратяване на мандата на управителя на НЗОК.“ § 9. В чл. 17, ал. 3, 4, 5 и 6 думите „директор“ и „директора“ се заменят с „управителя“ и „управителят“, а думите „заместник-директор“ се заменят с „подуправителя“. § 10. Членове 18, 27, 28 и 30 се отменят. § 11. Член 19 се изменя, както следва, като ал. 2 и 3 се отменят: „Чл. 19. Централното управление на НЗОК осъществява дейността си чрез дирекции, звено за вътрешен одит и звено за финансов контрол. В дирекциите могат да се създават отдели и сектори.“ § 12. Член 30 се изменя, както следва, като ал. 2 се отменя: „Чл.30. Съветникът подпомага управителя по въпроси, които не са функция на управление.“ § 13. В чл. 31 т. 11 и 14 се отменят. § 14. Член 32 се отменя. § 15. В чл. 33 се правят следните изменения: 1. Точка 1 се изменя така: „1. осъществява ръководство, контролира и координира дейността на РЗОК;“.

2. Точка 4 се изменя така: „4. изготвя разчети за приходите и разходите на НЗОК, проект на бюджета на НЗОК, променя, съгласува и утвърждава бюджетите на РЗОК по определен от управителя на НЗОК ред, включително управлява оперативния резерв на НЗОК и контролира инвестиционните разходи на НЗОК и РЗОК;“.

3. Точки 6, 7, 13 и 14 се отменят.

4. В т. 8 думите „на европейската интеграция“ се заменят със „свързани с приложимото европейско законодателство“.

5. В т. 11 думата „методическо“ се заличава. § 16. Член 35 се изменя, както следва, като ал. 2 се отменя: „Чл. 35. Националната здравноосигурителна каса поддържа информация по чл. 64, ал. 2 ЗЗО за изпълнителите на медицинска помощ и търговци на дребно с лекарствени продукти, сключили договор с РЗОК в съответния регион. Информацията се поддържа и актуализира на интернет страниците на НЗОК.“ § 17. В чл. 36 ал. 3 се изменя така: „(3) Организационно-управленските структури на РЗОК се определят според числеността на администрацията им и по предложение на директорите на РЗОК се утвърждават от управителя на НЗОК.“ § 18. В чл. 36 ал. 4 се изменя така: „(4) В структурата на администрацията на РЗОК могат да се създават дирекции. В дирекциите могат да се създават отдели и сектори, като числеността на отдел е най-малко петима души, а на сектор – най-малко трима.“ § 19. В чл. 39 се правят следните изменения: 1. Точка 6 се изменя така: „6. сключва, изменя и прекратява договорите със служителите на РЗОК в съответствие с Кодекса на труда;“.

2. В т. 7 буква „б“ се изменя така: „б) оперативно-счетоводната и административно-стопанската дейност;“.

3. Точка 10 се отменя.

4. В т. 19 думите „с периодичност“ се заменят с „в“.

5. В т. 11 думата „методическо“ се заличава. § 20. В чл. 40, ал. 3 думата „определя“ се заменя с „утвърждава“. § 21. В чл. 41 в ал. 1 в първото изречение след думата „НС“ се добавя „на НЗОК“. § 22. В чл. 42 т. 7 се заличава. § 23. В чл. 43 т. 7 се заличава. § 24. В чл. 47, ал. 5 думите „технически сътрудник“ се заменят със „секретар“. § 25. В чл. 50 ал. 3 се заличава. § 26. В чл. 52 ал. 1 се изменя така: „(1) Комисията разглежда заявления, извършва експертиза и представя на управителя на НЗОК проект на решение за утвърждаване/ отказ за утвърждаване на Протокол за предписване на лекарства, заплащани от НЗОК/РЗОК в срок до два месеца, считано от датата на подаване на документите в РЗОК, когато на лицето не са отпускани до този момент лекарствени продукти по протокол, заплащани напълно или частично от НЗОК.“ § 27. Член 55 се отменя.

Преходна и заключителна разпоредба § 28. Изменението и допълнението на Правилника за устройството и дейността на Националната здравноосигурителна каса е прието с Решение № РД-НС-04-2 от 12.01.2011 г. от Надзорния съвет на НЗОК и влиза в сила от 01.02.2011 г. с изключение на § 2, т. 2 и 3 и § 4, т. 6 и 7, които влизат в сила от 01.03.2011 г.

Председател на Надзорния съвет: Вл. Горанов