Постановление № 141 от 27 юни 2003 г. за изпълнение на Резолюция 1483 (2003) на Съвета за сигурност на ООН от 22 май 2003 г.

ПОСТАНОВЛЕНИЕ № 141 ОТ 27 ЮНИ 2003 Г. за изпълнение на Резолюция 1483 (2003) на Съвета за сигурност на ООН от 22 май 2003 г.

МИНИСТЕРСКИЯТ СЪВЕТ ПОСТАНОВИ: Чл. 1. (1) Блокират се: 1. финансовите средства и други финансови и икономически ресурси, принадлежащи на предишното иракско правителство или на държавни органи, предприятия или обществени институции, които са се намирали извън Ирак към датата на приемане на Резолюция 1483 (2003) на Съвета за сигурност на ООН; 2. финансовите средства и други финансови или икономически ресурси, изнесени от Ирак или придобити от Саддам Хюсейн или от други висши отговорни лица от бившия режим или техни близки роднини, включително от юридически лица, притежавани или контролирани пряко или косвено от тях или от други лица, действащи от тяхно име или по техни указания.

(2) физическите и юридическите лица, спрямо които се прилага мярката по ал. 1, т. 2, се определят от Комитета, създаден с Резолюция 661 (1990) на Съвета за сигурност на ООН.

(3) Алинея 1 не се прилага за финансови средства или за финансови или икономически ресурси, които са предмет на съдебни, административни или арбитражни мерки или решения.

(4) Средствата по ал. 1 се превеждат незабавно във фонда за развитие на Ирак към Централната банка на Ирак.

Чл. 2. Контролът по изпълнението на постановлението се възлага на министъра на финансите и на управителя на Българската народна банка.

Заключителни разпоредби § 1. В Постановление № 90 на Министерския съвет от 1990 г. за изпълнение от Народна република България на Резолюцията на Съвета за сигурност на Организацията на обединените нации от 7 август 1990 г. (ДВ, бр. 67 от 1990 г.) чл. 1, 2, 3, 4, 5 и 7 се отменят. § 2. В чл. 4 от Постановление № 188 на Министерския съвет от 1991 г. за изпълнение от Република България на § 24, 25 и 27 от Резолюция № 687 на Съвета за сигурност на ООН от 3 април 1991 г. (обн., ДВ, бр. 81 от 1991 г.; изм., бр. 4 от 2001 г.) думите „Правителствената комисия за регулиране и контрол на режима за производство и търговия с военна и специална продукция" се заменят с „Междуведомствената комисия за експортен контрол и неразпространение на оръжията за масово унищожение". § 3. В Списъка на държавите и организациите, спрямо които Република България прилага забрана или ограничения върху продажбата и доставките на въоръжение и свързано с него оборудване, в съответствие с резолюции на Съвета за сигурност на ООН и решения на Европейския съюз и на Организацията за сигурност и сътрудничество в Европа, утвърден с Постановление № 91 на Министерския съвет от г. (обн., ДВ, бр. 37 от 2001 г.; изм., бр. 70 от г. и бр. 22 от 2003 г.), т. 7 в частта за наложените от ООН санкции се изменя така: Виж в PDF-а на броя § 4. Постановлението влиза в сила от деня на обнародването му в „Държавен вестник".

Министър-председател: Симеон Сакскобургготски

Главен секретар на Министерския съвет: Севдалин Мавров