Постановление № 100 от 3 май 2007 г. за предоставяне на допълнителни средства по бюджета на Министерството на финансите за 2007 г. за закупуване на имот

ПОСТАНОВЛЕНИЕ № 100 ОТ 3 МАЙ 2007 Г. за предоставяне на допълнителни средства по бюджета на Министерството на финансите за 2007 г. за закупуване на имот

МИНИСТЕРСКИЯТ СЪВЕТ ПОСТАНОВИ: Чл. 1. Министърът на финансите да предостави допълнителни средства в размер до 7 500 000 лв. по бюджета на Министерството на финансите за 2007 г. за изпълнение на Решение № 292 на Министерския съвет от 2007 г.

Чл. 2. Средствата по чл. 1 да се осигурят по реда на чл. 34, ал. 1 от Закона за устройството на държавния бюджет чрез преструктуриране на разходите по републиканския бюджет за 2007 г.

Чл. 3. Министърът на финансите да извърши съответните промени по бюджета на Министерството на финансите за 2007 г.

Заключителни разпоредби § 1. Постановлението се приема на основание чл. 28, ал. 1 във връзка с чл. 34, ал. 1 от Закона за устройството на държавния бюджет. § 2. Изпълнението на постановлението се възлага на министъра на финансите.

За министър-председател: Даниел Вълчев

Главен секретар на Министерския съвет: Севдалин Мавров