Административният съд – Благоевград, на основание чл. 181, ал. 1 и 2 АПК съобщава, че по протест на прокурор при Окръжната прокуратура – Благоевград, за обявяване нищожността или отмяна на разпоредбите на чл. 4, ал. 1 относно думата „повече“, чл. 14, ал. 1 относно думите „с изключение на обектите, подлежащи на концесиониране“, чл. 14, ал. 3, чл. 54, ал. 1 от Наредба № 2 за реда за придобиване, управление и разпореждане с общинско имущество, приета от Общинския съвет – гр. Гоце Делчев, с Решение № 290 по протокол № 26 от 30.03.2006 г., изменена и допълнена с Решение № 134 по протокол № 10 от 25.09.2008 г. и Решение № 233 по протокол № 21 от 25.06.2013 г., е образувано адм. д. № 523/2017 г. по описа на съда и е насрочено за разглеждане в открито съдебно заседание на 13.10.2017 г. от 10,30 ч.