Административният съд – Хасково, на основание чл. 218, ал. 2 ЗУТ съобщава, че има оспорване по жалба на Десислава Фарук Ел Абиад от Свиленград против Решение № 319 от 28.09.2016 г. на Общинския съвет – Свиленград, с което е одобрен план за изменение на ПУП – ПРЗ на кв. 108 за отваряне на улица между о.т. 341 и о.т. 955 по плана на Свиленград, одобрен със Заповед № 602 от 22.11.1993 г., през УПИ VII-2871, 2872, УПИ Х-1766, 2882, УПИ VII-1767 и УПИ І-1765, в частта на УПИ VІІ-1767, кв. 108 по плана на Свиленград. По оспорването е образувано адм. д. № 693/2016 г. по описа на Административния съд – Хасково.

Заинтересованите лица по чл. 131 ЗУТ могат да подадат заявления за конституирането им като ответници в производството в едномесечен срок от деня на обнародването на обявлението за оспорването в „Държавен вестник“. Заявлението на заинтересованите лица за конституирането им като ответници по делото следва да има съдържанието по чл. 218, ал. 5 ЗУТ и да бъде придружено с писмени доказателства по чл. 218, ал. 6 ЗУТ, удостоверяващи качеството на заинтересувано лице на заявителя. Със заявлението е недопустимо да се правят искания за отмяна на индивидуалния административен акт, както и за присъединяване към подадени жалби в законоустановения срок.