Постановление № 291 от 20 октомври 2011 г. за изменение и допълнение на Наредбата за продажба на жилища, ателиета и гаражи от жилищния фонд на Министерството на отбраната, които се намират в населени места, в които няма структури на Министерството на отбраната, структурите на пряко подчинение на министъра на отбраната и на Българската армия, приета с Постановление № 193 на Министерския съвет от 2010 г.

ПОСТАНОВЛЕНИЕ № 291 ОТ 20 ОКТОМВРИ 2011 Г. за изменение и допълнение на Наредбата за продажба на жилища, ателиета и гаражи от жилищния фонд на Министерството на отбраната, които се намират в населени места, в които няма структури на Министерството на отбраната, структурите на пряко подчинение на министъра на отбраната и на Българската армия, приета с Постановление № 193 на Министерския съвет от 2010 г. (ДВ, бр. 73 от 2010 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 2 думите „Главна“ и „и отдел „Информационен и организационно-щатен“ на Щаба на отбраната“ се заличават, а след думите „съгласувано с“ се добавя „началника на отбраната и“. § 2. В чл. 6 навсякъде думите „чл. 71, ал. 1, т. 1 и 2“ се заменят с „чл. 71, ал. 1, т. 2 и 3“. § 3. В чл. 7 думата „Главна“ се заличава. § 4. В чл. 10 се правят следните изменения и допълнения: 1. В ал. 1 думите „териториални звена на Главна дирекция „Инфраструктура на отбраната“ се заменят със „сектори „Регионална инфраструктура на отбраната“ на Централното военно окръжие“.

2. В ал. 2, т. 2 думите „чл. 71, ал. 1, т. 1 и 2“ се заменят с „чл. 71, ал. 1, т. 2 и 3“.

3. В ал. 3 думите „Съответното териториално звено на Главна дирекция „Инфраструктура на отбраната“ се заменят със „Съответният сектор „Регионална инфраструктура на отбраната“ на Централното военно окръжие“.

4. В ал. 5 след думата „лице“ се добавя „по предложение на дирекция „Инфраструктура на отбраната“ и думите „териториални звена на Главна дирекция „Инфраструктура на отбраната“ се заменят със „сектори „Регионална инфраструктура на отбраната“ на Централно военно окръжие.“

5. Създава се нова ал. 6: „(6) В състава на комисиите по ал. 5 се включват представители на дирекция „Инфраструктура на отбраната“, дирекция „Правно-нормативна дейност“ и съответните сектори „Регионална инфраструктура на отбраната“ на Централното военно окръжие.“

6. Досегашната ал. 6 става ал. 7.

§ 5. В чл. 11 ал. 1 се изменя така: „(1) Въз основа на утвърдените от директора на дирекция „Инфраструктура на отбраната“ протоколи на комисиите по чл. 10, ал. 5 министърът на отбраната издава заповеди за извършване на продажбите. В конкретната заповед се посочват купувачът, описание на имота – по местонахождение, идентификатор, вид, площ, граници, цена, както и припадащите се идеални части от общите части на сградата и от правото на собственост или на строеж върху земята, размерът на дължимите данъци, такси и режийни разноски, които се заплащат от купувача. Проектът на заповедта за продажба се изготвя от дирекция „Инфраструктура на отбраната“ и се предлага за съгласуване по съответния ред.“ § 6. В чл. 12, ал. 3 думата „Главна“ се заличава. § 7. В чл. 13 се правят следните изменения: 1. Алинея 1 се изменя така: „(1) Договорът за продажба се изготвя в 6 екземпляра от съответния сектор „Регионална инфраструктура на отбраната“ на Централното военно окръжие след представяне от купувача на документ за извършено плащане.“

2. Алинея 4 се изменя така: „(4) По един екземпляр от вписания договор се представя в съответния сектор „Регионална инфраструктура на отбраната“ на Централното военно окръжие и в дирекция „Инфраструктура на отбраната“, където се съхраняват.“

3. В ал. 5 думите „Съответното териториално звено на Главна дирекция „Инфраструктура на отбраната“ се заменят със „Съответният сектор „Регионална инфраструктура на отбраната“ на Централно военно окръжие“. § 8. В § 1 т. 2 от допълнителната разпоредба се изменя така: „2. „Деца“ са лицата до навършване на 18-годишна възраст или до навършване на 20-годишна възраст при обучение в дневна форма на средно учебно заведение и на 25-годишна възраст при обучение в редовна форма на висше учебно заведение.“

Заключителна разпоредба § 9. Постановлението влиза в сила от деня на обнародването му в „Държавен вестник“.

Министър-председател: Бойко Борисов

Главен секретар на Министерския съвет: Росен Желязков