Административният съд – Хасково, на основание чл. 188 във връзка с чл. 181, ал. 1 и 2 АПК съобщава, че е постъпила жалба от сдружение с нестопанска цел „Български правозащитен алианс“ – Пловдив, против чл. 66, ал. 1 и 2 от Наредбата за управление на общинските пътища, приета от Общинския съвет – гр. Хасково. По оспорването е образувано адм.д. № 366/2017 г. по описа на Административния съд – Хасково. Към делото е присъединен за съвместно разглеждане протест № 418/2017 г. от 30.03.2017 г. на прокурор при Окръжна прокуратура – Хасково, в частта му (по т. 12), с която се оспорват разпоредбите на чл. 66, ал. 1 в частта „от 50 до 100 лв.“ и на чл. 66, ал. 2 в частта „от 100 до 250 лв.“ от Наредбата за управление на общинските пътища, приета от Общинския съвет – гр. Хасково. Делото е насрочено за 21.06.2017 г. от 10 ч.