Постановление № 100 от 1 юни 2005 г. за изменение и допълнение на нормативни актове на Министерския съвет

ПОСТАНОВЛЕНИЕ № 100 ОТ 1 ЮНИ 2005 Г. за изменение и допълнение на нормативни актове на Министерския съвет

МИНИСТЕРСКИЯТ СЪВЕТ ПОСТАНОВИ: § 1. В Устройствения правилник на Министерството на околната среда и водите, приет с Постановление № 214 на Министерския съвет от 1999 г. (обн., ДВ, бр. 104 от 1999 г.; изм. и доп., бр. 100 от 2000 г., бр. 28, 32 и 91 от 2001 г., бр. 64 от 2002 г., бр. 3, 93 и 107 от 2003 г. и бр. 31 и 99 от 2004 г.), се правят следните изменения и допълнения: 1. В чл. 13 т. 4 се изменя така: “4. обявяването и опазването на защитените територии, защитените зони и защитените видове растения и животни, управлението на националните паркове и резерватите и опазването на биологичното разнообразие.”

2. В чл. 22 се създава т. 7: “7. координиране на взаимодействието между РИОСВ и другите структурни звена в системата на министерството.”

3. В чл. 23 се правят следните изменения и допълнения: а) точка 1 се изменя така: “1. управлението и контрола на Националната екологична мрежа, като:”; б) в т. 1, буква “г” думата “оперативно” се заличава; в) в т. 1, буква “з” думите “защитените територии (включително защитените зони)” се заменят с “Националната екологична мрежа”; г) създава се нова т. 3: “3. управлението и контрола на дейности, свързани с работата с генетично модифицирани организми (ГМО) в контролирани условия и при освобождаването им в околната среда, като: а) разработва проекти на нормативни актове в областта на генетично модифицираните организми, опазването на природата и на биологичното разнообразие и хармонизиране с европейските директиви и регулации; б) прилага процедурите за издаване на разрешение за дейности с ГМО; в) подпомага работата на Консултативната комисия по ГМО към министъра на околната среда и водите, като подготвя и организира заседанията на комисията и на обществените обсъждания; г) организира създаването и поддържането на национална информационна система и публичен регистър за работа с ГМО и освобождаването им в околната среда; д) ръководи методически и координира дейността на РИОСВ по отношение на контрола върху прилагането на Закона за генетично модифицирани организми; е) координира изпълнението на международни проекти и организира прилагането на международни конвенции в областта на биобезопасността и опазването на биологичното разнообразие, по които Република България е страна; ж) участва в международни срещи по теми, свързани с ГМО.”

4. В чл. 24 се правят следните допълнения: а) в т. 2 накрая се поставя запетая и се добавя “на докладването до Европейската комисия по силата на действащото европейско законодателство, на участието в работните органи на Европейската комисия, създадени в изпълнение на действащо европейско законодателство, и на участието в Европейска мрежа за обмяна на опит в контролната дейност по прилагане на законодателството в областта на опазване на околната среда (ИМПЕЛ)”; б) създава се т. 11: “11. координацията на цялостната дейност на МОСВ по въпросите, свързани с изменение на климата, в т.ч. участието в международни преговори по Рамковата конвенция на ООН по изменение на климата и Протокола от Киото, дейностите по изпълнение на задълженията на Република България по Рамковата конвенция на ООН по изменение на климата и Протокола от Киото със заинтересуваните отговорни ведомства; разработването и координацията на изпълнението на национални планове и програми по изменение на климата; подготовката на двустранни и многостранни договори за сътрудничество в областта на изменението на климата; дейността по механизмите на Протокола от Киото - проекти “съвместно изпълнение” и “международна търговия с емисии”; осигуряването на информация на обществеността по въпросите на изменение на климата.”

5. В чл. 25б се създават т. 13 и 14: “13. координацията и контрола при проектиране, изграждане и експлоатация на съоръжения и инсталации за оползотворяване и обезвреждане на производствени и опасни отпадъци и спазване на изискванията при избор на площадки за разполагане на съоръжения за третиране на отпадъци; 14. координацията и контрола по прилагане на изискванията за управление на отпадъци от електрически и електронни уреди.”

6. Членове 35 и 36 се отменят.

7. Приложението към чл. 11, ал. 3 се изменя така: “Приложение към чл. 11, ал. 3

Численост на персонала в администрацията на Министерството на околната среда и водите - 362 щатни бройки

Политически кабинет 10 в т.ч.: експерти и технически сътрудници 4 главен секретар 1 инспекторат 3 служител по сигурността на информацията 1 финансови контрольори 6 експертен представител в Мисията на

Република България към Европейските общности в Брюксел 1

Обща администрация 69 в т. ч.: дирекция “Правно-нормативно и административно обслужване” 19 дирекция “Управление на финансите, соб- ствеността, човешките ресурси и връзки собществеността” 50

Специализирана администрация 271 в т.ч.: дирекция “Води” 40 дирекция “Земни недра и подземнибогатства” 28 дирекция “Координация на регионалнитеинспекции по околната среда и водите” 19 дирекция “Национална служба за защитана природата” 25 дирекция “Опазване чистотата на въздуха” 16 дирекция “Превантивна дейност” 18 дирекция “Стратегия, европейска интеграция и международно сътрудничество” 39 дирекция “Управление на отпадъците” 19 дирекция “Фондове на Европейския съюз заоколна среда” 51 дирекция “Кохезионна политика за околнасреда” 16” § 2. Приложение № 2 към чл. 3, ал. 3 от Постановление № 214 на Министерския съвет от 1999 г. за приемане на Устройствен правилник на Министерството на околната среда и водите и за преобразуване на Националния център за околна среда и устойчиво развитие (обн., ДВ, бр. 104 от 1999 г.; изм. и доп., бр. 32 от 2001 г., бр. 64 от 2002 г., бр. 3, 93 и 107 от 2003 г. и бр. 31 от 2004 г.) се изменя така: “Приложение № 2 към чл. 3, ал. 3

1 Изпълнителна агенция по околна среда 478

2. Регионални инспекции по околната среда и водите със седалище: а) Пловдив 48 б) Благоевград 40 в) Смолян 34 г) Велико Търново 39 д) Монтана 35 е) Стара Загора 45 ж) Пазарджик 44 з) Враца 35 и) Бургас 62 к) Плевен 41 л) Шумен 34 м) Хасково 41 н) Русе 48 о) София 82 п) Варна 56

3. Дирекции на националните паркове: а) дирекция “Национален парк Пирин” със седалище Банско 51 б) дирекция “Национален парк Рила” със седалище Благоевград 80 в) дирекция “Национален парк

Централен Балкан” със седалище

Габрово 69

4. Басейнови дирекции: а) дирекция “Дунавски район” със седалище Плевен 75 б) дирекция “Черноморски район” със седалище Варна 62 в) дирекция “Източнобеломорски район” със седалище Пловдив 60 г) дирекция “Западнобеломорски район” със седалище Благоевград 48” § 3. В Устройствения правилник на Изпълнителната агенция по околна среда, приет с Постановление № 63 на Министерския съвет от 2000 г. (обн., ДВ, бр. 36 от 2000 г.; изм. и доп., бр. 64 и 99 от 2002 г., бр. 107 от 2003 г. и бр. 31 от 2004 г.), се правят следните изменения и допълнения: 1. В чл. 6, ал. 2, т. 8, буква “и” накрая се поставя запетая и се добавя “за търговия с емисии”.

2. В чл. 7 се правят следните изменения: а) в ал. 1 цифрата “3” се заменя с “4”; б) в ал. 2 числото “356” се заменя с “478”.

3. В чл. 13 се създава т. 3: “3. дирекция “Разрешителни режими”.”

4. В чл. 14 т. 4 се отменя.

5. Създава се чл. 16: “Чл. 16. Дирекция “Разрешителни режими”: 1. участва в процедурите по издаване на разрешителни по комплексно предотвратяване и контрол на замърсяването; 2. участва в процедурите по издаване на разрешителни за търговия с емисии.”

6. Приложение № 1 към чл. 7, ал. 3 се изменя така: “Приложение № 1 към чл. 7, ал. 3

Численост на персонала в Изпълнителната агенция по околна среда - 478 щатни бройки

Изпълнителен директор 1

Главен секретар 1

Финансов контрольор 1

Обща администрация 58 в т. ч.: дирекция “Административно-правнообслужване, финансово-стопанска дейност, управление на собствеността, отбранително-мобилизационна подготовка и човешки ресурси” 58

Специализирана администрация 417 в т. ч.: дирекция “Мониторинг на околната среда” 74

Главна дирекция “Лабораторно-аналитична дейност” 319 дирекция “Разрешителни режими” 24”

Заключителни разпоредби § 4. Изменението на числеността на персонала по § 1, т. 7 и § 2 и § 3, т. 6 е поетапно, както следва: 1. считано от 1 юни 2005 г. - 112 щатни бройки; 2. считано от 1 септември 2005 г. - 112 щатни бройки; 3. считано от 1 декември 2005 г. - 113 щатни бройки. § 5. Постановлението влиза в сила от деня на обнародването му в “Държавен вестник”.

Министър-председател: Симеон Сакскобургготски

Главен секретар на Министерския съвет: Севдалин Мавров