Решение № 133 от 5 март 2007 г. за откриване на процедура за издаване на разрешение за търсене и проучване на нефт и газ - подземни богатства по чл. 2, т. 3 от Закона за подземните богатства, в Блок 1-4 Каварна, разположен в област Добрич

РЕШЕНИЕ № 133 ОТ 5 МАРТ 2007 Г. за откриване на процедура за издаване на разрешение за търсене и проучване на нефт и газ - подземни богатства по чл. 2, т. 3 от Закона за подземните богатства, в Блок 1-4 Каварна, разположен в област Добрич

На основание чл. 42, т. 1 и чл. 44, ал. 3 във връзка с чл. 5, т. 2 и чл. 7, ал. 4, т. 2 от Закона за подземните богатства

МИНИСТЕРСКИЯТ СЪВЕТ

РЕШИ: 1. Открива процедура за предоставяне чрез конкурс на разрешение за търсене и проучване на суров нефт и природен газ в Блок 1-4 Каварна на площ с размер 414,63 кв. км, с координати на точките, описани и показани на карта в проекта на договор за търсене и проучване, който е неразделна част от конкурсната документация.

2. Определя срок на разрешението за търсене и проучване 3 години от датата на влизане в сила на договора за търсене и проучване с право на продължение съгласно чл. 31, ал. 2 от Закона за подземните богатства.

3. Конкурсът за определяне на титуляр на разрешението по т. 1 да се проведе на 50-ия ден от обнародването на решението в “Държавен вестник” в сградата на Министерството на икономиката и енергетиката на адрес: ул. Триадица 8, София.

4. Срокът за закупуване на конкурсните книжа е до 20-ия ден от обнародването на решението в “Държавен вестник”.

5. Срокът за подаване на заявленията за участие в конкурса е до 17 ч. на 35-ия ден от обнародването на решението в “Държавен вестник”.

6. Срокът за внасяне на предложенията по конкурсните условия е 17 ч. на 45-ия ден от обнародването на решението в “Държавен вестник”.

7. Конкурсът е неприсъствен.

8. Определя цена на конкурсните книжа в размер 1000 лв. Конкурсните книжа се закупуват от стая № 802 в Министерството на икономиката и енергетиката на адрес: ул. Триадица 8, София, в определения в т. 4 срок.

9. Кандидатите за участие в конкурса трябва да отговарят на изискванията на чл. 23, ал. 1 от Закона за подземните богатства.

10. Определя депозит за участие в конкурса в размер 50 000 лв., платим до срока по т. 5 по банковата сметка на Министерството на икономиката и енергетиката, посочена в конкурсните книжа. 10.

1. Депозитът на кандидат, недопуснат до участие в конкурса, се връща в 14-дневен срок от датата на известието до него за това. 10.

2. Депозитът на участника, спечелил конкурса, се задържа, а на останалите участници се връща в срок 14 дни след обнародването в “Държавен вестник” на решението на Министерския съвет за издаване на разрешение за търсене и проучване на участника, спечелил конкурса.

11. Заявленията за участие в конкурса и предложенията на кандидатите по конкурсните условия се подават в сградата на Министерството на икономиката и енергетиката на адрес: ул. Триадица 8, София, на български език съгласно изискванията на чл. 46 от Закона за подземните богатства.

12. Конкурсните предложения се изготвят в съответствие с изискванията и условията, посочени в конкурсните книжа.

13. Конкурсът се провежда и когато има само един допуснат кандидат.

14. Упълномощава министъра на икономиката и енергетиката да назначи комисия, която да организира и проведе конкурса.

Министър-председател: Сергей Станишев

Главен секретар на Министерския съвет: Севдалин Мавров